ތާރީޚް: 28/09/2020 ކެޓެގަރީ: އިޖުތިމާޢީ\nއެންމެ ފުރަތަމަ އިންސާނާ، އާދަމް ޢަލައިހިއްސަލާމް ޚަލްޤު ކުރެއްވުނީއްސުރެ، އެކަލޭގެފާނާއި، އެކަލޭގެފާނުގެ ދަރިފަސްކޮޅާމެދު ޝައިޠާނާގެ ޢަދާވާތްތެރިކަންވަނީ ބޮޑުވެފައެވެ. ޞަޙީޙު މުސްލިމްގައި އަނަސް رضي الله عنه ގެ އަރިހުން ރިވާވެގެންވެއެވެ. ރަސޫލުﷲ صلى الله عليه وسلم ޙަދީޘް ކުރެއްވިއެވެ. «لَمَّا صَوَّرَ اللهُ آدَمَ فِي الْجَنَّةِ تَرَكَهُ مَا شَاءَ اللهُ أَنْ يَتْرُكَهُ، فَجَعَلَ إِبْلِيسُ يُطِيفُ بِهِ، يَنْظُرُ مَا هُوَ، فَلَمَّا رَآهُ أَجْوَفَ عَرَفَ أَنَّهُ خُلِقَ خَلْقًا لَا يَتَمَالَكُ» މާނައީ: “އާދަމުގެފާނު ސޫރަ ކުރައްވައި، ފުރާނަ އެއްޅުއްވުމުގެ ކުރީގައި ސުވަރުގޭގައި، މާތް ﷲ އެދިވޮޑިގެންނެވި މުއްދަތަކަށް، އެގޮތުގައި ބެހެއްޓެވިއެވެ. ދެން އިބްލީސް، އެ އިންސާނާ ލައްވާފައިވަނީ ކޮންފަދައަކުންތޯ ބެލުމަށް އޭގެ ކައިރިން އެނބުރެންފެށިއެވެ. އެ އިންސާނާގެ އެތެރެ ހޮއެކޮށް ލައްވާފައިވާތީ ފެނުމުން، އެއީ އެއްވެސް ކޮންޓުރޯލެއް ނެތް މަޚުލޫޤެއްކަން އިބިލީހަށް އެނގުނެވެ.”\nޢައްލާމަތުލް މަނާވީ ރަޙިމަހު ﷲ “فيض القدير”ގައި ވިދާޅުވެފައިވެއެވެ. (لَا يَتَمَالَكُ އޭ އޮތް ބަސްފުޅުގެ މުރާދަކީ ވަސްވާސްތައް ދުރުކުރުމުގެ ކުޅަދާނަކަން ލިބިގެން ނުވުމެވެ. އަދި އަމިއްލަ ބާރެއް ސާބިތުކަމެއް ނެތުމެވެ. އަދި އަބަދުވެސް ގުޑަގުޑުއަޅައަޅާ ހުރުމާއި، ޙާލަތު ބަދަލުވުމާއި ދައްކާ ވާހަކަ ދެކޮޅު ނުޖެހުމުގެ ސަބަބުން އާފާތްތަކަށް ހުށަހެޅިގެން ވުމެވެ. التَمَالَك ގެ މާނައަކީ: ހިފެހެއްޓިގެންވުމެވެ. ވީމާ، މިތާނގައި އެބަހުގެ މުރާދަކީ، އޭނާގެ އެތެރެއަށް ވަންނަ ކަންކަމުގައި އެއްވެސް ހިފެހެއްޓުމެއް ނެތުވެ. އަދި ތަފާތު އެކި ޝަހުވަތްތަކުން ފުރިގެންވާ، އެކަންކަމުގެ ސަބަބުން ޢުޤޫބާތްތަކަށް ހުށަހެޅިގެންވުމެވެ. އަދި އިންސާނާގެ ކަންތައް ހުރީވެސް އިބިލީސް އެހީކުރި ގޮތަށެވެ.”\nއިބްނުލް ޤައްޔިމު ރަޙިމަހު ﷲ ވިދާޅުވެފައިވެއެވެ. “އިންސާނާއަށް ވަސުވާސްދިނުމުގެ މަގަކީ އޭނާގެ ހިތްކަން، އިބްލީހަށް އެނގުނު ހިނދުންފެށިގެން އެހިތަށް ވަސްވާސްތައް ވެއްދުމުގެ މަސައްކަތް އެސޮރު ކުރެއެވެ. އަދި އެކިއެކި ޝަހުވަތްތަކުގެ ތެރެއިން ލާފައި އައިސް ވަސްވާސްދެވޭތޯ ބަލައެވެ. އަދި ހެޔޮ މަގަށް ހުރަސް އެޅޭނެ އެންމެހައި ބަސްތަކާއި ޢަމަލުތައް އެ އިންސާނާއަށް ޒީނަތްތެރިކޮށްދެއެވެ. މާތް ﷲ ގެ ހެޔޮ ތައުފީޤު ލިބުމުގެ މަގުން އެއްކިބާކުރުމަށްޓަކައި، އުރެދުންތަކަށް އަރައިގަތުމުގެ ސަބަބުތައް އޭނާއަށް ފަސޭހަ ހިތް އެދޭ މަގުތަކެއް ކަމުގައި ދައްކުވައިދެއެވެ. ނުބައި ޢަމަލުތަކަށް ވައްޓައިލުމަށް ޝައިޠާނާ ޖަހާ ދަންތުރަތަކާއި މަޅިތަކުން އެ އިންސާނާއަށް ސަލާމަތްވެވުނަސް އޭނާ ހެޔޮ މަގުތަކުން ދުރުކުރުވުމަށް ކުރާ މަސައްކަތްތަކުން ސަލާމަތެއް ނެތެވެ. އޭނާގެ ކޮންމެ ހަރަކާތަކާއި ހުއްޓި ހަމަހިމޭންކަމުގައި ހުންނަ ކޮންމެ ހިނދިކޮޅެއްގައި ޝައިޠާނާ އޭނާއާ ކުރިމަތިލައެވެ. ޝައިޠާނާގެ މި ރޭވުންތަކުން އެއްކިބާވުމަށް މާތް ﷲ އަށް ޙައްޤުވެގެންވާ ގޮތުގައި އަޅުކަން ކުރުމުގައި ދެމިހުންނަން ޖެހެއެވެ. އެއިރުން، ޝައިޠާނާގެ ނުބައިކަމުން ރައްކާތެރިކޮށްދެއްވާނޭ ކަމުގައި މާތް ﷲ ވަޢުދެވެވޮޑިގެންފައިވާ ބަސްފުޅުގެ ތެރެއިން އޭނާ ހިމެނިގެންދާނެތެވެ.\n“إِنَّ عِبَادِي لَيْسَ لَكَ عَلَيْهِمْ سُلْطَانٌ” (الحجر 42) “ތިމަން އިލާހުގެ އަޅުތަކުންގެ މައްޗަށް ކަލެއަކަށް ބާރެއް ނުވެއެވެ.”\nޝައިޠާނާގެ ކިބައިން ސަލާމަތްކަން އޮތީ، ތިމާއަކީ މާތް ﷲ ގެ އަޅުތަކުންގެ ތެރެއިން ހިމެނޭ މީހަކަށްވެގެންނެވެ. މިކަން ޙާޞިލުވާނީ ޢާލަމުތަކުގެ ވެރި ރައްބުގެ އަޅުތަކުންގެ ތެރެއިން ހިމެނޭ މީހެއްކަމުގައިވެ، އަދި ހިތުގެ އަޑިން މާތް ﷲ އަށް އަޅުކަން ޚާލިޞްކޮށް، ޔަޤީންކަމުގައި ދެމިހުރެގެންނެވެ. ހިތަށް އިޚުލާޞްތެރިކަމާއި، މާތް ﷲ އަށް އަޅުވެތިވުމުގެ އިޙުސާސްވަނުމުން، ތިމާއަކީ އެއިލާހުއާ ކުއްތަންވެގެންވާ އަޅުންގެތެރެއިން ލައްވައެވެ. އަދި އަންނަނިވި ބަސްފުޅުގެ ތެރެއިން ހިމެނިގެންދާނެތެވެ. “إِلاَّ عِبَادَكَ مِنْهُمُ الْمُخْلَصِينَ” “(އެއިބަލީހުގެ ދަންތުރައިގައި ޖެހޭނީ) އެއުރެންގެ ތެރެއިން، އިބަރަސްކަލާނގެ އަޅުންކުރެ ޚިޔާރު ކުރައްވާފައިވާ މީހުން މެނުވީއެވެ.” (الحجر 40) (إغاثة اللهفان من مصايد الشيطان (1/ 5))\nވަސްވާތަކާއި ޝައްކުގައި ޖެހި ސަލާމަތް ނުވެވިފައިވާ އެއްވެސް މީހަކު ނާއުންމީދު ނުވާށެވެ. ޝައިޠާނާގެ ނުބައި ރޭވުމަކީ ބަލިކަށި އެއްޗެކެވެ. މާތް ﷲ ވަޙީކުރައްވާފައިވެއެވެ. “إِنَّ كَيْدَ الشَّيْطَانِ كَانَ ضَعِيفاً” (النساء 76) މާނައީ: “ހަމަކަށަވަރުން، ޝައިޠާނާގެ ކެހިވެރިކަންވަނީ ނިކަމެތިވެގެންނެވެ.” ޝައިޠާނާގެ ވަސްވާސްތަކަކީ ބަލިކަށި އެއްޗެއްކަމުގައި އެތައް ތަފްސީރު ޢިލްމުވެރިންނެއް ވިދާޅުވެއެވެ. ވަސްވާސް ދިނުން ފިޔަވައި އެހެން އެއްވެސް ބާރެއް ޝައިޠާނާއަށް ލިބިގެންނެއް ނުވެއެވެ. އަދި މާތް ﷲ ގެ މަގަށް ރުޖޫޢަވެ، ހެޔޮ ޢަމަލުތަކަށް ކުރިމަތިލައިފި މީހާއަށް ޝައިޠާނާގެ ވަސްވާސްތަކުން ފަސޭހަކަމާއެކު ސަލާމަތްވެވޭނެތެވެ.\nޝައިޚުލް އިސްލާމް އިބްނު ތައިމިއްޔާ رحمه الله ވިދާޅުވެފައިވެއެވެ. “މާތް ﷲ ގެ އަޅާއަށް އޮތީ، ކަންބޮޑުވުމުން އެއްކިބާވެ، ކެތްތެރިކަމާއި، ސާބިތުކަމާއެކު ޒިކުރު ކުރުމާއި ނަމާދުކުރުމުގައި ދެމިހުރުމެވެ. މިފަދައިން ދެމިހުރެއްޖެ މީހާގެ ކިބައިން ޝައިޠާނާގެ ނުބައި ރޭއްވުންތައް ނެތިހިނގައިދެއެވެ.” އަދިވެސް ވިދާޅުވެފައިވެއެވެ. “އީމާންކަމާއި އެއްކައުވަންތަކަމުގެ ޢާޤީދާ ހިތުގެ ތެރޭގައި ވަރުގަދަވެ، ހިދާޔަތުގެ ނޫރުގެ އަލިކަން ފާޅުވެ، ނުބުއްވަތުގެ އަސަރު ފާޅުވުމުން، ޝައިޠާނާގެ އެހިތަށް ވައްދާ ވަސުވާސްތައް ބަލިކަށިވެދެއެވެ.” (مجموع الفتاوى 1/363)\nއިންސާނާގެ ހިތަށް ވަސުވާސްދޭ ޝައިޠާނާގެ ވާހަކަ އަންގަވައި، ކީރިތި ޤުރްއާންގައި އެ ޝައިޠާނާ ސިފަކުރައްވާފައިވަނީ ފިލައިހުރެ ވަސްވާސްދޭ އެއްޗެއްގެ ގޮތުގައެވެ. ނާސި ސޫރަތުގައި މާތް ﷲ ވަޙީ ކުރައްވާފައިވެއެވެ. “قُلْ أَعُوذُ بِرَبِّ النَّاسِ * مَلِكِ النَّاسِ * إِلَهِ النَّاسِ * مِن شَرِّ الْوَسْوَاسِ الْخَنَّاسِ * الَّذِي يُوَسْوِسُ فِي صُدُورِ النَّاسِ * مِنَ الْجِنَّةِ وَالنَّاسِ” މާނައީ: “ކަލޭގެފާނު ވިދާޅުވާށެވެ! މީސްތަކުންގެ ވެރިރައްބުގެ ޙަޟުރަތުން ރައްކާތެރިކަން ލިބިގަންނަމެވެ. * (އެކަލާނގެއީ) މީސްތަކުންގެ ރަސްވަންތަ ރަސްކަލާނގެއެވެ. * (އެކަލާނގެއީ) މީސްތަކުންގެ އިލާހުވަންތަ ރަސްކަލާނގެއެވެ. * ފިލައިހުރެ ވަސްވާސްދޭ ޝައިޠާނާގެ ނުބައިކަމުންނެވެ. (އެބަހީ: ޝައިޠާނާގެ ނުބައިކަމުން އެކަލާނގެ ޙަޟުރަތުން ރައްކާތެރިކަން ލިބިގަންނަމެވެ.) * އެ (ޝައިޠާނާ) އެއީ މީސްތަކުންގެ ހިތްތަކުގައި ވަސްވާސް އުފައްދާ ޝައިޠާނާ އެވެ. * ޖިންނީންގެ ތެރެއިންނާއި، މީސްތަކުންގެ ތެރެއިންވާ ޝައިޠާނުންނެވެ.”\nއިބްނު ކަޘީރު رحمه الله ވިދާޅުވެފައިވެއެވެ. “މި ސޫރަތުގައި މިވަނީ މާތް ﷲ ގެ ޞިފަފުޅުތަކުގެ ތެރެއިން ބައެއް ޞިފަފުޅުތައް ބަޔާން ކުރައްވާފައެވެ. އެކަލާނގެއީ މީސްތަކުންގެ ވެރި ރައްބު އަދި އިލާހު ކަމުގައި އަންގަވާފައެވެ. ހުރިހާ ތަކެއްޗެއް މިލްކުވެވޮޑިގެންވަނީ އެއިލާހަށެވެ. އެހުރިހާ މަޚުލޫޤުންނަކީ އެއިލާހުގެ އަޅުތަކުންނެވެ. މި މަތިވެރި ޞިފަތަކުގެ ވެރި ރަސްކަލާނގެ ޙަޟުރަތުން ރައްކާތެރިކަން އެދޭމީހާ، الوَسْوَاسِ الخَنَّاسِ (ފިލާހުރެ ވަސްވާސްދޭ ޝައިޠާނާ) ގެ ކިބައިން ރައްކާތެރިކަން ދެއްވުމަށް އެއިލާހަށް ދުޢާ ކުރުމަށް އެވަނީ އަންގަވާފައެވެ. އެއީ އިންސާނާއަށް ވަސްވާސްދޭ ޝައިޠާނާއެވެ. ކޮންމެ އިންސާނެއްގެ ގާތުގައި އޭނާއަށް ވަސްވާސްދީ، ފާހިޝް ޢަމަލުތައް ޒީނަތްތެރިކޮށްދޭނޭ ޝައިޠާނަކު ވެއެވެ. އެޝައިޠާނާގެ ވަސްވާސްތަކާމެދު ޣާފިލުނުވާހުށިކަމެވެ. އެހެނީ ރައްކާތެރިކަން ލިބިގެންވަނީ މާތް ﷲ ރައްކާތެރިކޮށްދެއްވި ފަރާތެއް އެކަންޏެވެ.”\nކޮންމެ އިންސާނެއްގެ ކައިރީގައިވެސް އޭނާއަށް ވަސްވާސްދޭނޭ ޝައިޠާނަކު ހުންނާނޭކަން ކީރިތި ރަސޫލާ صلى الله عليه وسلم ގެ ޙަދީޘްތަކުންވެސް ސާބިތުވެއެވެ. އެކަލޭގެފާނު ޙަދީޘް ކުރެއްވިއެވެ. «مَا مِنْكُمْ مِنْ أَحَدٍ، إِلَّا وَقَدْ وُكِّلَ بِهِ قَرِينُهُ مِنَ الْجِنِّ» قَالُوا: وَإِيَّاكَ؟ يَا رَسُولَ اللهِ قَالَ: «وَإِيَّايَ، إِلَّا أَنَّ اللهَ أَعَانَنِي عَلَيْهِ فَأَسْلَمَ، فَلَا يَأْمُرُنِي إِلَّا بِخَيْرٍ» رواه مسلم މާނައީ: “ތިޔަބައިމީހުންގެ ތެރެއިން ކޮންމެ މީހަކާއެކު (ވަސްވާސްދޭނޭ) ޖިންނިއެއްވެއެވެ.” ޞަޙާބީން ދެންނެވިއެވެ. “އޭ ﷲ ގެ ރަސޫލާއެވެ! ކަލޭގެފާނާއެކުގައިވެސް ވޭތޯއެވެ.” ޙަދީޘް ކުރެއްވިއެވެ. “ތިމަންކަލޭގެފާނާ އެކުގައިވެސްމެއެވެ. ނަމަވެސް މާތް ﷲ ވަނީ އޭނާގެ މައްޗަށް ތިމަންކަލޭގެފާނަށް އެހީތެރިވޮޑިގެން، ސަލާމަތް ކޮށްދެއްވާފައެވެ. އޭނާ ތިމަންކަލޭގެފާނަށް ހެޔޮ ކަމަކަށްމެނުވީ އަމުރު ނުކުރެއެވެ.”\nމިސޫރަތުގައި الوَسْوَاسِ އޭ އަންގަވާފައިވާ ބަސްފުޅުން ޝައިޠާނާއަކީ ވަސުވާސްދޭ އެއްޗެއްކަން އެނގެއެވެ. ވަސްވާސަކީ ޝައިޠާނާ އިންސާނާގެ ހިތަށް ވައްދާ ފިކުރުތަކާއި ވަހުމުތަކެވެ. އޭގައި އެއްވެސް ޙަޤީޤަތެއްނެތް ޚިޔާލުތަކެވެ. އަދި الخَنَّاسِ އަކީ ފިލައި ހުރުން ނުވަތަ ފަސްޖެހުމެވެ. އެފަދައިން ޝައިޠާނާ ސިފަކުރައްވާފައި އެވަނީ، މާތް ﷲ ޒިކުރު ކުރެވުމުން އޭނާ ފަސްޖެހި ނިކަމެތިވެގަނެ ފިލާތީއެވެ. އިބްނު ޢައްބާސް رضي الله عنه ގެ އަރިހުން ރިވާވެގެންވެއެވެ. الوَسْوَاسِ الخَنَّاس އެބަހީ: އެ ޝައިޠާނާ އާދަމުގެ ދަރިޔާގެ ހިތުތެރެއަށް ވަދެގަނެ، އޭނާ ޣާފިލުވެއްޖެނަމަ ވަސްވާސްތައް ހިތަށް ވައްދައެވެ. އަދި މާތް ﷲ ޒިކރު ކުރުމުން އޭނާ ފަސްޖެހި ފިލައި ދެއެވެ.”\nޞަޙީޙުލް ބުޚާރީއާއި ޞަޙީޙު މުސްލިމުގައި، އަބޫ ހުރައިރާ رضي الله عنه ގެ ކިބައިންރިވާވެގެންވެއެވެ. ކީރިތި ރަސޫލާ صلى الله عليه وسلم ޙަދީޘް ކުރެއްވިއެވެ. «إِذَا نُودِيَ بالصَّلاَةِ، أدْبَرَ الشَّيْطَانُ، وَلَهُ ضُرَاطٌ حَتَّى لاَ يَسْمَعَ التَّأذِينَ، فَإذَا قُضِيَ النِّدَاءُ أقْبَلَ، حَتَّى إِذَا ثُوِّبَ للصَّلاةِ أدْبَرَ، حَتَّى إِذَا قُضِيَ التَّثْوِيبُ أقْبَلَ، حَتَّى يَخْطِرَ بَيْنَ المَرْءِ وَنَفْسِهِ، يَقُولُ: اذْكُرْ كَذَا واذكر كَذَا – لِمَا لَمْ يَذْكُر مِنْ قَبْلُ – حَتَّى يَظَلَّ الرَّجُلُ مَا يَدْرِي كَمْ صَلَّى» މާނައީ: “ނަމާދަށް ބަންގި ގޮވާހިނދު (ބަންގީގެ އަޑު ނޭހުމައްޓަކައި) ޝައިޠާނާ ވައިބޭރުކުރަމުން ފުރަގަސްދީ ދުއްވައިގަނެއެވެ. ފަހެ، ބަންގިދީ ނިމުމުން، އެކަލޭގެ އަނެއްކާވެސް އެނބުރި އާދެއެވެ. އަދި ޤަމަތް ދޭން ފެށުމާއެކު (އެ އަޑު ނޭހުމަށް) އެކަލޭގެ އަނެއްކާވެސް ފުރަގަސްދީ ދުއްވައިގަނެއެވެ. ޤަމަތްދީ ނިމުމުން، އެ ކަލޭގެ (އެނބުރި) އާދެއެވެ. އަދި އިންސާނާގެ ނަފުސަށް ވަސްވާސްތެރިކަން ވެއްދުމުގައި، އެ ކަލޭގެ އަވަދިނެތި މަސައްކަތް ކުރެއެވެ. (ނަމާދަށް ހުންނަ މީހާއަށް) އެ ކަލޭގެ ބުނެއެވެ. އެވެނި ކަމެއް ހަނދާންކޮށް ބަލާށެވެ. މިވެނި ކަމެއް ހަނދާންކޮށް ބަލާށެވެ. މި ގޮތުން ކުރިން އޭނާގެ ހިތަށް ނުވެސް އަންނަ އެތައް ކަމެއް ހަނދާންކުރުވައެވެ. އެންމެފަހުން، ތިމާއަށް ކުރެވުނީ ނަމާދުގެ ކިތައް ރަކުޢަތްކަންވެސް އޭނާއަށް ހަނދާން ނައްތުވައިލައެވެ.”


Beelan husha'edhumuge dhauvathu - Addu City Municipal Service Division ge Casting Yard ge security balahattadheyne faraatheh hoadhun\nބީލަން ހުށަހެޅުމުގެ ދަޢުވަތު - އައްޑޫ ސިޓީ މުނިސިޕަލް ސަރވިސް ޑިވިޟަންގެ ކާސްޓިންގ ޔާރޑުގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން\n13 ޖެނުއަރީ 20224days ago\n1. އައްޑޫ ސިޓީ މުނިސިޕަލް ސަރވިސް ޑިވިޟަންގެ ކާސްޓިންގ ޔާރޑުގެ ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއެވެ. މިމަސައްކަތަށް ދަޢުވަތު ހުޅުވާލެވެނީ ދިވެހިރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ ފަރާތްތަކަށެވެ.\n2. މި މަސައްކަތާއި ގުޅޭ ބިޑް ޑޮކިއުމަންޓް 2022 ޖަނަވަރީ 13 ވާ ބުރާސްފަތި ދުވަހުން ފެށިގެން 2022 ޖަނަވަރީ 19 ވާ ބުދަ ދުވަހާއި ހަމަޔަށް މިއިދާރާއިން ގަންނަން ލިބެން ހުންނާނެއެވެ. މި މަސައްކަތާއި ގުޅޭ މައުލޫމާތު ޝީޓް އަދި ބިޑް ފޯމް ބީލަމުގައި ބައިވެރިވުމަށް ރަޖިސްޓްރީކުރާ ފަރާތްތަކަށް ސޮފްޓްކޮޕީ ފޯރމެޓްގައި މެއިލް ކުރެވޭނެއެވެ.\n3. ބީލަމުގައި ބައިވެރިވުމަށް 300/- ( ތިންސަތޭކަ ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ބީލަމުގައި ބައިވެރިވުމަށް ރެޖިސްޓްރޭޝަން ފުރިހަމަ ކުރުމަށް މިދެންނެވި މުއްދަތުގެ ތެރޭގައި ބީލަމުގައި ބައިވެރިވުމަށް އެދޭ ފަރާތްތަކުން މިއިދާރާގެ [email protected] އަށް ރިކްއެސްޓްކޮށް ފައިސާ ޑިޕޮޒިޓްކުރުމަށްފަހު، ފައިސާ ޖަމާކުރިކަމުގެ ސްލިޕް މެއިލްކޮށް ދެއްވުން އެދެމެވެ.\n4. މި މަސައްކަތާއި ގުޅޭގޮތުން އިތުރު މައުލޫމާތެއް ސާފުކުރައްވަން ބޭނުންވާނަމަ 2022 ޖަނަވަރީ 13 ވާ ބުރާސްފަތި ދުވަހުން ފެށިގެން 2022 ޖަނަވަރީ 20 ވާ ބުރާސްފަތި ދުވަހުގެ 12:00 އާއި ދެމެދު ތިރީގައިވާ އެޑްރެހަށް މެއިލްކޮށްދެއްވުން އެދެމެވެ. މި މެއިލްއަށް ފޮނުވޭ ސުވާލުތަކުގެ ޖަވާބު 2022 ޖަނަވަރީ 23 ވާ އާދީއްތަ ދުވަހުގެ 14:00 ގެ ކުރިން، ބިޑް ބައްލަވައިގެންނެވި ހުރިހާ ފަރާތްތަކުގެ މެއިލްއަށް ފޮނުވޭނެއެވެ.\n5. ބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ 2022 ޖަނަވަރީ 31 ހޯމަ ދުވަހުގެ 11:00ގައި ކައުންސިލްގެ އިދާރާގައެވެ. ގަޑިޖެހުމަށްފަހު ހުށަހަޅާ ބިޑުތައް ބަލައިނުގަނެ އަނބުރާ ރައްދުކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ސިޓީއުރައިގެ ބޭރުގައި ބީލަމަށް ދެވިފައިވާ ނަން، ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\n09 ޖުމާދުލް އާޚިރާ 1442\nޕަބްލިޝް ކުރި ތާރީޚް: 13-01-2022\nސުންގަޑި: 2022-01-31 11:00:00


ހިތްހެޔޮކަމާއިއެކު ބަސް ބުނެ އޯގާތެރިކަމާއި ތެދުވެރިކަމާއިއެކު ކަންކޮށްދިނުމަކީ އަތުން އެއްވެސް ޚަރަދެއް ކުރަންޖެހޭ ކަމެއް ނޫނެވެ. ނަމަވެސް އެންމެ ގިނަ ޒަމާންތަކަށް ދެމިހުންނާނީ ހިތްހެޔޮކަމާއި އޯގާތެރިކަމާއި ތެދުވެރިކަމާއިއެކު ކޮށްދެވޭ ކަންކަމުގެ ހަނދާންތަކެވެ. އަތުން ދެވޭ ގިނަ ގިނަ ފައިސާތަކަކަށްވުރެ މިކަންކަމުން އަނެކާއަށް ލިބޭ ހިތްހަމަޖެހުމާއި އުފާވެރިކަން މާބޮޑެވެ!\nނަމަވެސް ގިނަ ބައަކަށް މިއަދު އެންމެ ކުރަން އުނދަގޫ ކަމަކަށްވެފައި އޮންނަނީ ހިތްހެޔޮކަން ޢަމަލުން ދެއްކުމެވެ. އޯގާތެރިކަމާއި ތެދުވެރިކަމާއިއެކު ކަންކަން ކޮށްދިނުމެވެ. ސުވާލަކީ އަތުން އެއްވެސް ޚަރަދެއް ނުކޮށް ކޮށްދެވެން ހުރި މިކަންކަން ކޮށް ނުދެނީ ކީއްވެގެންހެއްޔެވެ؟ ހިތްހެޔޮކަމާއި އޯގާތެރިކަމާއި ތެދުވެރިކަން އިސް ނުކުރަނީ ކީއްވެގެން ހެއްޔެވެ؟\nއަހަރެންގެ ނަޒަރުގައި ޖަވާބަކީ ތެދުވެރިކަން ނެތުމެވެ. އިޚްލާޞްތެރިކަން ފިލައި ދިއުމެވެ!\nރަނގަޅަށް ބަލާށެވެ! ގިނަ ބައެއްގެ ޢާއިލީ ދިރިއުޅުންވެސް ރޫޅެމުން މިދަނީ ހަމަ މިކަންކަމުގެ ސަބަބުންނެވެ. ހިތްހެޔޮކަމާއި އޯގާތެރިކަމާއި އިޚްލާޞްތެރިކަން ނެތިގެންދިއުމުންނެވެ. ނަތީޖާއަކަށް ވެގެންދަނީ އަތުން ކިތަންމެ ބޮޑެތި ޚަރަދުތަކެއް ކުރި ނަމަވެސް މިކަންކަން ނެތުމުން ހިތުގެ ލޯބި ކެނޑިގެންދިއުމެވެ. ވީމާ ދެމަފިރިންގެ އާއި ޢާއިލީ ލޯބި ދެމެހެއްޓުމަށްޓަކައި ވެސް މިކަންކަމަށް ސަމާލުކަން ދޭށެވެ!\nހިތްހެޔޮކަމާއި އޯގާތެރިކަމާއި އިޚްލާޞްތެރިކަން ނެތް ނަމަ އެ ޙަޔާތަކީ މަރުވެފައިވާ ޙަޔާތެކެވެ! އެފަދަ ޙަޔާތެއްގައި އެއްވެސް ދިރުމެއް ނުވާނެއެވެ!


ކޮވިޑް-19 މާލެއިން ފެނުމާ އެކު މި މަހުގެ 15 ން ފެށިގެން އިއުލާން ކޮށްފައިވާ ލޮކްޑައުންގެ ހާލަތު އުވައިލެވޭނީ މިހާރު ފެންނަ ކޭސްތައް ކޮންމެވެސް ވަރަކަށް ހައްލުވެގެން ކަމަށާއި ބަލި...\nހުޅުމާލެ މެޑިކަލް ފެސިލިޓީން ދެ މީހަކު ޕޮޒިޓިވްވެއްޖެ\nކޮވިޑް-19 އަށް ފަރުވާ ދިނުމަށް ހުޅުމާލޭގައި ހަދާ މެޑިކަލް ފެސިލިޓީގައި މަސައްކަތް ކުރާ ދެ މީހަކު ބައްޔަށް ޕޮޒިޓިވްވެއްޖެ އެވެ.\nބިދޭސީންނަށް 1000 ޖާގައިގެ ތަނެއް އަމިން އިން ދީފި\nތޮޮއްޖެހިފައި ހުންނަ ތަންތަނުގައި ދިރިއުޅޭ ބިދޭސީން، ބައިތިއްބަން 1،000 މީހުންގެ ޖާގައިގެ ފެސިލިޓީއެއް އަމިން ކޮންސްޓްރަކްޝަނުން އިކޮނޮމިކް މިނިސްޓްރީގެ ބޭނުމަށް ދީފި އެވެ.\nހުޅުމާލެ މެޑިކަލް ފެސިލިޓީގެ ބޮޑު ބައެއް ނިމިއްޖެ\nކޮވިޑް-19 ގެ ބަލީގެ މީހުންނަށް ފަރުވާ ދޭން ހުޅުމާލޭގައި ހަދާ މެޑިކަލް ފެސިލިޓީގެ މަސައްކަތުގެ ބޮޑު ބައެއް ނިމިފައިވާ ކަމަށް އެތަނުން ބުނެފި އެވެ.\nކޮވިޑް-19 އަށް ޕޮޒިޓިވް މީހަކު މާލެއިން ފެނުމާ އެކު މާލެ ސަރަހައްދު ލޮކްޑައުންކޮށްފައިވާ ވަގުތުތަކުގައި އެންގުންތަކާ ހިލާފަށް މަގުމައްޗަށް ނުކުންނަ މީހުންނާ މެދު ހަރުކަށިކޮށް...\nކޮވިޑް-19 ފެތުރުމުގެ ފުރުސަތު ކުޑަކުރުމަށާއި ރައްކާތެރިކަމުގެ ފިޔަވަޅުތައް ވަރުގަދަ ކުރުމުގެ ގޮތުން ޓްރީ ޓޮޕް ހޮސްޕިޓަލުން މުހިއްމު ފިޔަވަޅުތަކެއް އަޅައިފި އެވެ.\nޓްރީޓޮޕްގެ ސެޕްޓޮޕްލާސްޓީއާއި ރައިނޮޕްލާސްޓީ ހިޔާރުކުރަމާ\nޑީވިއޭޓެޑް ސެޕްޓަމް އަކީ ނޭފަތުގެ ކަށިގަނޑާއި ކާޓިލޭޖް ގުޅޭ ހިސާބު (ނޭސަލް ސެޕްޓަމް) ކަތިކޮށް ހުރުމެވެ. މިހެންވުމުގެ ސަބަބުން ނޭވާލާން އުނދަގޫވުން ފަދަ އެތަކެއް އުނދަގޫތަކާ ކުރިމަތިލާން ޖެހެ އެވެ. ގާތްގަނޑަކަށް 80 ޕަސެންޓް މީހުންނަކީ ނޭސަލް ސެޕްޓަމްގައި ކޮންމެ ވެސް ވަރެއްގެ ކަތިކަމެއް ހުންނަ މީހުންނެވެ. މި މައްސަލަ ބޮޑަށް ހުންނަ...\nއިންސާނުން ދިރިއުޅެން އެކަށީގެން ނުވާ ގޮތަށް މާލޭގެ ކުދި ތަންތަންކޮޅުގައި ތޮއްޖެހިގެން ދިރިއުޅޭ ބިދޭސީން ބަދަލުކުރަން ހުޅުމާލެ އާއި ގުޅިފަޅުގައި ވަގުތީ ބޯހިޔާވަހިކަން...\nApril 12, 2020 110\nތޮއްޖެހިގެން އުޅޭ ބިދޭސީން ރަނގަޅު ތަންތަނަށް ގެންދަނީ\nމާލޭގެ ގެތަކުގައި ތޮއްޖެހިގެން ދިރިއުޅެމުންދާ ބިދޭސީން، ރަނގަޅު ތަންތަނަށް ބަދަލު ކުރުމުގެ މަސައްކަތް މިއަދު ފަށައިފި އެވެ.\nއާންމު ސިއްހަތު ރައްކާތެރިކުރުމުގެ ގާނޫނުގެ ދަށުން ރާއްޖޭގައި ފުރަތަމަ ފަހަރަށް އިއުލާން ކުރި ސިއްހީ ނުރައްކަލުގެ ކުއްލި ހާލަތާ މެދު މިއަދު ގޮތެއް ނިންމާނެ ކަމަށް، ނެޝެނަލް...\nApril 08, 2020 23\nހުޅުމާލޭ ކަރަންޓީން ފެސިލިޓީ އަށް 40 މިލިއަން ރުފިޔާ\nކޮވިޑް-19 އަށް ފަރުވާ ދިނުމަށް ހުޅުމާލޭގައި ހަދާ މެޑިކަލް ފެސިލިޓީ އަށް 40 މިލިއަން ރުފިޔާ ހަރަދު ވާނެ ކަމަށް ނެޝެނަލް އިމަޖެންސީ އޮޕަރޭޝަން ސެންޓަރު (އެންއީއޯސީ) އިން މިރޭ ބުނެފި އެވެ.\nކާފިއު-4: މީހުން ޖޫރިމަނާ ކުރަން ފަށައިފި\nApril 04, 2020 19\nކޮވިޑް-19 އާއްމުންގެ ތެރެއަށް ފެތުރިދާނެ ހާލަތެއް އަޔަ ނުދިނުމުގެ ގޮތުން މާލެ ސަހައްދުގައި ކޮންމެ ދުވަހަކު ތިން ގަޑި އިރަށް ހިންގާ ކާފިއުގެ ވަގުތު ނިމޭ އިރަށް މަގުތަކަށް މީހުން ގިނަވާތީ ނެޝަނަލް އިމަޖެންސީ އޮޕަރޭޝަން ސެންޓަރުން ކަންބޮޑުވުން ފާޅުކޮށް، އެގޮތަށް ކަންތައް ނުކުރުމަށް މިރޭ އިލްތިމާސްކޮށްފި އެވެ.\nApril 03, 2020 55\nމުޅި ދުނިޔެ ބިރުވެރިކަމެއްގެ ތެރެއަށް ވައްޓާލާފައިވާ ކޮވިޑް-19 އާ މެދު ފަރުވާ ކުޑަކޮށް، އެ ބަލި ކޮންޓްރޯލްކުރުމަށް ދޭ އިރުޝާދުތަކަށް އަމަލު ނުކޮށް ބޭރުގައި އުޅޭ ނަމަ 400،000...\nކާފިއު ވަގުތުގައި 95 މީހަކަށް ފުލުހުން ނަސޭހަތްތެރިވި\nApril 02, 2020 27\nApril 02, 2020 21\nމަގުތައް ޕެޓްރޯލް ކުރަން މިއަދު ނުކުންނެވީ ސީޕީ ހަމީދު\nApril 01, 2020 22\nކާފިއުގެ ވަގުތުގައި ބޭރުގައި އުޅޭ މީހުން ޖޫރިމަނާކުރަނީ\nމާލެ، ހުޅުމާލެ އަދި ވިލިމާލޭގައި މާދަމާ ހަވީރު 5-8 އަށް ކާފިއު ހިންގަން ނިންމާފައިވާއިރު، އެ ވަގުތުގައި ބޭރުގައި އުޅޭ މީހުން ޖޫރިނަމާ ކުރާނެ ކަމަށް ފުލުހުން މިރޭ ބުނެފި އެވެ.\nApril 01, 2020 97\nކޮރޯނާވައިރަސް ކޮންޓްރޯލްކުރުމަށް އަޅަމުން އަންނަ ފިޔަވަޅުތައް އިތުރަށް ވަރުގަދަކޮށް، މާދާމާ މެންދުރު 12:00 އިން މާލެ އާއި ވިލިމާލެ އާއި ހުޅުމާލޭގެ މަގުމައްޗަށް ވަކި...\nއެޗްޑީސީ ފްލެޓްތަކުގެ ކުލިން 30 ޕަސެންޓް ފަސްކޮށްދެނީ\nހައުސިން ޑިވެލޮޕްމެންޓް ކޯޕަރޭޝަން (އެޗްޑީސީ) އިން އާންމުންނަށް ކުއްޔަށް ދީފައި ހުރި ފްލެޓްތަކުގެ ކުރިއަށް އޮތް ދެ މަހުގެ ކުލިން 30 ޕަސެންޓް ފަސްކޮށްދީފި އެވެ.\nކޮވިޑް-19:ރެޑް ވޭވުން މާލޭގައި ވެސް ޑެލިވަރީކޮށްދެނީ\nކޮވިޑް-19 އިން ރައްކާތެރިވުމަށް އާންމުން ގޭގައި ތިބުމަށް ބާރު އެޅުމުގެ ގޮތުން، ރެޑް ވޭވުން މާލޭގައި ވެސް ގޭގެ އަށް ޑެލިވަރީ ކޮށްދޭން ފަށައިފި އެވެ.


BREAKING: Rahvehi Fathis Jalsaa Beyvvee Usoolaa Hilaafah - HPA - Vaguthu\nރާއްޖޭގައި ކޮވިޑް ޓެސްޓް ކުރުން އިންތިހާއަށް ދަށަށް، ސަބަބެއް ނޭނގޭ! - 8 މިނެޓް ކުރިން\nޑިރެކްޓަރު ޖެނެރަލް އޮފް ޕަބްލިކް ހެލްތު، މައިމޫނާ . --- ފޮޓޯ: ރައީސް އޮފީސް\n"ރަށްވެހި ފަތިހުގެ އަލިވިލުން" ނަމުގައި އެމްޑީޕީގެ ކައުންސިލް އިންތިޚާބުގެ ކެމްޕެއިން ލޯންޗް ކުރުމަށް ރޭ ބޭއްވި ޖަލްސާ ބާއްވާފައި ވަނީ ހެލްތް ޕްރޮެޓެކްޝަން އެޖެންސީ (އެޗްޕީއޭ)އިން އާއްމުކޮށްފައިވާ އުސޫލާއި ހިލާފަށް ކަމަށް އެ އެޖެންސީން ކަނޑައަޅައިފިއެވެ.\nއެޗްޕީއޭގެ އޮފިޝަލަކު "ވޮއިސް" ނޫހަށް މައުލޫމާތު ދެމުން ވިދާޅުވެފައިވަނީ އެޗްޕީއޭއިން އެއްވެސް ފަރާތަކަށް 10 މީހުނަށް ވުރެން ގިނައިން މީހުން އެއްވެ، ހަފްލާ ބޭއްވުމަށް ހުއްދަ ނުދޭނެ ކަމަށާއި، އެފަދައިން ކަންތައް ކުރާ ފަރާތްތަކާއި މެދު ފިޔަވަޅު އަޅުއްވާނީ ފުލުހުން ކަމަށެވެ.\nއެހެން ނަމަވެސް ފުލުހުން ވިދާޅުވީ، "ރަށްވެހި ފަތިސް" ޖަލްސާ ބޭއްވީ ގާނޫނީ އިމުގެ ތެރެއިން ކަމަށެވެ. އެގޮތުން އެޗްޕީއޭގެ އުސޫލުގައ މަނާ ވަނީ 10 މީހުންނަށްވުރެ ގިނައިން މަގުތަކަށް ނުކުމެ އެއްވުން ބޭއްވުން ކަމަށް ބުނެ ފުލުހުން ވަނީ އެ ޖަލްސާ ދިފާއު ކުރައްވާފައެވެ.\nއެޗްޕީއޭއިން 10 މީހުންނަށްވުރެ ގިނައިން މީހުން އެއްވެ އުޅުން މާނާ ކޮށްފައިވާ ވަގުތެއްގައި އާންމު ފަރާތްތަކުން ބާއްވާފައިވާ ކައިވެނި ހަފްލާތައް ފުލުހުން ހުއްޓުވައި ޖޫރިމަނާ ކޮށްފައިވެއެވެ. އެހެން ނަމަވެސް ސަރުކާރުގެ އިސް ފަރާތްތަކުން އެފަދަ ކަންކަން ކުރަމުން އަންނައިރު ފުލުހުން ހަނު ތިބޭކަން ފާހަގަ ކޮށްލެވެއެވެ.\nމިކަންކަމާއި ގުޅިގެން ގިނަ ބަޔަކު އަންނަނީ ސަރުކާރަށާއި ފުލުހުންނަށް ފަޑުވިދާޅުވަމުންނެވެ.\nފެބުރުއަރީ 26, 2021 15:51\nމިވާ ނުވާއެއް އެބައިނގޭބާ!\nފެބުރުއަރީ 26, 2021 17:18\nފެބުރުއަރީ 26, 2021 18:52\nމި ވެގެން އުޅޭގޮތަކީ ކގޭ ބުއްޅަބޭ ކިޔާ ރާބޮންޖާ އާއި ބުއްޅަހުއްތު ކިޔާ ކިބޫ ޖާހިލު ވެރިކަމަށް ހުދުމުހުތާރުވެފަ ހުރިލެއް ބޮޑުކަމުން ވެގެން އުޅޭގޮތް\nފެބުރުއަރީ 26, 2021 16:06\nގަނޫނު ދަމަހަޓަން ޕޮލިހުންނައި ސިފަައިންގެ ވެރިންގެ ބޮޑެތި ،މީހުންނަ ކަރާ ޕޮރަމޯސަންދީގެން ގާނޫނު ދަ،މަހަޓަށޭ ކިޔާގެ ރައިތުންގައިގާތަލާއަނިޔާކޮށް ފޭރެނީ މިސަރުކާރު އި ސް ތި ޢު ފާ\nފެބުރުއަރީ 26, 2021 16:54\nމުޅިން ސަކަރާތް ކަމެއް ތި ކުރީ އެމްޑީޕީން... މިސާލަކަށް ވާންވީ ބޭފުޅުން މުޅިން ސަކަރާތް ކަމެއް ތި ކުރެއްވީ... ޕީޕީ ކުދިން އިދިކޮޅު ވީމަ އެހެން އުޅުނަސް ސަރުކާރު ހިންގާ ޕާޓީން ޒިންމާދާރު ވާންޖެހޭނެ\nފެބުރުއަރީ 26, 2021 17:43\nވަކި ބަޔަކަށް އަޅާ ފިޔަވަޅުތަކެެއްތޯ؟ ތިމާ މީހުން ޖަލްސާ ބާއްވަންވީމަ ކޮވިޑް ބިރުން މާލެއިން ފައިބައިގެންގޮސް ގާދޫކޮލާ ހިސާބުގަ މަޑުކުރަން ޖެހެނީ، މީ ކޮންކަހަލަ ކޮވިޑްއެއް، ކޮވިޑް ފުޅެއް ދޯ މީ\nފެބުރުއަރީ 26, 2021 18:41\nގުންޑާއި މުޅި ރާއްޖެ ހަލާކު ކޮށްފި އިސްތިއުފާދީ އިސްތިއުފާ\nފެބުރުއަރީ 26, 2021 19:32\nކޮވިޑަށް އެނގޭނެ ރައްވެހި ފަތިސް ޖަލްސާ.\nއެހެން ވީމަ ކޮބާތޯ މައްސަލައަކީ؟\nކޮވިޑަށް އެނގޭނެ ޚާއްޞަ ވެސް.\nޚާއްޞަ ހުއްދަ އޮތީމަ ނުޖެހެން\nފެބުރުއަރީ 26, 2021 20:26\nތިޔަވިދާލުވާބަހުގެ މާނައެއްނޭންގުނޭ އެއް މުއައްސަސާއަކުން ތިޔަ ވިދާޅުވަނީ އުސޫލާ ޙިލާފަށޭ އެނެއް މުއައްސަސާ އަކުން އެބުނަނީ ބަރާބަރޭ ދެން ރައްޔަތުން ގަބޫލް ކުރަންވީ ކާކައްތޯ ކިއްތޯ ކުރާނީ މިޔޮއް ގައުމެއްތަދޯ ބޯހަލާކް ނޫހެއްގެ ސުރުޙީކިޔަލިޔަސް މީދެން ފުކެއް ބޮޑުވަރު\nފެބުރުއަރީ 26, 2021 21:12\nމިއިން އެނގެނީ ބަޔަކު މިތިބީ ވިދި ނިމިފަކަން އިންޑިއާއިން މުސާރަ ދޭތީ\nފެބުރުއަރީ 26, 2021 21:23\nމައެމޫނާގެ ހުއްދައާއެކު ސަފާރީއައް ސައިބޯން\nފެބުރުއަރީ 26, 2021 21:48\nސަރުކާރުން ކަމެއް ކުރުމުން އެކަން ކުރެވިފަ ވާނީ ރަގަޅަށް\nފެބުރުއަރީ 26, 2021 22:08\nހާދަބޯބޮޑޭދޯ ތިޔަހީކުރީ ތިޖަހާސަކަރާތް އަހަރެމެންނައް ނޭންގޭނެކަމައްދޯ ބަލަ ހުރިހާދިވެހިންނަކީ މޮޔައިންނެއްނޫން\nފެބުރުއަރީ 26, 2021 22:18\nމިކޮވިޑު ފުޅުގިނަވަނީ ޕޕ ކުދިން މަގުތަ ކައްނުކުން ނާތީކަން މިއޮންއެގި ހާމަވީނުން ލޮލް!\nފެބުރުއަރީ 26, 2021 22:31\nޖަލްސާ ބާއްވާ ނިމުނީމަ ދެން ކޮންކަމެއް.. ޖަލްސާ ތެރެއިން އެހުރިހާ މީހުން ޖެހޭނެ ހިފާ ހައްޔަރުކޮށް މޫނަށް ޕެޕަރ ސްޕްރޭ ޖަހާ ގަދަބާރުން ދަމާކޫއްތާފަ ބޮޑު ލޮރީއަށް އަރުވައިގެން ގެންގޮސް ޖޫރިމަނާކޮށް ހައްޔަރުކުރަން... އާންމު ރައްޔިތަކު ޕާޓީއެއް ބޭއްވީމަ ނޫނީ އިދިކޮޅުން ހައެއްކަ މީހުން މަގުމައްޗަށް ނުކުތީމަ3ލޮރީގެ ފުލުހުން އަންނާނެ ވަގުތުން ބަޑިގުދަން ކޮނޑުއަޅައިގެން.. މިދެން ބޮޑުވަރު.. ޓީވީތަކުން ލައިވްކުރި އިރު މައިމޫނާއަކަށް. ނުފެނުނު، އަދި ތިހެން ބުނާކަށްވެސް ނުކެރުން... ޖަލްސާބާއްވާ ނިމުނީމަ ދެން މޮޅެތި ވާހަކަ ނުދައްކާ..\nފެބުރުއަރީ 26, 2021 22:46\nއުސޫލާ ހިލާފު ވީމަ އެމީހުނާ ދޭތެރޭ ފިޔަވަޅެއްއެޅިން ތޯ\nމާޗް 1, 2021 18:47\nމާދަމާ މަޖިލީހަށް ވައްދާނެ ތައްޔާރުތޯ މަގާމު ދިފާއުކުރުންތޯ ބޭނުންފުޅީ ފިޔވަޅެއް އަޅަން ކެރިލައްވާނެބާ ޕޮލިހުންނަށް


Midhiya mahu Mira ah 1.63 billion rufiyaa | Jazeera\tމިދިޔަ މަހު މީރާއަށް 1.63 ބިލިއަން ރުިފޔާ - Jazeera\nމިދިޔަ މަހު މީރާއަށް 1.63 ބިލިއަން ރުިފޔާ\nޖަވިޔަނި May 13, 2022 48 views0\nމިދިޔަ މަހު މީރާއަށް 1.63 ބިލިއަން ރުފިޔާ ބަލައިގަނެފިއެވެ.\nމީރާ އިން ބުނީ މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 14.7 އިންސައްތަ އިތުރު އަދަދެއް ކަމަށެވެ. އަދި، އެޕްރީލް 2022 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ 45.8 އިންސައްތަ އިތުރު އަދަދެއް ކަމަށެވެ.\nމީރާއިން މައުލޫމާތު ދޭ ގޮތުގައި، އެޕްރީލް 2021 ގައި ލިބުނު އާމްދަނީ އާ އަޅައިބަލާއިރު އެޕްރީލް 2022 ގައި ލިބިފައިވާ އާމްދަނީ އިތުރުވުމުގެ މައިގަނޑު ސަބަބަކީ ދިވެހިރާއްޖެއަށް ޒިޔާރާތްކުރި ފަތުރުވެރިންގެ އަދަދު އިތުރުވުމާއެކު، ޓޫރިޒަމް ދާއިރާއާ ގުޅުންހުރި ޓެކްސްތަކުން ލިބިފައިވާ އާމްދަނީ އިތުރުވުމާއި، އެއަރޕޯޓް ޓެކުހާއި ފީ ނެގުމުގެ ޤާނޫނަށް ގެނައި އިސްލާހާއެކު އާމްދަނީއަށް\nލިބިފައިވާ ކުރިއެރުމެކެވެ. އަދި ރިޒޯޓުތަކުގެ ކުލީގެ މުއްދަތު އިތުރުކުރުމުގެ ފީ (ލީސް ޕީރިއަޑް އެކްސްޓެންޝަން ފީ)ގެ ގޮތުގައި ބޮޑު އާމްދަނީއެއް ލިބިފައިވުމާއެކު ޖުމުލަ އާމްދަނީއަށް ލިބުނު ކުރިއެރުމެކެވެ.\nއެޕްރީލް 2022 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 60.0 އިންސައްތަ ނުވަތަ977.88 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ލީސް ޕީރިއަޑް އެކްސްޓެންޝަން ފީއިންނެވެ. އެއީ 9.4 އިންސައްތަ ނުވަތަ 153.60 މިލިއަން ރުފިޔާއެވެ.\nމީގެ އިތުރުން، އިންކަމް ޓެކްސްގެ ގޮތުގައި 124.72 މިލިއަން ރުފިޔާ (%7.7)، ގްރީން ޓެކްސްގެ ގޮތުގައި 87.25 މިލިއަން ރުފިޔާ (%5.4)، އެއަރޕޯޓް ޑިވެލޮޕްމަންޓް ފީގެ ގޮތުގައި 76.71 މިލިއަން ރުފިޔާ (%4.7) އަދި އެހެނިހެން ޓެކުހާއި ފީގެ ގޮތުގައި 210.12 މިލިއަން ރުފިޔާ (%12.9) ލިބިފައިވެއެވެ.


10/03/2020 – ދިވެހި ނޫސް\nކޮވިޑް-19: ޗައިނާގެ ކުޅަދާނަކަމުން ޑަބްލިއުއެޗްއޯވެސް އާޝޯހުވެއްޖެ\nކޮވިޑް-19 އާ ދެކޮޅަށް ޗައިނާއިން ކުރަމުންދާ ހަނގުރާމަޔަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯގެ ތައުރީފް ލިބިއްޖެއެވެ. ދާދި ފަހުން ޑަބްލިއުއެޗްއޯގެ ޓީމެއް ވަނީ ޗައިނާއަށް ގޮސް ހާލަތު މޮނީޓާކޮށްފައެވެ. މީގެ\nލޭޑީ ގާގާ ގެ “ކްރޮމޭޭޓިކާ” އަންނަ މަހު ނެރެނީ\nއެގާރަ ގްރެމީ، އެވޯޑް ހޯދާފައިވާ މަޝްހޫރު ލަވަ ކިޔުންތެރިޔާ ލޭޑީ ގާގާ ގެ ކުރިޔަށް އޮތް އަލްބަމް “ކްރޮމޭޓިކާ” އަންނަ އެޕްރިލް މަހުގެ 10 ވަނަ ދުވަހު ރިލީޒްކުރަން ނިންމައިފި\nކާށި ތެލާ ބެހޭ ގޮތުން ކުރެވިފައިވާ ދިރާސާތަކުގެ އަލީގައި ލިޔެފައިވާ ލިޔުންތަކުގައި ދެ ފަހަރު އެކައްޗެއް ނުބުނެއޭ ދެންވިއަސް ދޮގަކަށް ނުވާނެއެވެ. ކާށިތެލާ ބެހޭ ގޮތުން ހޯދާފައި ހޯދުންތަކުން މިއީ\nމުއްސަނދިކަމަށް ދަހިވެތިވެއްޖެނަމަ އަތުގައި މުއްސަނދިކަމެއް ނެތް ނަމަވެސް އެކަން ތިބާއަށް ގެއްލުންދޭނެއެވެ!: އިބްން އަލްޤައްޔިމް\nއިބްން އަލްޤައްޔިމް ރަޙިމަހުﷲ ވިދާޅުވެފައިވެއެވެ. “ތިމާއަށް ކިތަންމެ ބޮޑު މުއްސަނދިކަމެއް ލިބިފައިވީނަމަވެސް މުއްސަނދިކަމަށް ތިބާ ދަހިވެތި ނުވާހައި ހިނދަކު އެ މުއްސަނދިކަމަށް ތިބާއަށް އެއްވެސް ގެއްލުމެއް ނުދެވޭނެއެވެ. ނަމަވެސް ތިބާ\n259144 ރައްޓެހިންނަކީ އަބަދުވެސް ތިބޭނެ ބަޔެކެވެ. ރައްޓެހިންނުލާ މިދުނިޔެއަކު ނޫޅެވޭނެއެވެ. ނަމަވެސް ރައްޓެހިންނޭ ކިޔާފަ ގިނަފަހަރު ތިބޭނީ ވަގުތީ މީހުންނެވެ. ހަގީގީ ރައްޓެހިން ފެންނާނީ ތިމާއަށް އެންމެ ބޮޑަށް ބޭނުންޖެހޭ\nހުޅުމާލޭގައި އަޅާ 1،700 ހައުސިން ޔުނިޓުގެ ބިންގާ މިއަދު އަޅައިފި އެވެ. ހުޅުމާލޭ ދެވަނަ ފިޔަވަހީގައި އަޅާ 1700 ހައުސިން ޔުނިޓުގެ ބިންގާ އަޅުއްވައިދެއްވީ ޕްލޭނިން މިނިސްޓަރު މުހައްމަދު އަސްލަމް\nކުރަމަތި ރިސޯޓު ވަގުތީގޮތުން ބަންދުކޮށް، އެކަކު އައިސޮލޭޝަނަށް\nކުރަމަތި ރިސޯޓުގައި ހުރި ބިދޭސީއެއްގެ ފަރާތުން ކޮވިޑް 19 ގެ އަލާމާތަތްތައް ފެނުމުން އޭނާ އައިސޮލޭޝަނަށް ގެންދިޔުމުގެ މަސައްކަތް ފަށައިފި ކަމަށް އެޗްޕީއޭއިން ހާމަކޮށްފި އެވެ. އެޗްޕީއޭ އިން ބުނީ\n“ހުވާ”ސީޒަން 2ގެ އެޑިޓިން އަދި ޑަބިން ބާރަށް ކުރިޔަށް ދަނީ!\nރާއްޖޭގައި ފުރަތަމަ ފަހަރަށް ހެދި ދިވެހި ވެބް ސީރީޒް “ހުވާ”ގެ ދެވަނަ ސީޒަން މިހާރު ބައިސްކޯފުން ދައްކަމުން އަންނަ އިރު ކުރިޔަށް ހުރި އެޕިސޯޑުތަކުގެ ޑަބިން އަދި އެޑިޓިން ބާރު\nކޮވިޑް-19: ބޭނުންވާ ވަރަށް ކާބޯތަކެތީގެ ސްޓޮކް އެބަހުރިކަމަށް ވިޔަފާރިވެރިން ބުނެފި\nރާއްޖޭގެ ރައްޔިތުންނަށް އެކަށީގެންވާ ވަރަށް ކާބޯތަކެތި ރައްކާތެރި ކުރެވިފައި އެބަހުރި ކަމަށާއި، އެއްވެސް ވަރަކަށް ކާބޯތަކެތީ ލިބުމުގައި ދަތިތަކެއް ދިމާނުވާނެ ކަމުގެ ފުރިހަމަ ޔަޤީންކަން ވިޔަފާރިވެރިން ދީފިއެވެ.ރާއްޖެއިން ކޮވިޑް-19 ފެނުމާއެކު


Inthihaabu Kuraatha 24 Gadi Iru Thereyves Verikan Badhalu Kureveyne - Ali Hussain - Vaguthu\nއިންތިހާބު ކުރާތާ 24 ގަޑިއިރު ތެރޭގައި ވެސް ވެރިކަން ބަދަލު ކުރެވޭނެ - އަލީ ހުސެއިން\nއިންތިހާބް ކުރާތާ 24 ގަޑީ އިރު ތެރޭގައި ވެސް ރައްޔިތުން ބޭނުންވެއްޖެ ނަމަ ވެރިކަން ބަދަލު ކުރެވޭނެ ކަމަށާއި "ރައީސް ޔާމީންގެ އަޖަލު ޖެހުމުން ޖެހޭނީ ފައިބަން" ކަމަށް ކެންދޫ ދާއިރާގެ މެންބަރު އަލީ ހުސެއިން ވިދާޅުވެއްޖެއެވެ.\nއިދިކޮޅު ފަރާތް ތަކުން އިހަވަންދޫގައި ބޭއްވި ޖަލްސާގައި ވާހަކަ ދައްކަވަމުން އަލީ ހުސެއިން ވިދާޅުވީ ދިވެހި ރައްޔިތުން ރައީސަކު އިންތިހާބުކުރަނީ، އިންތިހާބި ކުރާތާ 24 ގަޑީ އިރު ތެރޭގައި ވެސް ރައްޔިތުން ބޭނުންވެއްޖެ ނަމަ ބަދަލުކުރޭ ގޮތަށް ކަމަށެވެ.\nއަލީ ހުސެއިން ވިދާޅުވީ ރައީސުލްޖުމްހޫރިއްޔާ އަކު ދިވެހި ރައްޔިތުން އިންތިހާބު ކުރަނީ ކޮންމެހެން ފަސް އަހަރު ވެރިކަމުގައި ބަހައްޓަން ނޫން ކަމަށެވެ.\nފަނޑިޔާރުންވެސް މަގާމުގައި ތިއްބަވަނީ، ރައްޔިތުންގެ މަޖިލީހުގެ ތެރެއިން އިތުބާރު ނެތްކަން ފާސްކޮށްފި ނަމަ މާގާމުން ދުރުކުރެވޭ ގޮތަށް ކަމަށް އަލީ ހުސެއިން ވިދާޅުވިއެވެ. އެހެންނަމަވެސް ރައްޔިތުންގެ މަޖިލީހުގެ މެމްބަރުން ތިއްބަވަނީ ތަފާތު ގޮތަކަށް ކަމަށް އަލީ ހުސެއިން ފާހަގަކުރިއެވެ.\n"ރައީސަކާއި، އާދައިގެ ފަނިފަކްސައަކާއި އެއްވެސް ތަފާތެއް ނޯންނާނެ، އަޖަލު ޖެހުމުން ވެއްޓޭނެ، އަޖަލު ޖެހުމުން ޖެހޭނީ ފައިބަން، އަޅުގަނޑުމެން މި ވެރިކަން ގާނޫނީ އިމުގެ ތެރެއިން ބަދަލުކުރާނަން" އަލީ ހުސެއިން ވިދާޅުވިއެވެ.\nރައްޔިތުންގެ މަޖިލީހުގެ މެމްބަރުން ތަމްސީލް ކުރައްވަނީ، ދިވެހި ރައްޔިތުން ކަމަށާއި، އެހެންކަމުން ރައްޔިތުން ބޭނުންވެއްޖެނަމަ ގާނޫނީ އިމުގެ ތެރެއިން ވެރިކަން ބަދަލުކުރެވޭނެ ކަމަށް އަލީ ހުސެއިން ވިދާޅުވިއެވެ.\nކުނި އަޅާ ނިކަމެތި މީހާގެ ނަން ހާމަކޮށް ލަދުގަންނަވާ ލުމަކީ ހައްލެއް ނޫން!\n"ގޮތެއް ފޮތެއް ނެތި ދައުވާކުރި ފަރާތްތަކަށް ޒިންމާއިން ބަރީއަ ވެވިގެން ނުވާނެ"\n12 މެންބަރުންނާއި އެކު މައްސަލަ ތާވަލުކޮށް މަސީހު ބޭރު ކުރަން ޖެހޭ - އަލީ ހުސެއިން\nއޭޕްރީލް 8, 2018 09:54\nމިމީހާ އަނދަގޮނޑި ޖަހަންވީ\nއަލީހުސޭނު ކަލޭ މޮޔަނުގޮވާ ހުރެބަލަ ކަލޭ ތިޔަހުރީ ގާނޫނީ އިމުން ބޭރުގަ ކަލޭވެސް ކޮންމެވެސްދުވަކުން ބިމަށްވެއްޓޭނެ މީހާދަ ކޮސްމީހެއްކަމަށްފާހަގަ ކުރެވޭ.\nއޭޕްރީލް 8, 2018 10:23\nހުސޭނާ ކަލެއަކަށް ނުކިޔޭދޯ އެހެން އެއްޗެއް. އަބަދު ވެރިކަން ވެރިކަން ވެރިކަން.....!!!\nއޭޕްރީލް 8, 2018 11:25\nގުރައިދޫއަށް ނުގޮސް ފިލައިގެން އުޅޭމީހެއްތަމިއީ؟ ބޯ ހަމަޖެހޭ ވާހަކައެއް ނުދައްކާ ދުވަހަކުވެސް، ކަލޯ މިސަރުކާރުން އެއްވެސް ލިމިޓެއްނެތި ބޭސްފަރުވާކޮށްދޭ ކަލެއަށް ވެސް ލިބޭނެ ދޭބަލަ ނަފްސާނީ ޑޮކްޓަރަކަށް ދައްކައިގެން ބޭސް ކުރަން\nއޭޕްރީލް 8, 2018 12:13\nހިއެއްނުވޭ ހަމަހެންނެއް ގޮތެއްފޮތެއް ނެތިގެން އުޅޭ މީހެއްތީ\nއޭޕްރީލް 8, 2018 12:38\nދިވެހިރާއްޖޭގައި މިއަދު ޤާއިމުވެފައިމިވާ ވެރިކަން ދުވަހަކުވެސް ބަދަލުކުރާކަށް ދިވެހިން ބޭނުމެއްނުވާނެ! އެކަމަކު ކޮންމެކަމަކީވެސް ފެށުމަކާ ނިމުމެއްއޮންނަކަމެއް!\nއޭޕްރީލް 8, 2018 21:27\nމިހާރު އިންތިޚާބުގެ ކުރިން ނުވެއްޓޭނެކަން އެނގުނީ، ދުވަސްކޮޅަކުންބުނާނެ އިންތިޚާބަށްފަހު އެއްއަހަރު ތެރޭވެސް ނިންމާލެވިދާނެކަމަށް. ކާސިންބެއަށް ހުވަފެން ދަްކާލަދައްކާލަތިބޭ، އަޅުގަނޑުމެން އިރާދަކުރެއްޔާ ދާނީ ކުރިއަށް.\nއޭޕްރީލް 8, 2018 23:31\nޢަޖަލު ޖެހުނީމަ ކޮންމެ ކަމެއް ވެސް ނިމިގެން ދާނެކަން ނޭނގޭ މީހަކު އެބައުޅޫތަ.ބަލަ ދިވެހި ރައްޔިތުން ހޮވާފަ ތިބި ބަޔެކޭ ކިޔާފަ ކަލޯމެން ބޭނުންހާ ކުޅިޔެއް މިޤައުމުގަ ބޭނުންހާ ކުޅިޔެއް ނުކުޅުވޭނެ.ދިވެހި ރައްޔިތުން ބޭނުމެއް ނުވޭ ޔަހޫދީންގެ ރޭވުންތަކުގަ މިޤައުމު ފަސާދަވާކައް..އެފުރުސަތެއް ނުވެސް ދޭނަން.މި ޤައުމުގަ މިއަދު މިހުރި މާލިމީ އަކީ ތިކަހަލަ ބުރާންޗެއް ނޫން.ދިވެހި ޤައުމުން މިއަދު މިފެންނަ ތަރައްގީ އަކީ މީގެ 35 އަހަރު ކުރިން ވެސް ދިވެހިން ބޭނުންވެގެން އޭރުގެ ވެރިން އަރިހު ރޮއި އާދެސް ކުރި ކަމެއް.މިއަދު ކެރޭ ހީވާގި ކެުޮޅެއް މިޤައުމުގެ ހުންގާނުގައި ހިފައި މި ޤައުމު އިސްލާމީރިވެތި އުސޫލާ އެއްގޮތަައް މިޤައުމުގަ ހުރި މައްސަލަތައް ހައްލުކުރަމުން ތަރައްޤީ ކުރަމުން ދާތީ ލަދުގަނެގެން މިއަދު ނިކުމެ ކިޔާ ލަވަ އަޑު އަހާނެ ދިވެހި ރައްޔިތަކު މިހާރަކު ނެތް.ސޮރީ ބްރޯ...ބުރޯމެން ތިކުޅޭ ކުޅި ކުޅެން އިންގިރޭސިވިލާތަށް ނޫނީ އިންޑިޔާއައްދޭ.އޭރުން މާރަނގަޅު ވާނެ.ވ ސަލާން.


China ge city thakuge imaaraaththah health staffun ge photo thakun dhillaalaifi - AO News\nޗައިނާގެ ސިޓީތަކުގެ އިމާރާތްތައް ހެލްތު ސްޓާފުންގެ ފޮޓޯތަކުން ދިއްލާލައިފި\nކޮވިޑް19 ގެ ބިރުވެރިކަން ޗައިނާގައި އެންމެ ބޮޑަށް ފެތުރުނު ދުވަސްވަރު ހިތްވަރާއެކު މަސައްކަތް ކުރި ހެލްތު ސްޓާފުންގެ އަގު ވަޒަންކުރުމުގެ ގޮތުން އެމީހުންގެ ފޮޓޯތަކުން ޗައިނާގެ ބޮޑެތި އިމާރާތްތައް ދިއްލާލައިފިއެވެ.\nޗައިނާގެ 18 ސިޓީއެއްގައި 50،000 ބޮޑެތި ލެޑް ސްކްރީންތަކުން މި ސްޓާފުންގެ ފޮޓޯ ދިއްލާލާފައިވަނީ ކޮވިޑް 19 ގެ އައުޓްބްރެކްގައި ހޫބެއި ޕްރޮވިންސްގައި މަސައްކަތް ކުރި ޑޮކްޓަރުންނާއި މެޑިކަލް ސްޓާފުން އެނބުރި އެމީހުންގެ އަމިއްލަ ގެތަކަށް ދިޔައިރު އެމީހުންނަށް މަރުހަބާ ކިޔުމުގެ ގޮތުންނެވެ.\nޑިސެމްބަރު މަހު ކޮރޯނާވައިރަސް އެންމެ ފުރަތަމަ ފެނުނު ވޫހާން ސިޓީން ބަލި މީހަކު ނުފެންނަތާ މިހާރު6ދުވަސް ވަނީ ވެފައެވެ.\nޗައިނާގައި ކޮރޯނާވައިރަސް އެންމެ ފުރަތަމަ ފެތުރުނު ހޫބެއި ޕްރޮވިންސުގެ ވެރިރަށް ވޫހާން ފިޔަވާ ހުރިހާ ސަރަހައްދެއް މާދަމާއިން ފެށިގެން ހުޅުވާލާނެ ކަމަށް އެގައުމުންް މިހާރުވަނީ ބުނެފައެވެ. ހޫބެއިގެ ހެލްތު ކޮމިޝަނުން ބުނި ގޮތުގައި އެ ޕްރޮވިންސުގެ ވޫހާން ފިޔަވާ ހުރިހާ ސަރަހައްދަކަށް އަރާ ފޭބުން މާދަމާއިން ފެށިގެން ހުއްދަ ކުރާނެ އެވެ. އަދި ވޫހާންގައި ދަތުރުފަތުރު ކުރުމަށް އަޅާފައިވާ ހުރަސްތައް ލުއި ކުރާނީ އަންނަ މަހުގެ އަށެއްގަ އެވެ.\nހޫބެއި އިން އެފަދައިން ނިންމާފައި ވަނީ މިދިޔަ ހަފްތާގެ އަންގާރައިގައި އެ ޕްރޮވިންސުން އެއްވެސް މީހަކު ވައިރަހަށް ޕޮޒިޓިވްވެފައި ނުވާ ކަމަށް ރިޕޯޓު ކުރި ފަހުންނެވެ. ވޫހާން އިން ކޮވިޑް-19 މިހާރު ފެންނަނި ބޭރު ގައުމުތަކުގައި އުޅެފައި އަންނަ މީހުންގެ ފަރާތުންނެވެ.\nޗައިނާގައި މިހާތަނަށް 81،500އަށް ވުރެ ގިނަ މީހުންނަށް ވައިރަސް ޖެހި، އޭގެ ސަބަބުން 3،281 މީހަކު ވަނީ މަރުވެފަ އެވެ. އަދި ބަލި ޖެހުނު 73,277 މީހަކު ވަނީ ބަލިން ރަނގަޅުވެފަ އެވެ.


ނަމާދު ޤާއިމުނުކުރާ މީހެއްގެ ކިބައިން ރޯދަ ޤަބޫލު ކުރެވޭނެ ހެއްޔެވެ؟ – DhiSalafiyyah\nނަމާދު ޤާއިމުނުކުރާ މީހެއްގެ ކިބައިން ރޯދަ ޤަބޫލު ކުރެވޭނެ ހެއްޔެވެ؟\n01/07/2014 ފިޤުހާއި އޭގެ ޢިލްމުތައް, ފިޤުހީ މައްސަލަތައްއައްޝައިޚް އާދަމް ނިޝާން ބިން ޢަލީ އާދަމް\nއޭ ލޮބުވެތި އަޚުންނާއި އުޚްތުންނޭވެ! ނަމާދު އަޅާފައި ތިޔަތިބެނީ ފަހެ ނަމާދު އެޅުމުގެ ފާފައިގެ ބޮޑުކަން ނޭގޭތީތޯއެވެ؟ ނުވަތަ އެކަމާއި މެދު ޣާފިލްވެފައިވާތީތޯއެވެ؟ ﷲ ތަޢާލާ ވަޙީ ކުރައްވާފައިވެއެވެ. “حَافِظُوا عَلَى الصَّلَوَاتِ وَالصَّلاةِ الْوُسْطَى وَقُومُوا لِلَّهِ قَانِتِينَ” (سورة البقرة: 238) “ތިޔަބައިމީހުން ފަރުޟު ނަމާދުތަކަށް ރައްކައުތެރިވާށެވެ. އަދި ޚާއްޞަކޮށް މެދުނަމާދަށް (އެބަހީ ޢަޞުރު ނަމާދަށް) ރައްކައުތެރިވާށެވެ. އަދި ކިޔަމަންތެރިވެގެންވާ ހާލު ތިޔަބައިމީހުން ﷲ ގެ ކުރިފުޅުމައްޗަށް ތެދުވާށެވެ.”\nކީރިތި ޤުރުއާނުގައި ނަމާދު ފިޔަވައި އެހެން އެއްވެސް އަޅުކަމަކަށް މިހާބޮޑަށް ރައްކައުތެރިވުމަށް އަންގަވާފައެއް ނުވެއެވެ. މީގެ އިތުރުން ނަމާދު މިއުއްމަތަށް ފަރުޟުކުރެއްވުނީ އެހެނިހެން އަޅުކަންތަކާއި ޚިލާފަގޮތަކަށެވެ. ނަމާދު ފިޔަވައި އެހެން އަޅުކަންތައްތައް ފަރުޟުކުރެއްވުނީ رسول الله صلى الله عليه وسلم ބިމުގައި ހުންނަވަނިކޮށެވެ. ނަމަވެސް ނަމާދު ފަރުޟުކުރެއްވުނީ އެކަލޭގެފާނު ހަތް އުޑު މައްޗަށް އުފުއްލަވައި، ފަރުދާއެއްގެ ފުރަގަހުން، ﷲ ތަޢާާލާ އެކަލޭގެފާނާއި ސީދާ ބަސް ވަޙީކުރައްވައިގެންނެވެ. އެއީ އެކަލޭގެފާނުގެ ހަށިކޮޅާއި ފުރާނަފުޅާއި އެއްކޮށް މިޢުރާޖް އަރައިވަޑައިގެންނެވުމުގެ ޝަރަފު ދެއްވި ރޭގައެވެ.\nعبد الله بن مسعود رضى الله عنه ވިދާޅުވިއެވެ. ތިމަންކަލޭގެފާނު، رسول الله صلى الله عليه وسلم ކުރެން އެއްސެވީމެވެ. “އޭ ﷲ ގެ ރަސޫލާއެވެ! އެންމެ ހެޔޮ ޢަމަލަކީ ކޮބައިތޯއެވެ؟” އެކަލޭގެފާނު ޙަދީޘްކުރެއްވިއެވެ. “ނަމާދު އޭގެ ވަޤުތުގައި ކުރުމެވެ”. ތިމަންކަލޭގެފާނު އަނެއްކާ އެއްސެވީމެވެ. “ދެން ކޮންކަމެއްތޯއެވެ؟” އެކަލޭގެފާނު ޙަދީޘްކުރެއްވިއެވެ. “މައިންބަފައިންނަށް ހެޔޮކޮށް ހިތުމެވެ.” ތިމަންކަލޭގެފާނު ދެންވެސް އެއްސެވީމެވެ. “ދެން ކޮންކަމެއްތޯއެވެ؟” އެކަލޭގެފާނު ޙަދީޘްކުރެއްވިއެވެ. “ﷲ ގެ މަގުގައި ޖިހާދު ކުރުމެވެ.” ދެން رسول الله صلى الله عليه وسلم ކުރެން ތިމަން އިތުރަކަށް ނާހަމެވެ. އަދި ތިމަން އިތުރަށް އެއްސެވިނަމަ އެކަލޭގެފާނު އެއަށްވުރެ އިތުރަށްވެސް ކިޔައިދެއްވެވީހެވެ.” (ޞަޙީޙުލް ބުޙާރީ، ޖިލްދު 4، ޙަދީޘް ނަންބަރ 41)\nބުޚާރީގެ އެހެން ރިވާޔަތެއްގައި ޢަބްދުﷲ ބިން މަސްޢޫދް رضى الله عنه، رسول الله صلى الله عليه وسلم އަރިހުން، ﷲ ތަޢާލާ އެންމެ ލޯބިވޮޑިގަންނަވާ ޢަމަލަކީ ކޮބައިތޯ އެއްސެވުމުން، އެކަލޭގެފާނު ޙަދީޘްކުރެއްވީ “ނަމާދު އޭގެ ވަޤުތުގައި ކުރުން” ކަމުގައެވެ.\nއެހެންކަމުން ނަމާދު އޭގެ ވަޤުތުގައި ޚުޝޫޢަތްތެރި ކަމާއިއެކު ކުރުމަކީ މުއުމިނުންގެ ސިފައެކެވެ. ﷲ ތަޢާލާ ވަޙީ ކުރައްވާފައިވެއެވެ. ” الَّذِينَ يُقِيمُونَ الصَّلاَةَ وَمِمَّا رَزَقْنَاهُمْ يُنفِقُونَ (*) أُوْلَئِكَ هُمُ الْمُؤْمِنُونَ حَقًّا لَّهُمْ دَرَجَاتٌ عِندَ رَبِّهِمْ وَمَغْفِرَةٌ وَرِزْقٌ كَرِيمٌ” (سورة الأنفال: 3&4) “އެބައިމީހުންނަކީ ނަމާދު ޤާއިމްކޮށް އަދި ތިމަންރަސްކަލާނގެ އެބައިމީހުންނަށް ދެއްވި ތަކެތިން ހޭދަކޮށް އުޅޭމީހުންނެވެ. ޙަޤީޤީ މުއުމިނުންނަކީ ހަމަ އެއީއެވެ. އެބައިމީހުންގެ ވެރި ރައްބުގެ ޙަޟްރަތުން އެބައިމީހުންނަށް މަތިވެރިވެގެންވާ ދަރަޖަތަކާއި، ފާފަފުއްސެވުމާއި އަދި މާތްވެގެންވާ ރިޒްޤު (ސުވަރުގޭގައި) އެބައިމީހުންނަށް ވެއެވެ.”\n“وَالَّذِينَ هُمْ عَلَى صَلَوَاتِهِمْ يُحَافِظُونَ (*) أُوْلَئِكَ هُمُ الْوَارِثُونَ (*) الَّذِينَ يَرِثُونَ الْفِرْدَوْسَ هُمْ فِيهَا خَالِدُونَ” (سورة المؤمنون:9-11)\n“އަދި އެބައިމީހުންނަކީ އެބައިމީހުންގެ ނަމާދުތަކަށް (އެބަހީ ފަރުޟު ނަމާދުތަކަށް އޭގެ ފުރިހަމަ ވަޤުތުތަކުގައި) ރައްކައުތެރިވާ މީހުންނެވެ. ޙަޤީގީ ވާރުތަ ވެރިންނަކީ ފަހެ އެއީއެވެ. އެމީހުންނަކީ ފިރްދައުސްގެ (އެބަހީ އެންމެ މަތީ ސުވަރުގެތަކުގެ) ވާރުތަވެރިންނެވެ. އަދި އެބައިމީހުން އެތަނުގައި އަބަދުގެ އަބަދަށް ދެމިތިބޭ ހުއްޓެވެ.”\nމިއާޔަތްތަކުގައި މުއުމިނުންގެ ސިފަތައް ބަޔާންކުރައްވަމުން ﷲ ތަޢާލާ އެއަންގަވަނީ މުއުމިނުންނަކީ އެމީހުންގެ ނަމާދުތަކަށް ރައްކައުތެރިވާ މީހުންނެވެ. އަދި އެމީހުންނަށް ހުރި ދަރުމައަކީ ސުވަރުގޭގައި ދެމިތިބުމުގެ ނަޞީބެވެ. އޭ އަޚުންނާއި އުޚްތުންނޭވެ! އަޅުގަނޑުމެންގެ ތެރެއިން ސުވަރުގެ ލިބުމަށް ބޭނުން ނުވާނީ ފަހެ ކާކުތޯއެވެ؟\nމިއާއި ޚިލާފަށް ނަމާދު ލަސްކުރުމާއި ނަމާދުގައި ކަންނެތް ވުމަކީ މުނާފިޤުންގެ ސިފައެކެވެ. ﷲ ތަޢާލާ ވަޙީ ކުރައްވާފައިވެއެވެ. “…وَإِذَا قَامُواْ إِلَى الصَّلاَةِ قَامُواْ كُسَالَى يُرَاؤُونَ النَّاسَ وَلاَ يَذْكُرُونَ اللّهَ إِلاَّ قَلِيلاً” (سورة النساء: 142) “އަދި މުނާފިޤުން ނަމާދަށް ތެދުވެއްޖެނަމަ ތެދުވަނީ ކަންނެތްކަމާއިއެކީ އަދި މީސްތަކުންނަށް ދެއްކުމަށެވެ. އެހެނެއްކަމަކު ވަރަށް މަދުން މެނުވީ އެމީހުން ﷲ މަތިން ހަނދުމައެއް ނުކުރެތެވެ.”\n“فَوَيْلٌ لِّلْمُصَلِّينَ (*) الَّذِينَ هُمْ عَن صَلاَتِهِمْ سَاهُونَ” (سورة الماعون: 4&5) “އެމީހުންގެ ނަމާދުތަކުގެ މަތިން ޣާފިލްވެ ތިބެ އަދި ނަމާދުތަކުގެ ވަޤުތުން ފަސްކޮށް އެނަމާދުތައް ކޮށްއުޅޭ މީހުންނަށް وَيْلُ ހުއްޓެވެ.”\nسورة النساء ގެ 142 އާޔަތުގައި މުނާފިޤުންގެ ވާހަކަ ބަޔާން ކުރައްވަމުން ﷲ ވަޙީކުރައްވަފައި އެވަނީ ނަމާދަށް ފަރުވާކުޑަ ކުރުމަކީ މުނާފިޤުންގެ ސިފައެއް ކަމުގައެވެ. އަދި سورة الماعون ގެ ހަތަރުވަނަ އާޔަތާއި އަދި ފަސްވަނަ އާޔަތުގައި ނަމާދު ވަޤުތު ޖެހުމުން ނަމާދުގެ މަތިން އެއްވެސް ފަރުވާލެއް ނުބަހައްޓައި ވަގުތު ފަސްކޮށްފައި ނަމާދު ކުރާ މީހުންނަށް وَيْلُ ހުރިކަމުގައި އަންގަވާފައި އެވަނީއެވެ. وَيْلُ އަކީ ނަރަކައިގެ ވާދީއެއް ކަމުގައި މުފައްސިރުން ވިދާޅުވެއެވެ. އެތަނުގެ ހޫނުގެ ސަބަބުން ދުނިޔޭގައިވާހައި ފަރުބަދައެއް އެތަނަށް އެޅިޔަސް އެތަކެތި ވިރިދާނޭ ކަމުގައިވެއެވެ. ނުވަތަ وَيْلُ އަކީ ނަރަކައިގެ ގަދަ ޢަޛާބު ކަމުގައި ވެއެވެ. والله أعلم\nނަމާދު އެޅުންވަނީ ދެގޮތަކަށެވެ. ފުރަތަމަ ގޮތަކީ ނަމާދުގެ ފަރުޟުކަމާމެދު އިންކާރުކޮށް ނަމާދު ނުކުރުމެވެ. މިގޮތުން ނަމާދު އަޅައިފިނަމަ ކަނޑައެޅިގެން އެމީހަކު ކާފިރުވާނެ ކަމުގައި އުންމަތުގެ ޢިލްމުވެރިން އިޖްމާޢުވެ ވަޑައިގަންނަވާފައިވެއެވެ. ދެވަނަ ގޮތަކީ ނަމާދުގެ ފަރުޟުކަން ޤަބޫލުކުރި ކަމުގައިވިޔަސް، ކަންނެތް ކަމުން ނުވަތަ ޝަރީޢަތުގައި ޢުޛުރެއް ކަމުގައި ނުބެލެވޭ ކަމެއްގައި މަޝްޣޫލުވުމުގެ ސަބަބުން ނަމާދު އެޅުމެވެ. އެފަދަ މީހާ ކާފަރު ނުވާނޭކަމަށް ގިނަ ޢިލްމުވެރިން ދެކިލައްވައެވެ.\nނަމާދަކީ ވާޖިބު ކަމެއްގެ ގޮތުގައި ދެކިހުރެ ކަންނެތްކަމުގެ ސަބަބުން ނަމާދުއަޅާ މީހާއާއި ބެހޭގޮތުން އިމާމް ނަވަވީ ވިދާޅުވެފައިވެއެވެ. “އަހަރެމެންގެ މަޛްހަބުގައި މަޝްހޫރު ގޮތަކީ ކުރީގައި ބަޔާންވެދިޔަ ފަދައިން ކަންނެތްކަމާއި އެކީ ނަމާދުއަޅާ މީހާ ޤަތުލު ކުރުމެވެ. އެހެންނަމަވެސް އެއީ އޭނާ ކާފަރުވުމުގެ ސަބަބުންނެއް ނޫނެވެ. އެއީ އޭނާގެ މައްޗަށް ޙައްދެއްގެ ގޮތުންނެވެ. (އެބަހީ ނަމާދު އަޅާކަމުގެ ޢުޤޫބާތެއްގެ ގޮތުންނެވެ.) އިމާމް މާލިކާއި އަދި ސަލަފުންގެ ކުރީގެ ގިނަ ޢިލްމުވެރިންނާއި އަދި ފަހުގެ ގިނަ ޢިލްމުވެރިންވެސް ވިދާޅުވަނީ މިފަދައިންނެވެ.\nކަންނެތްކަމާއިއެކު ނަމާދު އަޅާ މީހާއާއި ބެހޭގޮތުން އެހެން ބައެއް ޢިލްމުވެރިން ވިދާޅުވެފައިވެއެވެ. އޭނާގެ މައްޗަށް ހުރިހައި ކަމެއްގައިވެސް ހިނގާނީ މުރުތައްދެއްގެ ޙުކުމެވެ. (އެބަހީ ނަމާދު އެޅުމުގެ ސަބަބުން އޭނާ ދީނުން ބޭރުވެ މުރުތައްދު ވާނެއެވެ.)…” (انظر، المجموع للنووي: 3/17-19)\nނަބިއްޔާ صلى الله عليه وسلم ޙަދީޘްކުރެއްވެވިއެވެ. “إِنَّ بَيْنَ الرَّجُلِ وَبَيْنَ الشِّرْكِ وَالْكُفْرِ تَرْكَ الصَّلاةِ” (رواه مسلم في كتاب الإيمان). މާނައަކީ: “ހަމަކަށަވަރުން މީހާއާއި، ޝިރުކާއި އަދި ކާފަރުކަމާއި ދެމެދުގައިވާ ހުރަހަކީ ނަމާދެވެ.”\nإمام شَمْسُ الدِّينُ الذَّهَبِى ލިޔުއްވާފައިވާ الْكَبائِرُ ކިޔާ ފޮތުގައި ابْنُ حَزَمْ ވިދާޅުވިކަމަށް ލިޔުއްވާފައިވެއެވެ. އަޞްޙާބު ބޭކަލުން ކުރެ عمر بن الخطاب އާއި عبد الرحمن بن عوف އާއި معاذ بن جبل އާއި أبو هريرة އާއި އަދިވެސް މިނޫން އެހެން ބޭކަލުންގެ އަރިހުން ވާރިދުވެގެން އައިސްފައިވެއެވެ. “ފަރުޟު އެންމެ ނަމާދެއް ވަގުތު ފާއިތުވަންދެން ޤަޞްދުގައި ދޫކޮށްލައިފި މީހާއީ ކާފިރުވެ މުރުތައްދުވެފައިވާ މީހެކެވެ.\nއަޞްޙާބު ބޭކަލުންގެ ތެރެއިން ޖުމްހޫރުން ވިދާޅުވަނީ، ޝަރުޢީ ޢުޛުރެއްނެތި ނަމާދު އަޅައިފި މީހާ ކާފަރުވާނޭ ކަމުގައެވެ. ކިއެއްހެއްޔެވެ. އެތައް ދަންނަބޭކަލުންނެއްވަނީ މިއީ ޞަޙާބިއްޔަ ބޭކަލުންގެ އިޖްމާޢުކަމުގައި ރިވާ ކުރައްވާފައެވެ. (انظر، الشرح الممتع على زاد المستنقع: 2/26، ورسالة في حكم تارك الصلاة للشيخ محمد بن صالح العثيمين).\nމިކަމާއި ގުޅޭގޮތުން އަޞްޙާބު ބޭކަލުން ދެކިވަޑައިގަންނަވާގޮތް ރިވާކުރެވިފައިވަނީ އަންނަނިވި ޢިބާރާތުންނެވެ. قال عبد الله بن شقيق: “كان أصحاب النبي صلى الله عليه وسلم لا يرون شيئا من الأعمال تركه كفر غير الصلاة.” (رواه الترمذي والحاكم وصححه على شرطهما). މާނައީ: عبد الله بن شقيق ވިދާޅުވިއެވެ. “ޢަމަލެއް (ނުވަތަ ކަމެއް) ދޫކޮށްލުމުގެ ސަބަބުން މީހާ ކާފަރުވާ ކަމެއްގެ ގޮތުގައި، ނަމާދު ފިޔަވައި އެހެން އެއްވެސް ކަމެއް ވާކަމަށް، رسول الله صلى الله عليه وسلم ގެ ޞަޙާބިއްޔަ ބޭކަލުން ދެކެވަޑައިނުގަންނަވައެވެ. (އެބަހީ ނަމާދު ދޫކޮށްލައިފިނަމަ ކާފަރުވާނެއެވެ.”)\nރޯދައާއި ނަމާދާއި ހުރި ގުޅުމާއި ބެހޭގޮތުން فضيلة الشيخ محمد صالح العثيمين رحمه الله އާއި ކުރެވުނު ސުވާލުގެ ޖަވާބުގައި شيخ ވިދާޅުވިއެވެ. “… އޭ ނަމާދު ނުކޮށް ރޯދަހިފާ މީހާއެވެ! ތިބާ ބޮޑު ފާފައިން ރައްކައުތެރި ނުވަމެވެ. ފަހެ ނަމާދު އެޅުމަށްވުރެ ވަކި ބޮޑުފާފައަކީ ކޮބައި ހެއްޔެވެ! އެހެނީ ނަމާދު އެޅުމަކީ ކުފުރެކެވެ. އަދި ތިބާގެ ކިބައިން ތިބާގެ ރޯދަވެސް ޤަބޫލު ނުވާހުއްޓެވެ…”\nއޭ ލޮބިވެތި އަޚުންނާއި އުޚްތުންނޭވެ! ތިމާއަށް ނަމާދު އެޅިފައިވާނަމަ އަވަހަށް ތައުބާވާށެވެ. ފާފަކުރުން ހުއްޓާލައި ކުރެވިފައިވާ ފާފައާއި މެދު ހިތާމަކޮށް ފާފަ ނުކުރުމަށް ޢަޒުމް ކަނޑައަޅަންވީއެވެ. ކުފުރުން ސަލާމަތްވެ މުއުމިނުންގެ ތެރެއިން ވުމަށް އަވަސްވެގަންނާށެވެ. ނަރަކައިގެ ޢަޒާބަށް ބިރުވެތިވާށެވެ!


"އެޑިއުކޭޝަނަލް ޑިވެލޮޕްމަންޓް ޓުއަރ" އެއްގައި ޑިޕްލޮމާ ކޯހުގެ ދަރިވަރުން ސްރީލަންކާއަށް ފުރައިފި\nމި އިންސްޓިޓިއުޓުން ކުރިއަށް ގެންދާ "ޑިޕްލޮމާ އިން ޕަބްލިކް އެޑްމިނިސްޓްރޭޝަން އެންޑް މެނޭޖްމަންޓް ކޯހުގެ 24 ދަރިވަރުން "އެޑިއުކޭޝަނަލް ޑިވެލޮޕްމަންޓް ޓުއަރ" އެއްގައި 2018 ނޮވެންބަރު3ގައި ސްރީލަންކާއަށް ފުރައިފިއެވެ. މިއީ ދަރިވަރުންގެ ޤާބިލިއްޔަތު އިތުރުކުރުމަށް މިފަދަ ގޮތަކަށް ރޭވިގެން ރާއްޖެއިން ބޭރަށް ކުރެވުނު ފުރަތަމަ ދަތުރެވެ. ކޯހުގެ ދަރިވަރުންނާއި ހަވާލުވެގެން މި ޓުއަރގައި ބައިވެރިވީ މި އިންސްޓިޓިއުޓްގެ ސީނިއަރ ޓްރެއިނިންގ ކޯޑިނޭޓަރ އަލްފާޟިލާ އާމިނަތު ރުޝްމާއެވެ.\n8 ދުވަހުގެ މުއްދަތަށް ރޭވިފައިވާ މި ޓުއަރ ގައި ސްރީލަންކާގެ ޕަބްލިކް ސަރވިސް ކޮމިޝަން، މިނިސްޓްރީ އޮފް ސިޓީ ޕްލޭނިންގ އެންޑް ވޯޓަރ ސަޕްލައި އަދި މި ނޫންވެސް ސަރުކާރުގެ އެކި އިދާރާތަކުގައި މަސައްކަތް ހިނގަމުންދާ ގޮތުގެ މައުލޫމާތު ބައިވެރިންނަށް ލިބިގެންދާނެއެވެ. އަދި ސްރީލަންކާގެ ތާރީހީ ތަންތަނާއި ފެކްޓަރީތަކަށް ޒިޔާރަތްކުރުމަށް ވަނީ ހަމަޖެހިފައެވެ. އަދި އެހެންމެ ކޮލަމްބޯ ބިޒްނަސް ސުކޫލް، އޮޑިޓް ފަރމް އަދި "ސްރީލަންކާ އިންސްޓިޓިއުޓް އޮފް ޑިވެލޮޕްމަންޓް އެޑްމިނިސްޓްރޭޝަން" (ސްލީޑާ) އިން ދަރިވަރުންނަށް ހާއްސަކޮށްގެން ލެކްޗަރ ސެޝަންއެއް ބޭއްވުމަށް ވަނީ ތާވަލުކުރެވިފައެވެ. މި ލެކްޗަރ ސެޝަންތަކުން ދަރިވަރުން ކޯހުގައި ކިޔެވި މޮޑިއުލްތަކާއި ގުޅޭ އިތުރު މައުލޫމާތު ލިބިގެންދާނެއެވެ.\nމި ޓުއަރގައި ހިންގުމުގެ ދާއިރާއިން ވަރަށް މުހިއްމު މައުލޫމާތުތަކަކާއި ތަޖުރިބާތަކެއް ބައިވެރިންނަށް ލިބިގެންދާނެއެވެ.


Laadheenee Meehunnah Laaadheenee Kiyumakee Gaanoon Asaaseen Libeyn Haqqeh - Salaf Raees - Vaguthu\nލާދީނީ މީހުންނަށް ލާދީނީ ކިޔުމަކީ ޤާނޫނު އަސާސީން ލިބޭ ޙައްޤެއް – ސަލަފް ރައީސް\n2 މަސް ކުރިން ( އޭޕްރީލް 10, 2019 )\nޖަމްޢިއްޔަތުއްސަލަފުގެ ރައީސް އައްޝައިޚް ޢަބްދުﷲ ބިން މުޙައްމަދު އިބްރާހީމް\nލާދީނީ މީހުންނަށް ލާދީނީ މީހުންނޭ ކިޔުމަކީ ޤާނޫނު އަސާސީގެ 27 ވަނަ މާއްދާ އިން ވެސް ކަށަވަރު ކޮށްދޭ އަސާސީ ޙައްޤެއް ކަމަށް ޖަމިއްޔަތުއް ސަލަފްގެ ރައީސް އައްޝައިހް އަބްދުﷲ ބިން މުހައްމަދު އިބްރާހިމް ވިދާޅުވެއްޖެއެވެ.\nޝައިހް އަބްދުﷲ މިހެން ވިދާޅުވީ ލާދީނީ މީހުންނަށް ލާދީނީ މީހުންނޭ ކިޔާތީ ސަރުކާރުން "ވަގުތު" އަށް ކުރިމަތި ކުރަމުން ގެންދާ ގޮންޖެހުންތަކާއި ގުޅިގެން "ވަގުތު" ގައި ޝާޢިއު ކުރި ޚަބަރެއް ޓްވީޓް ކުރައްވަމުންނެވެ.\nޝައިހް ވިދާޅުވީ ލާދީނީ މީހުންނަށް ލާދީނީ އޭ ކިޔުމުގެ ޙައްޤު ނިގުޅައިގަތުމަށް މަސައްކަތް ކުރުމަކީ ބޮޑު އަނިޔާއެއް ކަމަށެވެ. އަދި އެއީ ޤާނޫނު އަސާސީން ލިބިދޭ ޚިޔާލު ފާޅުކުރުމުގެ ޙައްޤުގެ މިނިވަންކަމަށް ފާޅުގައި ހުރަސް އެޅުން ކަމަށެވެ.\nLaadheenee Meehunah Laadheenee kiyumakee QA. ge 27wana in wes Kasawaru koddhey Asaasee Haqqekeve. Ehenkamun E haqqu nigulhaigannan masakkai kurumaki Bodu Aniya ekeve.adhi QA. In libidhey khiyaal faalhukurumuge Minivankamah faalhugai Huras elhumeve.https://t.co/j8Y0J2Gidd\n— Abdullah bin janaab (@binjanaab) April 9, 2019\nލާދީނީ މީހުންގެ ވާހަކަތައް "ވަގުތު" ގައި ގެނެސްދޭތީ ފުލުހުންގެ ދަތިކުރުމުގެ ފިޔަވަޅުތައް "ވަގުތު" އާއި މެދު ވަނީ އަޅާފައެވެ. އަދި ސަރުކާރު އަޑީގައި އޮވެ، މީޑިއާ ކައުންސިލް މެދުވެރިކޮށް "ވަގުތު" އަށް ގިނަ ދަތިތަކެއް ވެސް ގެންދަނީ ކުރިމަތި ކުރުވަމުންނެވެ.\nރައީސް ޞާލިހް ވެރިކަމަށް ވަޑައިގެންނެވި ފަހުން އިސްލާމްދީނާއި ހިލާފު ވާހަކަތައް ދައްކާ މީހުންގެ އަދަދު ވަނީ އެތައް ގުނައެއް އިތުރުވެފައެވެ. އެމީހުން ވަރަށް ފާޅުގައި މިހާރު އެފަދަ ވާހަކަތައް ދައްކަމުން ގެންދިޔަ ނަމަވެސް ސަރުކާރުން އެއްވެސް ފިޔަވަޅެއް އެމީހުންނާއި މެދު އަޅާފައެއް ނުވެއެވެ.\nނާޒިމް ސައްތާރު ބޭނުންވަނީ އިޝާ ނަމާދު ގަޑި ލަސް ކުރަން\nދީނަށް ފުރައްސާރަ ކުރުމަކީ އިންސާނީ ޙައްޤެއް ނޫން – ޝައިހް ޝަފީޢު\nއޭޕްރީލް 10, 2019 00:31\nއަސްލުވެސް އަންނިއަށް ލާދީނީ ކިޔަނީ ލާދީނީ ވާހަކަ އަންނި ދަށްކާތީ\nއޭޕްރީލް 10, 2019 09:26\nޔާމީނު ދައްކާ ލާދީނީ ވާހަކަ އަޑު ނީވެނީތޯ؟ ފައިސާ ފޮއްޗެއް ލިބިއްޖެއްޔާ ކޮންމެ ގޮތަކުން ލިބުނަސް ހަލާލުވާނެކަމާ ބެންކޮކަށް ގޮސް ލާރި ދީފަ އަންހެނުންކައިރިއަށް ވަނީމަ އެއީ ހިލޭ އަންހެނުން ނޫންކަމާއި ނޫހުގެފާނުގެ ނާކޮޅު ދުއްވަނީ ޕީޕީއެމުންނޭ ކިޔާ ދެއްކި ލާދީނީ ވާހަކަތައް ކޮބާ؟ ސަލަފަކަށް ވެސް އަޑެއް ނީވޭ.. އެހެންވެ ތިޔަ ބައިގަނޑު ދައްކާ ވާހަކަ ރައްޔިތުން އަޑު ނާހަނީ..\nއޭޕްރީލް 10, 2019 10:40\nކަލެޔަށް ކީއްވެހޭ އެމްޑީޕީގެ ލާދީނީކަން ހަމަ ތި ޔާމީނުގެ ވާހަކަ ދައްކާހެން ދައްކަން ނުކެރިގެން އަނގަބެދިގެން ތިހުނަނަނީ؟ އެވާހަކަ ދައްކަބަލަ؟ ޔާމީނު ވެރިކަމުން ދުރުކުރީ ލާދީނީވީމަ! ދެން މިހާރުގެ ލާދީނީ ވާހަކަވެސް ދައްކަބަލަ؟\nއޭޕްރީލް 10, 2019 06:13\nލާދީނީ ކިޔުމަކީ ދީނީގޮތުންވެސް ގާނޫނީގޮތުންވެސް ހުއްދަ ކަމެއް. ލާދީނީގެ މާނައަކީ ދީނާދުރު. އެހެންވީމާ ދީނާ ދުރު ކޮންމެ ކަމަކަށް ލާދީނީއޭ ކިޔޭނެ. އެހެން ކިޔުމަކުން އެއީ މީހަކު ދީނުން ބޭރުވެފައި ހުރި ވާހަކައެއް ނޫން. ލާދީނީ މި ލަފުޒަކީ ދިވެހިރާއްޖޭގައި ނޫނަސް ދުނިޔޭގެ އެހެން ތަންތަނުގައި ބޭނުންކުރާ އާންމު ލަފުޒެއް. އަދި އެތައް ފޮތެއްގައި ލިޔެ ޝާއިއުކޮށްފައިވާ އާންމު ލަފުޒެއް. މީހެއްގެ ކިބައިގައި ދީނާދުރު ގޮތްތައް ހުރެފައި އެގޮތަށް އަމަލުކުރަމުންދާނަމަ ކޮންމެ މީހަކާ ދިމާއަށްވެސް ލާދީނީ މީހެކޭ ބުނެވޭނެ.\nއޭޕްރީލް 10, 2019 06:28\nއެއީ ސަލަފު ޖަމިއްޔާއަށް އޮންނަ ބާރެއް ނޫން. މީހަކު ލާދީނީ ކަމަށް ކަޑައަޅަންޖެހޭނީ ދެފަރާތުގެ ވާހަކަތައް އަޑު އަހާފާއި ޝަރުއީ ކޯޓަކުން. އެހެން ނޫނީ ކޮންމެ މީހަކަށްވެސް އަނެއް މީހާ ލާދީ ކަމަށް ކަޑައެޅިދާނެ. ކޮންމެ މީހަކަށްވެސް އަނެއް މީހާއަކީ މުރުތައްދެއް ކަމުގައިވެސް ކަޑައެޅޭނެ؟ އަޖައިބެއް.\nއޭޕްރީލް 10, 2019 09:02\nމާލޭ ،، ކެެނެރީގެ މުހައްމަދު ނަޝީދަކީ ލާދީނީ މީހެއް ހަޖަމުނުކުރެވެންޏާ ނުކުރެވެންވީ....\nއޭޕްރީލް 10, 2019 10:43\nބަލައެއީ ސަލަފަށް އެކަނިއޮތް ބާރެކޭބުނީ ކާކުތޯ؟ ކޮންމެމީހަކަށްވެސް ލާދީނީމީހަކާ ދިމާލަށް ލާދީނީއޭ ބުނެވޭނެ. ގޮޅާބޯ، ދަހިސޭޓު، ގަންޖާބޯ އަދި ބާގީކެރަފާ ފަދައިން. ކޮންމެހެން ޝަރުއީކޯޓު މިދޭތެރެއަށް ވަންނާކަށް އަދި ވައްދާކަށްވެސް ނުޖެހޭ. ކަލޯ މީހަކަށް ބޯންދޭންވީމަ ކޯޓަށްތޯ ދަނީ؟ އަޖައިބެއް.\nއޭޕްރީލް 10, 2019 12:53\nމނ ކިޔާ މީހަކު ދިވެހި މުސްލިމް އަޚުންނާއި އުޚުތުންނަށް ކުރިމަތިކުރުވި ސުވާލަށް ވިސްނާއިރު އަލީރާޖާގެ ނަޒަރުގައި އެއީ މުސްލިމެއްތޯ؟ މުސްލިމަކު އެފަދައިން ސުވާލު އުފައްދާނެތޯ؟ އަދި އެމީހާއަށް ބުނާނީ ލާދީނީ ނޫން ދެންކޮން އެއްޗެއްތޯ؟ ޤުރުއާނާއި ޙަދީޘްނޫން އެހެން އެއްޗެއް ހޯދަން މަސައްކަތްކުރީމާ ދެންކިޔާނީ ލާދީނީ ނޫން ދެން ކޮންއެއްޗެއްތޯ؟\nއޭޕްރީލް 10, 2019 07:02\nމުސްލިމަކު ޖާގަރަކު ނުވަތަ ލާދީނީކަށް ކަނޑައަޅަނީ ސަލަފުންތޯ؟ ނޫނީ ސަލަފުގެ ރައީސްތޯ؟ ޤާނޫނު އަސާސީ ހުއްދައެއް ނުކުރޭ މީހުންގެ އަބުރަށް އަރާކަށް..\nއޭޕްރީލް 10, 2019 08:06\nސަލަފްގެ އިލްމުވެރިންނަށް ތިކަންކުރަން ހިތްވަރުދެން\nއޭޕްރީލް 10, 2019 08:08\nމާތްވެގެންވާ އިސްލާމްދީނާއި، ދިވެހި ޤައުމުގެ ޙައްޤުގައި ތިޔަ ނޫހުން ކުރަމުންދާ ހިތަވަރުގަ ޖިހާދަށް ކުރިއެރުމާއި، ފާގަތިކަން ދެއްވާށިއެވެ. ލާދީނީ މީހުންގެ ނުބައި ވަކިތަކުން މިޤައުމު ސަލާމަތްކުރައްވާށިއެވެ. އާމީން\nއޭޕްރީލް 10, 2019 08:27\nމުސްލިމްގައުމެއްމިއީ މުސްލިމްގައުމެއްނޫނަސް ލާދީނީވެފަ ލާދީނީވާހަކަދައްކާނަމަ ލާދީނީއޭކިޔުމުން\nމައްސަލައަަކަށްވާންވީކީއްވެތޯ ؟ ލާދީނީވީމަ ލާދީނީއޭކިޔަނީ ވައްކަންކުރީމަ ޒިނޭކުރީމަ،މީހުންމެރީމަ ހުޅުޖަހާ ތަންތަންރޯކޮށް ސަރުކާރާ ، ރަށްޔިތުންނަށް ބޮޑެތިގެއްލުންދިނުމާ ބަގުރާބޮއި އޫރުމަސް ބޭނުންކޮށް އެތަކެތި އިޝްތިހާރުކޮށް ޒިނޭކުރުމަށް ހިތްވަރުދީ ރަސޫލާއަށާ، ކީރިތިޤްރުއާންއާ ދީނީ ޢިލްމުވެރިންނަށް ހަޖޫޖެހުމުންވެސް އެވާހަކަނުދައްކަންވީތޯ އެމައްސަލަ ތަހުގީގުވެސް ނުކުރަންވީތޯ\nއެހެންކަމަށްވާނަމަ ޖަންގަލީގެ ގާނޫނުވެސް މާރަގަޅުވާނެ\nއޭޕްރީލް 10, 2019 08:31\nމުސްލިމަކަށް ދެވޭނެ އެންމެ ބޮޑުއަނިޔާއަކީ އެމީހުންގެ ދީނާ ދެކޮޅުވާހަކަ ދައްކައި އެމީހުން ހިތްދަތިކުރުވުން. އަދި މިފަދަ ޢަމަލުތައް ހިންގާ މީހުންނާ ދޭތެރޭ މުސްލިމުޤައުމެއްގެ ސަރުކާރަކުން ފިޔަވަޅު ނާޅާނަމަ އެސަރުކާރަކުންވެސް އެގެންދަނީ އަނިޔާވެރިވަމުން.\nއޭޕްރީލް 10, 2019 08:39\nޚިޔާލުފާޅުކުރުމުގެ މިނިވަންކަމޭ ކިޔާފަ އެމީހަކު އަނގައިން އައިހައި އެއްޗެއް ކިއުމީ ލިބިގެންވާ ހައްގެކޭ ބުނެވޭނެ ކަމަކައް އަހަރެން ގަބޫލެއް ނުކުރަން\nއޭޕްރީލް 10, 2019 10:53\nދެންތިބޭފުޅާއަށް ގަބޫލުކުރެވެނީ ޒިނޭކުރުމަށް ހިތްވަރުދީ ރަސޫލާއަށާ، ކީރިތިޤްރުއާންއާ ދީނީ ޢިލްމުވެރިންނަށް ހަޖޫޖެހުންފަދަ ކަންކަންދެއްތޯ! ހެހެހެހެހެ. "ލާދީނީ" މީމިހާރު ގޯހަކީ... ނަޝީދުބެސްޓް. ދޯ! ކަލޯމެންދުވަހަކުވެސް އިޙްލާސްތެރިއެއްނުވާނެ. ކަލޯމެން ހިތަހަމަޖެހޭނީ ލިވާތުކުޅި ހުއްދަކޮށްފަ ނަޝީދާހިތާވެވުނީމަ. ލިވާތުސްޓައިލްއަށް. މީދޮގެއް؟\nއޭޕްރީލް 10, 2019 08:42\nސާބަސް ވަގުތު ކުރިއަށް....\nއޭޕްރީލް 10, 2019 08:46\nކިޔާނަން، ވާކަމެއް ނުވާކަމަކަށް ނެހެދޭނެ. ވަރަށް ސާފުކޮށް މިބުނަނީ ނުހުއްޓުވޭނެ. ހަމަ ލާދީނީ. ކަނޑައެޅިގެން ލާދީނީ. ލާދީނީ ބަޔަކަށް ތާއީދުކޮށް ލާދީނީ މީހުނަށް އެއްވެސް ފިޔަވަޅެއް އަޅާ ސަރުކާރެއްނޫން މީކީ. ލަދީނީއޭ ކިޔަނީ ކީއްވެކަން ހަޖމު ނުވާބަޔަކު މާ ދީނީކަމަށް ދައްކަން އެހެން މީހުންގެ އަނގަމަތީ ޓޭޕުއަޅަން އުޅުމަކީ މިލިޓަރީ އުސޫލެއް. ނަމުގަ ހިޔާލު ފާޅުކުރުމުގެ މިނިވަންކަން ދިން ބަޔަކީ އެމްޑީޕީ ކަމަށް ދައުވާކުރާއިރު، ކަމުގަ މިފެންނަނީ މުޅިން އެހެންކަމެއް. މީ ރައްޔިތުން އަނެއްކާވެސް ވިސްނަންޖެހޭކަމެއް. އެމްޑީޕީގެ ނުރައްކާތެރިކަން ހާމަވަމުން މިއަންނަނީ.\nއޭޕްރީލް 10, 2019 08:54\nއަންނި އެއްޗެއް ބުނެފިއްޔާ މިބައިގަނޑު ހީވާނީ ފޫކޮޅުގަ ރޯވެގެން ދުވާހެން.\nއޭޕްރީލް 10, 2019 09:31\nކަލޭމެން ކިޔާނެ ލާދީނީއެއް ކިޔަސް ގަޔަށް ބޮލަށް އަރާ ކަނޑި ހަރާ ނަހަދާނަމަ އަހަރެމެންނަށް ހެޔޮ. ދައްޖާލު އަރާފަ އޮންނަ އިރުވެސް ދާނެ އެހެންތަނެއް ނެތިއްޔާ ޖެހޭނީ އުޅޭކަށްނު؟\nالله ގަންދީ ބުނަމެވެ\nصلى الله عليه وسلم އާއި\nއެކަލޭގެފާނުގެ ޞަހާބީ ބޭކަލުންނެވެ\nއެހެންވީމަ ސަލަފުގެ ރައީސޭ ލިޔެފައި އޮތީމާ ތިބުނެވެނީ ނުވަތަ ނިސްބަތް ކުރެވެނީ الله ގެ ރަސޫލަ\nصلى الله عليه وسلم އެއީ ރައީސެކޭތޯއެވެ!؟\nނޫނީ قرأن ގައި الله تبارك وتعالى ވަޙީ ކުރައްވަވާފައި އޮތީތޯ\nمحمَّد رسول الله صلى الله عليه وسلم އެއީ ރައީސެކޭ؟\nތމާމެން ރުހޭ ބަޔަކުވީމާ އެބަޔަކު ރުއްސަން ކޮއްމެ ފަދަ އެއްޗެއްވެސް އެއްވެސް ޖެހިލުމެއްނެތި ލިޔަނީތޯ؟؟؟\nވީމާ ދެނެގަތު ވާޖިބުވެގެން ނުވޭތޯ "ޖަމިއްޔަތުއްސަލަފާއި" (ސަލަފުއްޞާލިހުން) ނަކީ މުޅިން ތަފާތު ދެބަޔެކަން!\nހާހަކާއި ސުމެއްގެ ތާފާތުހުރި މި ދެބައި މީ ހުން އެެއްބައެއްގެ ގޮތުގައި ހަދާ މީސްތަކުން ނަށް އޮޅުވާލުމަކީ ކޮންފަދަ ބޮޑު އަނީޔާވެރި ކަމެއްތޯއެވެ!\nއޭޕްރީލް 10, 2019 13:35\nނިމިދިޔަ ފަސްއަހަރު މަނިކުފާނު ހުންނެވީ ކޮންތަނެއްގައިތޯ؟ ތިބުނާ ހައްޤްތައް ނިގުޅައިގެންއިރު ޗުއްޕުވެސްނުބުނެހުަރީ ލިބިވަޑައިގަންނަވާ އިނާޔަތްތައް ހުއްޓިދާނެތީތޯ؟ ވެރިމީހާ ޕޯޑިޔަމްތަކުގައި ދީނާހިލާފު ވާހަކަތައް ދައްކަމުން ދިޔައިރު ލާދީނީއޭވެސްބުނެލަން ނުކެެރުނީކީއްވެތޯ؟؟\nއޭޕްރީލް 10, 2019 14:22\nޖަމިއްޔަތުއް ސަލަފްގެ ރައީސް އައްޝައިހް އަބްދުﷲ ބިން މުހައްމަދު އިބްރާހިމަށް ދައްނަވާލަންބޭނުންވަނީ ތިބުނާ އަސާސީ ހައްޤްއޮތްކަން ޝެއިޙަށް އެނގިލެއްވީ އަދިކިރިޔާތޯ؟ ނިމިދިޔަ ފަސްއަހަރު ތިބުނާހައްޤްގެ ބޭނުން ޝެއިޙް ނުކުރެއްވީކީއްވެތޯ؟ ނިމިދިޔަ ފަސްއަހަރު ވެރިމީހާ އެކިއެކި ޕޯޑިޔަމް ތަކުގައި ދީނާޙިލާފްކިތައް ވާހަކަތޯދެއްކެވީ؟އިސްލާމް ދީނުގައި ވަކިމީހަކު ދެއްކީމަތޯ ދީނާޙިލާފް ނޫނީ ލާދީނީވަނީ؟ މީތޯތިބުނާ ހައްޤްބަސްބުނާގޮތަކީ؟ ކޮންމެމީހަކު ބުނިނަމަވެސް ތިހައްޤްގެބޭނުންކުރަން ޝެއިޙަށް އަދަބުވެރިކަމާއެކު ދައްނަވާލަން.\nބޯހަލާކު 10 އޭޕްރީލް 2019\nއޭޕްރީލް 10, 2019 14:44\nވަރަށް ރަގަޅު ވާހަކައެއް ތިވިދާޅުވީ ޝުކުރިއްޔާ ޝައިޚު މިޤައުމު ސަލާމަތްކުރެ ވޭތޯމަސައްކަތް ކޮށްދެއްވާމިއީ އަޅުގަޑުގެ ނަޒަރުގައި ހުރިހާ ހެއުވިސްނޭ މީހުން ކުރަންވެއްޖެ ކަމެއް ޚާއްސަކޮށް ޝައިޚުން\nއޭޕްރީލް 10, 2019 14:50\nއޭޕްރީލް 10, 2019 17:33\nސަލަފުގެ ބައެއް މީހުނަކީ މިގައުމުގެ ހަލާކު މިމިދިޔަ ސަރުކާރުން ހުރިހާ ނުބައި ކަންތައްތައް ކުރިއިރު ކަލޭމެން ކޮބާ ކޮށްމެމީހަކު ކުރިއަސް ގޯސްކަން ގޯސްވާނެ ސަލަފްގެ ރައީސްއަކީ މިގަުމަށް ހުރި ހަލާކެއް


Rape ge thuhumathugai hayyarukuri dhemeehun dhookohlaifi – Iru\nރޭޕްގެ ތުހުމަތުގައި ހައްޔަރުކުރި ދެމީހުން ދޫކޮށްލައިފި\nމިދިޔަ މަހުގެ 16 ވަނަ ދުވަހުގެ ރޭ މާލޭގައި އަންހެނަކު ރޭޕްކުރަން އުޅުނު ކަމުގެ ތުހުމަތުގައި ހައްޔަރުކުރި ދެ ފިރިހެނުންގެ ބަންދުގެ މުއްދަތު އިތުރުކުރަން ކޯޓަށް ގެންދިއުމުން ޝަރުތުތަކަކާއެކު އެ މީހުން ދޫކޮށްލައިފިއެވެ.\nމާފަންނު ލެމަންގްރާސް ހުންނަ މަގުގައި އެ ރޭ 8:20 ހާއިރު މަގުމަތިން ދިޔަ އަންހެނަކު ހިފަހައްޓައި، އޭނާ ގަދަ ދައްކަނިކޮށް، ހަނި ގޯޅިއެއްގެ ތެރޭގައި ހުރި ކޮޓަރިއަކަށް ވައްދައި ރޭޕްކުރަން އުޅުނު ކަމުގެ ތުހުމަތަށް ފުލުހުން ހައްޔަރުކޮށްފައި ވަނީ ހދ. ނޭކުރެންދޫ ވިނަރެސް، އާދަމް ވިޝާން 18 އަހަރާއި ހދ. ވައިކަރަދޫ މިލާފަރު، އަލީ ރަޝީދު 23 އަހަރެވެ.\nއެ މީހުން ދޫކޮށްލީ ޕްރޮސެކިއުޓާ ޖެނެރަލްގެ އޮފީހުގެ އެދުމަކަށެވެ. ޕީޖީ އޮފީހުގެ މީޑިއާ އޮފިޝަލް އަދި ޕަބްލިކް ޕްރޮސެކިއުޓާ އަހުމަދު ޝަފީއު މިއަދު ވިދާޅުވީ، އެ މީހުން ބަންދުން ދޫކޮށްލަން ކޯޓުގައި އެދުނު މައިގަނޑު ސަބަބަކީ ހައްޔަރުކުރީ ރޭޕްކުރަން އުޅުނު މައްސަލައަކާ ގުޅިގެން ކަމަށް ވިޔަސް މައްސަލައިގެ ތަހުގީގު ނިންމައި ފުލުހުން ފޮނުވިއިރު، ރޭޕްކުރަން އުޅުން ފަދަ ޖިނާއީ ބޮޑު ދައުވާއެއް ކުރެވޭނެ ވަރުގެ ހެކި ނެތުމުން ކަމަށެވެ.\nއެކަމަކު އެ މައްސަލަ ބަލައިގަނެ، އެ މީހުންގެ މައްޗަށް ކުރެވޭނެ އިތުރު ދައުވާއެއް އޮތްތޯ ބަލައި، ދަައުވާކުރަން ފޮނުވާނެ ކަމަށް ޝަފީއު ވިދާޅުވިއެވެ. ހަަމައެހެންމެ، އެ މީހުން ދޫކޮށްލުމަށް ޕީޖީން ކޯޓުގައި އެދިފައި ވަނީ އަންހެންމީހާއާ ބައްދަލު ނުކުރެވޭ ގޮތަށާއި ހެއްކަށް ނުފޫޒު ފޯރުވަން މަސައްކަތް ނުކުރުމަށް ޝަރުތުކޮށް ކަމަށް ޝަފީއު ވިދާޅުވެއެވެ.\nމިމައްސަލާގައި ހައްޔަރުކުރި އުމުރުން 18 އަހަރުގެ މީހާއަކީ މީގެކުރިން ވެސް ހައްޔަރުގެ ތިން ރެކޯޑެއް އޮތް މީހެކެވެ. އަދި ދެވަނަ މީހާގެ ހައްޔަރުގެ ހަތަރު ރެކޯޑު އެބަ އޮތް ކަމަށް ފުލުހުން ވަނީ ވިދާޅުވެފައެވެ.


BML card, paypal accountah link kurevey goi hadhaifi | Mihaaru\nބީއެމްއެލް ކާޑު ބޭނުންކޮށްގެން ފައިސާ ދައްކަނީ-- ފޮޓޯ: ބީއެމްއެލް\nބީއެމްއެލް ކާޑު، ޕޭޕާލް އެކައުންޓަށް ލިންކު ކުރެވޭ ގޮތް ހަދައިފި\n09 އޮކްޓޯބަރ 2020 - 15:37 17 comments\nބޭންކް އޮފް މޯލްޑިވްސް (ބީއެމްއެލް) ގެ ޕޭޕާލްގެ ހުރިހާ މާޗެންޓުން އަންބްލޮކްކޮށް، ބީއެމްއެލް ކާޑުން ޕޭޕާލް އެކައުންޓަށް ލިންކު ކުރެވޭ ގޮތް ހަމަޖައްސައިދީފި އެވެ.\nކަސްޓަމަރުންނަށް ނޭނގި ކާޑު ބޭނުންކޮށްގެން ކުރާ މުއާމަލާތުތައް ގިނަވަމުން ދިއުމާ ގުޅިގެން، ބީއެމްއެލުން ވަނީ ޕޭޕާލްގެ ބައެއް މާޗަންޓުން ބްލޮކް ކޮށްފަ އެވެ. ނަމަވެސް، އެ ފިޔަވަޅާ އެކު ކަސްޓަމަރުންނަށް ޕޭޕާލް އެކައުންޓަށް ކާޑުތައް ލިންކު ކުރަން ދަތިވުމުން އެ މާޗަންޓުން އަލުން އަން ބްލޮކް ކުރީ ކަމަށް ބީއެމްއެލުން ބުންޏެވެ.\nއެ ބޭންކުން ބުނިގޮތުގައި، މާޗަންޓުން އަލުން އަން ބްލޮކް ކުރިޔަސް ކުރިމަގުގައި ވެސް ސައްހަ ނޫން މުއާމަލާތުތައް ހިންގާތޯ ބަލައި އެފަދަ ހާލަތެއްގައި ކަސްޓަމަރުންގެ ރައްކާތެރިކަމަށް އަޅަން ޖެހޭ ފިޔަވަޅުތައް އަޅާނެ އެވެ.\nކާޑާއި އެކައުންޓުތަކުން ސައްހަ ނޫން މުއާމަލާތައް ހިނގާފައިވާ ނަމަ އެކަން ލަސްނުކޮށް ބޭންކަށް އެންގުމަށް ބީއެމްއެލުން އެދެ އެވެ. އެފަފަ މުއާމަލާތެއް ހިނގާފައިވާ ތާރީޚުން ފެށިގެން 30 ދުވަހުގެ ތެރޭގައި އެކަން ބީއެމްއެލަށް އަންގަން ޖެހޭނެ އެވެ.\nބޭންކުން ދޫކުރާ ކާޑުތަކަކީ ވިޔަފާރީގެ މުއާމަލާތުތައް ސައްހަ ކުރުމަށާއި ކަސްޓަމަރަށް ނޭނގި ކުރާ މުއާމަލާތުތައް ހުއްޓުވުމަށާއި ކަސްޓަމަރުންނަށް ލިބިދާނެ މާލީ ގެއްލުމަކުން ރައްކާތެރި ކުރުމަށް "3ޑީ ސެކުއާ އޮތިންޓިކޭޝަން"ގެ ރައްކާތެރިކަން ހިމެނޭ ގޮތަށް ފަރުމާ ކޮށްފައިވާ ކާޑުތަކެކެވެ.\nއިތުރު ލިޔުންތައް ބީއެމްއެލް ޕޭޕަލް އިންޓަނެޓް ބޭންކިން\nބީއެމްއެލުން ޑިޖިޓަލް ޕިންގެ ހިދުމަތް ތައާރަފުކޮށްފި\n87 ޕަސެންޓް އިންޓަނެޓްބޭންކިން ބޭނުންކުރޭ: ބީއެމްއެލް\nބީއެމްއެލްގެ ނަމުގައި ފޭކު އީމެއިލް ފޮނުވަނީ


ދޮގު ހެދުމަކީ ހަރާމްކަމެއް ކަމާއި އެކަމުން ދުރުވުން – DhiSalafiyyah\nދޮގު ހެދުމަކީ ހަރާމްކަމެއް ކަމާއި އެކަމުން ދުރުވުން\n30/03/2016 އަޚްލާޤް, ދީންއަލްއަޚް ޢަބްދުލްމުޢިއްޒު ރަޝީދު\nދޮގަކީ، އެކަމެއް ހިނގައިދިޔަ ގޮތާއި ޙިލާފަށް ބުނެވޭ ބަހެވެ. ދޮގުހެދުމަކީ މުނާފިޤުންގެ ސިފައެއްކަމާއި، އެކަމުން ރައްކާތެރިވުމަށް މިއުންމަތުގެ މާތް ނަބިއްޔާ އަޅުގަނޑުމެންނަށް ވަނީ އަންގަވާފައެވެ. އެއީ އެ ސިފައެއް ދެކެ އެކަލޭގެފާނު ނުހަނު ނުރުހުންތެރިވާ ސިފައެއްވެސްމެއެވެ. ދޮގުހަދާ މީހުންނަކީ ﷲ ގެ އާޔަތްތަކަށް އީމާންނުވާ މީހުންކަމުގައި ﷲ ޞުބްޙާނަހޫ ވަތައާލާ ވަޙީކުރައްވާފައިވޭއެވެ.\nإِنَّمَا يَفْتَرِي الْكَذِبَ الَّذِينَ لَا يُؤْمِنُونَ بِآيَاتِ اللَّـهِ ۖ وَأُولَـٰئِكَ هُمُ الْكَاذِبُونَ (سورة النحل, 105)\nމާނަ: ދޮގުހަދާކަން ކަށަވަރީ، ﷲ ގެ آية ތަކަށް إمان ނުވާ މީހުންނެވެ. އަދި އެއުރެންނަކީ ހަމަ، ދޮގުވެރިންނެވެ.\nއަދި އެކަލޭގެފާނު ޚަބަރުދެއްވާފައިވާ ގޮތުގައި ދޮގުހެދުމަކީ ފާފައެކެވެ. އަދި އެކަން މަގުދައްކަނީ ނަރަކައަށެވެ. ދޮގުހެދުމުގައި ދެމިހުރެއްޖެ މީހާ، ﷲ ގެ ޙަޞްރަތުގައި ދޮގުވެރިއެއް ކަމުގައި ލިޔެވޭހުއްޓެވެ.\nމިކަންބަޔާން ކުރައްވައި އެކަލޭގެފާނު ޙަދީޘް ކުރައްވާފައިވެއެވެ.\n((عَلَيْكُمْ بِالصِّدْقِ، فَإِنَّ الصِّدْقَ يَهْدِي إِلَى الْبِرِّ، وَإِنَّ الْبِرَّ يَهْدِي إِلَى الْجَنَّةِ، وَمَا يَزَالُ الرَّجُلُ يَصْدُقُ وَيَتَحَرَّى الصِّدْقَ حَتَّى يُكْتَبَ عِنْدَ اللهِ صِدِّيقًا، وَإِيَّاكُمْ وَالْكَذِبَ، فَإِنَّ الْكَذِبَ يَهْدِي إِلَى الْفُجُورِ، وَإِنَّ الْفُجُورَ يَهْدِي إِلَى النَّارِ، وَمَا يَزَالُ الرَّجُلُ يَكْذِبُ وَيَتَحَرَّى الْكَذِبَ حَتَّى يُكْتَبَ عِنْدَ اللهِ كَذَّابًا)) [رواه مسلم]\nމާނައީ: “ތިޔަބައިމީހުން ތެދު ބުނާހުށިކަމެވެ. ހަމަކަށަވަރުން ތެދުވެރިކަން މަގުދައްކަނީ ހެޔޮ ކަންތައްތަކަށެވެ. އަދި ހެޔޮ ކަންތައްތައް މަގުދައްކަނީ ސުވަރުގެއަށެވެ. ﷲގެ ޙަޟްރަތުގައި ތެދުވެރިއެއްކަމުގައި ލިޔެވެންދެން ތެދުބުނުމާއި ތެދުވެރިކަންމަތީގައި އަޅާ ދެމިހުރެއެވެ. ދޮގު ހެދުމުން ތިޔަބައިމީހުން ރައްކާތެރިވާށެވެ. ފަހެ ހަމަކަށަވަރުން ދޮގުވެރިކަން މަގުދައްކަނީ ނުބައިކަމަށެވެ. އަދި ނުބައިކަންތައްތައް މަގުދައްކަނީ ނަރަކައަށެވެ. ﷲގެ ޙަޟްރަތުގައި ދޮގުވެރިއެއްކަމުގައި ލިޔެވެންދެން ދޮގުހެދުމާއި ދޮގުވެރިކަންމަތީގައި އަޅާ ދެމިހުރެއެވެ.”\nދޮގުހެދުމަކީ ނިފާޤުކަމާއި ގުޅިފައިވާ ޢަމަލެކެވެ. ދޮގުހެދޭކަން އިޙްސާސްވާނަމަ، އެއީ ތިބާގެ ގައިގައި ނިފާޤުކަމުގެ މިންވަރެއް ހުރިކަމުގެ ހެއްކެކެވެ.\nރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\n((آيَةُ الْمُنَافِقِ ثَلَاثٌ إِذَا حَدَّثَ كَذَبَ وَإِذَا وَعَدَ أَخْلَفَ وَإِذَا اؤْتُمِنَ خَانَ)) [رواه البخاري]\nމާނައަކީ: “މުނާފިޤުންގެ ޢަލާމާތްތައް ތިނެކެވެ. އޭނާ ވާހަކަ ދައްކައިފި ނަމަ ދޮގު ހަދާނެއެވެ. އަދި ވަޢްދެއްވެއްޖެނަމަ އެއާ ޚިލާފުވާނެއެވެ. އަދި އަމާނާތެއް ޙަވާލު ކުރެވިއްޖެނަމަ އެއަށް ޚިޔާނާތްތެރި ވާނެއެވެ.”\nދޮގު ހެދުން ތިން ޙާލަތެއްގައި ހުއްދަކުރެއްވިއެވެ. އެ ގޮތުން ހަނގުރާމައިގެ މައިދާނުގައްޔާއި، ދެމަފިރިންގެ ދޭތެރޭގައި ސުލްޙަ ޤާއިމު ކުރުމަށާއި އަދި މީސްމީހުންގެ މެދުގައި ފިތުނަ ފެތުރުނަ ނުދިނުމަށްޓަކައި ދޮގު ހެދުން އިސްލާމްދީން ހުއްދަކުރައްވައެވެ.\nعَنْ أَسْمَاءَ بِنْتِ يَزِيدَ رضي الله عنها قَالَتْ : قَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ : ( لَا يَحِلُّ الْكَذِبُ إِلَّا فِي ثَلَاثٍ : يُحَدِّثُ الرَّجُلُ امْرَأَتَهُ لِيُرْضِيَهَا ، وَالْكَذِبُ فِي الْحَرْبِ ، وَالْكَذِبُ لِيُصْلِحَ بَيْنَ النَّاسِ ) . والحديث صححه الألباني في صحيح الترمذي .\nމާނަ: އަސްމާއު ބިންތި ޔަޒީދު ވިދާޅުވިއެވެ. ކީރިތި ރަސޫލުﷲ-ޞައްލަﷲ ޢަލައިހި ވަސައްލަމަ- ޙަދީޘް ކުރެއްވިއެވެ. ތިން ޙާލަތެއްގައި މެނުވީ ދޮގުހެދުން ހުއްދަވެގެންނުވެއެވެ. އަނބިމީހާ ރުއްސުމަށް ފިރިމީހާ ދޮގުހެދުމާއި، އަދި ހަނގުރާމައިގެ މައިދާނުގައި ދޮގުހެދުމާއި، އަދި މީސްތަކުގެ މެދުގައި ޞުލްޙަ ގާއިމުކުރުމަށްޓަކައި ދޮގުހެދުމެވެ.\nއިސްވެދިޔަ ބަސްފުޅުތަކުން އެނގިގެންދަނީ، ދޮގުހެދުމަކީ އިސްލާމްދީނުގައި ޙަރާމްކަމެކެވެ. އަދި ދޮގުގެ ސަބަބުން މުޖްތަމަޢު ފަސާދަވެގެންދެއެވެ. ދޭދޭ ގުޅުން ކެނޑިގެންދެއެވެ. އަދި އެކަމާއި، ނިފާޤުކަމާއި ހުރި ގުޅުން އެނގިގެންދެއެވެ. ދޮގުގެ ސަބަބުން ފާފަތަކަށް އަރައިގަތުމަށް ދޮރެއް ހުޅުވިގެންދެއެވެ. އަދި ނަރަކައަށް ވަނުމުގެ ސަބަބެއްކަމުގައި އެކަން ވެގެންދެއެވެ. ދޮގުހެދުމުން ރައްކާތެރިވެވޭނީ ތެދުހެދުމުގައި ޘާބިތުވެގެންނެވެ. ﷲ ޞުބްޙާނަހޫ ވަތަޢާލާއަށް ކިޔަމަންތެރި ވެގެންނެވެ.


Vicky Kaushal aa dhekolhah fuluhunnah mahsalaeh\nވިކީ އާއި ސާރާ ސައިކަލުގައި ފިލްމެއްގެ މަންޒަރެއްގެ ޝޫޓިންގްގައި\nފިލްމު ޝޫޓިން އެއްގައި އެކްޓަރު ވިކީ ކޯޝަލް ދުއްވި ސައިކަލެއްގެ ނަންބަރު ޕްލޭޓެއްގެ މައްސަލައިގައި އިންޑިޔާގެ މަދްޔަ ޕްރަދޭޝްގެ އިންދޯރުގައި ދިރިއުޅޭ މީހަކު ވިކީއާ ދެކޮޅަށް ފުލުހުންނަށް މައްސަލައެއް ހުށަހަޅައިފި އެވެ.\nއެމީހާ ބުނަނީ ސާރާ އަލީ ޚާން ފަހަތަށް ލައިގެން ވިކީ ދުއްވި ސައިކަލުގައިވާ ނަންބަރު ޕްލޭޓަކީ އޭނާގެ އެއްޗެއް ކަމަށެވެ. އަދި އެ ނަންބަރު ޕްލޭޓް އެ ސައިކަލުގައި ބޭނުންކޮށްފައިވަނީ އޭނާގެ ހުއްދަ ނުހޯދާ ކަމަށެވެ.\nމި މީހާ ޝަކުވާ ހުށަހެޅީ ވިކީ އާއި ސާރާ ސައިކަލު ދުއްވަނިކޮށް ނަގާފައިވާ ފޮޓޯތަކެއް ސޯޝަލް މީޑީއާގައި އާއްމުވީ ފަހުންނެވެ.\nއޭއެންއައި އަށް ދިން އިންޓަވިއު އެއްގައި މި މައްސަލަ ފުލުހުންނަށް ހުށަހެޅި ޖައި ސިންގް ޔާދަވް ބުނީ ވިކީ ދުއްވި ސައިކަލުގައި އިން ނަންބަރު ޕްލޭޓަކީ އޭނާގެ ވެހިކަލެއްގައި ބޭނުންކުރާ ނަންބަރު ޕްލޭޓެއް ކަމަށެވެ.\n"އަހަންނަކަށް ނޭނގެ ފިލްމު ޔުނިޓުގެ މީހުންނަށް އެކަން އެނގޭ ކަމެއް. އެކަމަކު މިއީ ކަނޑައެޅިގެން މަނާ ކަމެއް. އަހަރެންގެ ނަންބަރު ޕްލޭޓް އަހަރެންގެ ހުއްދަ ނުހޯދައި އެމީހުންނަކަށް ބޭނުމެއް ނުކުރެވޭނެ. އަހަރެން ޕޮލިސް ސްޓޭޝަނަށް ގޮސް މި މައްސަލަ ޖައްސާފައި ވާނީ. އެމީހުންނާ ދެކޮޅަށް ފިޔަވަޅު އެޅެން ޖެހޭނެ،" ޖައި ސިންގް ބުންޏެވެ.\nސަބް-އިނިސްޕެކްޓަރު ރާޖެންދުރަ ސޯނީ ބުނި ގޮތުގައި ޖައި ސިންގް ހުށަހެޅި ޝަކުވާ އެ ސްޓޭޝަނުން ބަލައި ވިކީ ދުއްވި ސައިކަލުގައި ބޭނުންކުރީ އޭނާގެ ވެހިކަލެއްގެ ނަންބަރު ޕްލޭޓްތޯ ނުވަތަ ނޫންތޯ ޔަގީންކުރާނެ ކަމަށެވެ. އަދި އިންދޯރުގައި ފިލްމު ޔުނިޓް ތިބިނަމަ އެ ފަރާތުން ވެސް މައުލޫމާތު ސާފުކޮށް ކަން ހިނގާފައިވާ ގޮތް ބަލާނެ ކަމަށެވެ.\nމި ފޮޓޯތައް ވައިރަލްވީ ފަހުން ވިކީ ވަނީ އެނބުރި މުމްބައި އަށް ގޮސް އަންހެނުން ކެޓުރީނާ ކައިފްއާ އެކު އާ އަހަރު ފާހަގަކުރުމަށް ދުވަސްކޮޅަކު މަޑުކޮށްލުމަށްފަހު މިހާރު އަނެއްކާވެސް އިންދޯރަށް ގޮސް ފިލްމުގެ ޝޫޓިންގް ފަށާފަ އެވެ.\nވިކީ އާއި ސާރާ ކުޅޭ މި ފިލްމަކީ ވިކްރަމް އުޓޭކަރްގެ ފިލްމެކެވެ.


ކޮވިޑް19: ރައީސް ޔާމީން ވެކްސިން ފުރިހަމަ ކުރައްވައިފި\nއިސްމާއިލް ރިޒާ 10 މެއި 2021\nޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް އަދި އިދިކޮޅުގެ ލީޑަރު އަބްދުﷲ ޔާމީން އަބްދުލްގައްޔޫމް ކޮވިޑް-19 ވެކްސިންގެ ދެވަނަ ޑޯޒް ޖައްސަވައިފި ކަމަށް މޯލްޑިވްސް ކަރެކްޝަނަލް ސާވިސް އި...\nޔާމީން ވެކްސިންގެ2ވަނަ ޑޯޒް ޖައްސަވައިފި\nކުރީގެ ރައީސް އަބްދުﷲ ޔާމީން ކޮވިޑް-19 ވެކްސިންގެ2ވަނަ ޑޯޒް ޖައްސަވައިފިއެވެ. "ދަ ޕްރެސް" އަށް މައުލޫމާތު ދެއްވަމުން މޯލްޑިވްސް ކަރެކްޝަނަލް ސާވިސަސްގެ ތަރުޖަމާނު އަހްމަދު ނަސީމް ވިދާޅުވީ ރައީސް ޔާމ...\nޔާމީން ވެކްސިންގެ ދެވަނަ ޑޯޒު ޖައްސަވައިފި\nހަސަން ރަޝީދު 10 މެއި 2021\nކުރީގެ ރައީސް އަބްދުﷲ ޔާމީން ކޮވިޑް-19 އިން ދިފާއުވުމުގެ ވެކްސިންގެ ދެވަނަ ޑޯޒު ޖައްސަވައިފިއެވެ. ޔާމީން ވެކްސިންގެ ދެވަނަ ޑޯޒު ޖައްސަވާފަނީ މިރޭގެ ވަގުތެއްގައި، ހުޅުމާލެއަށް ގެންދިއުމަށްފަހު އެވެ. ވެ...\nރައީސް ޔާމީން "ގޮއްވާލަން" ބުނި މީހާގެ މައްސަލަ ބަލައިދޭން އިދިކޮޅުން އެދިއްޖެ\nޝަފްނާ ހުސައިން 07 މެއި 2021\nކުރީގެ ރައީސް، ރައީސް އަބްދުﷲ ޔާމީން އަބްދުލްގައްޔޫމް އަށް ޓެރަރިސްޓް ހަމަލާއެއް ދީ ގޮއްވާލުމަށް ގޮވާލާފައިވާ މައްސަލަ ބަލައިދީ، އެމަނިކުފާނުގެ ރައްކާތެރިކަން ކަށަވަރުކޮށްދިނުމަށް އިދިކޮޅު ކޯލިޝަނުން...\nޤައުމަށް މިހާރު ކުރިމަތިވެފައިވާ އިޤުތިޞާދީ އަނދަވަޅުން އަރައިގަތުމަށް ކުރެވިދާނެ ކަންކަމާމެދު ރައީސް ޔާމީނާ މަޝްވަރާކުރެއްވުމަށް އިދިކޮޅު ޕީޕީއެމްއާއި ޕީއެންސީގެ ޕާލިމެންޓްރީ ގްރޫޕްގެ މެންބަރު އަދި ޕ...\nއާރަށުގެ މައްސަލައިގައި ޔާމީން އަށް ދައުވާކުރަން ފޮނުވައިފި\nއަލީ ރާޒީ 30 އޭޕްރިލް 2021\nރިސޯޓެއްގެ ގޮތުގައި ވ. އާރަށް ތަރައްގީކުރުމަށް އެ ރަށް ވިއްކައިގެން ލިބުނު އެއް މިލިއަން ޑޮލަރު ކުރީގެ ރައީސް އަބްދުﷲ ޔާމީންގެ އަމިއްލަފުޅު އެކައުންޓަށް ޖަމާކުރިކަމުގެ ތުހުމަތުގައި، އެމަނިކުފާނުގެ މައ...\nފަސް އަހަރުގެ ޖަލުހުކުމެއް ތަންފީޒުކުރައްވަމުން ގެންދަވާ ކުރީގެ ރައީސް ޢަބްދުﷲ ޔާމީން، ރޭގެ ވަގުތެއްގައި ގޭބަންދަށް ބަދަލުކުރެވުމާއި ގުޅިގެން ހެރިޓޭޖް މިނިސްޓަރ ޔުމްނާ މައުމޫން ތަފާތު ގޮތަކަށް ޝުއޫރު...\nރިސޯޓެއްގެ ގޮތުގައި ތަރައްގީކުރުމަށް ވ. އާރަށް ބޭރުގެ ބަޔަކަށް ވިއްކައިގެން ލިބުނު ފައިސާ އަމިއްލަފުޅު އެކައުންޓަށް ޖަމާކޮށްފައިވާ ކަމަށް ބުނާ މައްސަލައެއްގައި ދައުވާ ކޮށްދިނުމަށް ޕީޖީއަށް ފޮނުވައިފިއ...\nއުއްމީދަކީ ކުރީގެ ރައީސް އަބްދުﷲ ޔާމީން އަނބުރާ ޖަލަށް ނުގެންދެވުން ކަމަށް ކުރީގެ އިސްލާމިކް މިނިސްޓަރު ޑރ.މުހައްމަދު ޝަހީމް ވިދާޅުވެއްޖެއެވެ. މާފުށީ ޖަލުގައި ކޮވިޑް ފެތުރޭތީ ޔާމީން ރޭ ގެއަށް ބަދަލުކޮ...


އުމުރަށް އެކުގައި 1 – Esfiya\nހިތާމަ މަޖާ ލޯބި3days ago\nއުމުރަށް އެކުގައި 1\n“މައިންޑް އިފް އައި ޖޮއިން” ވިވާން ބުނެލި އެވެ. “ވަޓް އެވަރ” ސާރާ ވިވާން އަށް ޖެއްސުމަށް ބުނެލި އެވެ. “ސާރާ ކީއްވެ އެހާ އެކަނި ވެރި ކޮށް ތިހުރީ. ފްރެންޑްސް އެއް ނުހުރޭތަ” ވިވާން އަހައިލި އެވެ. “އާން. އެމީހުން އަބަދުވެސް އަހަރެމެން ބިޓްރޭ ކުރާނީ” ސާރާ މިހެން ބުނުމުން ވިވާން ގެ އަނގަ ހުރީ ބިންމަތީގައި ޖެހީ ނުޖެހީ އެވެ. “އެހެމް ސާރާ ލެޓްސް ބީ ފްރެންޑްސް” ވިވާން އަހައިލި އެވެ.\n“ވިވާން! އަހަރެން ދެންމެ ދެއްކި ވާހަކަ ތަކުގެ ތެރެއިން ކޮން ތަންކޮޅެއްތަ އަޑެއް ނީވޭތަ” ސާރާ މިހެން ބުނެފައި އެ ރީތި ދޮން ވެލި ގަނޑު މަތިން ތެދުވެ ހިނގާ ގަތީ ކޮލެޖާއި ދިމާއަށް ށެވެ. “ސާރާ މަޑުކޮށްބަލަ” ވިވާން ސާރާ ގެ އަތުގައި ހިފައި ފައި ބުނެލި އެވެ. “ކީއް ކުރަން” ސާރާ ބުނެލި އެވެ. “އަހަރެން ސީރިއަސް ކޮށް ވެސް ބޭނުން ސާރާ ގެ ފްރެންޑް އަކަށް ވާން އައިމް ސީރިއަސް” ވިވާން ބުނެލި އެވެ. “ފައިން ތިހާ ވަރަށް ރޮންޏާމު އެގްރީ ކޮށް ފާނަން” ސާރާ ބުނެލި އެވެ.\n“މިތާނގައި އިށީނދެ ބަލަ” ވިވާން ސާރާ އިށީންނަން ޖާގަ ދައްކާ ލާފައި ބުނެލި އެވެ. “ވަޓް އަހަރެން ވިވާން އާ އެއްހާސް މީޓަރު ދުރުގައި ހުންނާނަނަ އަހަރެން ، އަހަރ ފްރެންޑްސް އަށް ވާން އެކްސެޕްޓް ކުރީ މެރޭޖްއަކަށް ށެއްނޫން ، އަހަންނަށް އެނގޭ ވިވާން ތި ކުރަނީ ތިއުޅޭ ކަން ތަށް އަހަންނާ އެކު ފްރެންޑްސް އަށް ވެފައި އަހަންނާ އެކު ފްލާރޓް ކުރަން ވިވާން ތި އުޅެނީ. ސޮރީ އައިމް ނޮޓް އިންޓްރެސްޓެޑް” ސާރާ ވިވާން އާ ދިމާއަށް ފަތިވަރު ގޮވަން ފެށި އެވެ. “ޕިސް އަހަރެން ހީކުރީ އަހަރެމެން ދެ މީހުން ފްރެންޑްސް އަށް ވީމަ އެކަކު އަނެކަކަށް އިންޓްރޮޑިޔުސް ކޮށް ދޭން” ވިވާން ބުނެލި އެވެ. “ހަހް މައި ބޭޑް” ސާރާ ރަކި ވި އެވެ. “އޯކޭ އަހަރެން ފަށާނީ ން އަހަންނަށް ކިޔަނީ އިބްރާހިމް ވިވާން ، އަހަރެންގެ އުމުރުން 19 އަހަރު ، އަހަރެންގެ ހޮބީ އަކީ ލަވަ ކިޔާ ފައި އެ ލަވަ ޔޫޓިއުބަށް އަށް ލޯޑު ކުރުން. ސާރާ ޔު އާރ ޓާރން” ވިވާން ބުނެލި އެވެ. “އަހަންނަށް ކިޔަނީ ޢާއިޝަތު ސާރާ ، އަހަރެންގެ އުމުރުން 19 އަހަރު ، އަހަރެންގެ ހޮބީ އަކީ މި ކަހަލަ ރީތި މަންޒަރު ތަށް ފޮޓޯ ނެގުމަށް ފަހު އެ ފޮޓޯ ކުރެހުން” ސާރާ މިހެން ބުނުމުން ވިވާން ގެ ހިނިގަނޑު ދިޔައީ ފަޅައިގެންނެވެ. “މީ އަހަރެން އަހަރެންގެ ލައިފް މީސްމީހުންނަށް ނުކިޔައި ދޭ ކަމަކީ” ސާރާ ބުނެލި އެވެ.\n“ސޮރީ ސޮރީ އެއީ އަހަރެން ސަމާސާ އަކަށް ޖަހާލި ހިނިގަނޑެއް” ވިވާން ބުނެލި އެވެ. “އަހަރެން އަދި މި ކިޔައި ދީނީ އަހަރެންގެ ލައިފް ގެ އެއް ބައި ދެން އިން ބައި އަޑު އަހައިފިއްޔާމު ވިވާން ހުންނާނީ ފެން ކަޅި ވެފައި” މިހެން ބުނެ ސާރާ ވެލި ގަނޑު މަތިން ތެދުވެ ކޮލެޖާ ދިމާއަށް ހިނގައި ގައެވެ. ވިވާން ވެސް ތެދުވެ ސާރާ ގެ ފުލުން ގޮސް ސާރާ އާއި އެއް ވަރު ކުރި އެވެ. “ސާރާ ކީއްވެ ތަ އަހަރެން ފެން ކަޅި ވާންވީ” ވިވާން އަހައިލި އެވެ. “އަހަރެން ގެ އުމުރުން7އަހަރުތެރޭ ގައި އަހަރެންގެ މަންމަ ވަނީ ނިޔާ ވެފައި. އަހަރެންގެ ދިރިއުޅެމުން އައީ އަހަރެންގެ ބައްޕަ އާއި އެކު ގަ. ނަމަވެސް ހަފްތާ އެއް ފަހުން އަހަރެން ގެ ބައްޕަ އަހަންނަށް ދޮން މަންމަ އެއް ގެނަ. އަހަރެން ހުރީ ވަރަށް ހިތްހަމަ ނަމަވެސް އަހަރެން ގެ ހިތް ހަމަ ޖެހުމަށް އަނދިރިކަން އައީ އަހަރެންގެ ދޮން މަންމަ އަހަންނަށް ކުރި އަނިޔާ ތަކުގެ ސަބަބުން އަހަރެން އަހަރެންގެ ބައްޕަ ކައިރީ ގައި ބުނިން އެކަމަކު އަހަރެން ގެ ބައްޕަ އަހަރެން ގެއިން ނެރެލި. އަހަރެން ތ. ތިމަރަފުށިން ލ. ގަމަށް އަހަރެންގެ ބޮޑު ދައިތަ ހުރީ އަހަރެން ފެނުމުން ހައިރާން ވެފައި ، އަހަރެން އަހަރެންގެ ބޮޑު ދައިތަ ކައިރީގައި ހުރިހާ ވާހަކައެއް ކިޔައި ދިނުމުން އަހަރެން ގެ ބޮޑުދައިތަ އަހަރެން ގެ ބައްޕަ އާއި އެކު ހުރިހާ ގުޅުމެއް ކަނޑާލި”ސާރާ ހުރިހާ ވާހަކައެއް ކިޔައި ދިނެވެ.\nވިވާން އާއި ސާރާ ގޮސް ކޮލެޖަށް ވަނެވެ.\nVR reethi waane hen heewey mi vrhka… Adhi thankolheh dhigu kollaifiya VR salhi waane❤👏💯\nބިރުވެރި ލޯބި February 5, 2017


މިނިސްޓަރ ޢިމްރާން ޢަބްދުﷲ ވިދާޅުވީ ދިވެހި ފުލުހުންގެ ކޮނޑުގައި އެޅިފައިވާ ބޮޑު މަޞްޢޫލިއްޔަތާ ވާޖިބު އަދާކުރުމުގައި ދިވެހިންގެ އެއްބާރުލުމާއި އިހުތިރާމް ފުލުހުންނަށް ބޭނުންވާކަމަށެވެ.\n" ފުލުހުންނަކީ ރައްޔިތުންގެ ލޯތްބާ އިހުތިރާމާއެކު މަސައްކަތްކުރެވޭ ބަޔަކަށް ހަދަންޖެހޭ. ފުލުހުން އަތްދިއްކޮށްލާ ކޮންމެ ވަގުތަކު ކޮންމެ މުޢާތިނަކު ފުލުހުންނާ އެހީތެރިކަމުގެ އަތްދިއްކޮށްލަންޖެހޭ" މިނިސްޓަރ ވިދާޅުވިއެވެ.\nފުލުހުންގެ ބޮޑު ޒިންމާ އަދާކުރުމުގައި ފުލުހުންގެ ކިބައިގައިވެސް މުޙިއްމު ސިފަތަކެއް ހުންނަންޖެހޭކަން މިނިސްޓަރ ފާހަގަކުރެއްވިއެވެ. އެއީ އިސްލާމް ދީނާއި، ޤައުމާއި، ރައްޔިތުންނަށް އިހުލާސްތެރިވުމާއި، އަދުލު އިންސާފް ޤާއިމްކުރުމާއި، ޤާނޫނުގެ ކުރިމަތީގައި ނަމޫނާ ދެއްކުންފަދަ ސިފަތަކެވެ.\nތިޔަ ފުލުހުންގެ މިބޮޑު ޒިންމާޔާ މަޞްޢޫލިއްޔަތު އަދާކުރުމުގައި ވަރަށްވެސް މުޙިއްމު ސިފަތަކެއް ހުރިހާ އޮފިސަރުންގެ ކިބައިގައި އަށަގަންނުވަންޖެހޭ. ދިވެހި ޤައުމާއި، މާތްވެގެނެންވާ އިސްލާމްދީނާއި، ދިވެހިޤައުމާ ރައްޔިތުންނަށް އިހުލާސްތެރިވުމަކީ މިމަސައްކަތުގެ މައިބަދަ. އަދުލުވެރިކަމާ އިންސާފާ ހަމަހަމަކަން ޤާއިމްކުރުމަކީ މިމަސައްކަތުގެ މައިނާރު. އަމިއްލަ މަސްލަހަތާއި، އަމިއްލަ އެދުންތަކުން ދުރުވެ ރައްޔިތުންގެ މަސްލަހަތު އިސްކޮށް ކުރިއަށްވަޑައިގަތުމަކީ މިކަމުގައި ސާބިތުވުމުގެ އެންމެ މަތިވެރި އެއްސިފަ. އަމިއްލަ އެދުންތަކާ ޒާތީ ތަޢައްސަބުތަކުން އެއްކިބާވެ، އަދުލު އިންސާ ޤާއިމްކޮށްދިނުމަކީ މިކަމުގައި ތިމާގެ ކިބައިގައި އުފައްދަންޖެހޭ ރިވެހި އަޚްލާޤެއް. ޤާނުނުތަކަށްތަބާވެ ޤާނޫނުތަކުގެ ކުރިމަތީގައި ރިވެތި ނަމޫނާ ދެއްކުމަކީ ޤާނޫނުތަކަށް އަނެކުން އަހުލުވެރިކުރުމަށް ކޮންމެހެން ބޭނުންވާ ސިފައެއް." މިނިސްޓަރ ވިދާޅުވިއެވެ\nހޯމް މިނިސްޓަރ ޢިމްރާން ޢަބްދުﷲ ވިދާޅުވީ ދިވެހިންގެ މިމުއައްސަސާއަކީ ދިވެހިންގެ އިއްޒަތާއި، ޝަރަފާއި، ކަރާމަތް ނަގަހައްޓާ ދިވެހިންނަށް ރައްކާތެރިކަމާއި އަމާންކަން ހޯދައިދިނުމުގައި 86 އަހަރު ހޭދަކޮށްފައިވާ ވަރުގަދަ މުއައްސަސާކަމަށެވެ. އަދި މުއައްސަސާ މިހިސާބަށް ގެނެވުނީ ދިވެހިންގެ ތެރެއިން ވަރަށް ހިތްވަރާއި އަޒުމްހުރި އެތައްބައެއްގެ ސަބަބުންކަމަށެވެ. ދިވެހިންގެ ތެރެއިން ޚިދުމަތްތެރި މޫރިތި އިއްޒަތްތެރި ބައެއްގެ ސަބަބުންކަމަށެވެ. ހަމައެހެންމެ ބޭރުގެ ފަރާތްތަކުގެ އެހީތެރިކަންވެސް ލިބިފައިވާކަން މިނިސްޓަރ ފާހަގަކުރެއްވިއެވެ.\nމިރޭ އިއުލާންކުރި ކުރިއަށް އޮތް ފަސް އަހަރުގެ ފުލުހުންގެ ސްޓްރެޓިޖިކް ޕްލޭނުގެ މުޙިއްމު ސިޔާސަތުގެ ސަބަބުންވެސް ކުރިއެރުންތައް އަންނާނެކަން މިނިސްޓަރ ފާހަގަކުރެއްވިއެވެ. އޭގެ ތެރޭގައި އަތޮޅުތަކުގައި ފުލުހުންގެ ޚިދުމަތް ދިނުމުގައި ގާތްކަމާއި އަވަސްކަން އަންނާނެކަން ފާހަގަކުރެއްވިއެވެ.


Lh.atholhu ga gehllun huri gothakah enverikan kuraathee, ekan...\nޅ.އަތޮޅުގައި ގެއްލުންހުރި ގޮތަށް އެންވެރިކަން ކުރާތީ، އެކަން ރައީސްގެ ސަމާލުކަމަށް ގެނެސްފި\nބައެއް ސަރަހައްދުތައް ހިމާޔަތްކޮށްދެއްވުމަށް އެދިފައިވޭ\nކުނިމެނޭޖުކުރުމާ ބެހޭ ގޮތުން މަޝްވަރާކުރެއްވި\nކ. މާލެ | 8 ނޮވެންބަރ 2019 | ހުކުރު 18:06 | 12,044\nރައީސް ސޯލިހު، ޅ.އަތޮޅު ކައުންސިލަރުންނާއެކު - ރައީސް އޮފީސް\nޅ.އަތޮޅުގެ އެކި ސަރަހައްދުތަކުން އެންވެރިކަން ކުރުމުގައި ބައެއް ފަރާތްތަކުން، އެންވެރިކަމަށް ގެއްލުންހުރި ގޮތްތައް ބޭނުންކުރާތީ އެކަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަމާލުކަމަށް ގެނެސްފިއެވެ.\nރައީސް ސޯލިހުގެ ސަމާލުކަމަށް މިމައްސަލަ ގެންނެވީ ބުރާސްފަތި ދުވަހުގެ މެންދުރުފަހުގެ ވަގުތެއްގައި ރައީސުލްޖުމްހޫރިއްޔާގެ އޮފީހުގައި ބޭއްވި ބައްދަލުވުމުގައި ފާދިއްފޮޅު އަތޮޅު ކައުންސިލުގެ ކައުންސިލަރުންނެވެ.\nމިބައްދަލުކުރެއްވުމުގައި ކައުންސިލަރުން ވަނީ އަތޮޅުގެ އެކި ސަރަހައްދުތަކުން އެންވެރިކަން ކުރުމުގައި ބައެއް ފަރާތްތަކުން، އެއްވެރިކަމަށް ގެއްލުންހުރި ގޮތްތައް ބޭނުންކުރާތީ އެކަމުގެ ކަންބޮޑުވުން ފާޅުކުރައްވާފައެވެ. އަދި އެފަދަ އަމަލުތައް ހުއްޓުވުމުގައި އަތޮޅުގެ ބައެއް ސަރަހައްދުތަކަކީ ހިމާޔަތްކުރެވިފައިވާ ސަރަހައްދުތަކެއްގެ ގޮތުގައި ކަނޑައެޅައިދެއްވުމަށް ކައުންސިލަރުން ރައީސުލްޖުމްހޫރިއްޔާއަށް ހުށަހެޅުއްވިއެވެ.\nމީގެ އިތުރުން އަތޮޅުގެ ބައެއް ރަށްރަށުގައި ކުނިމެނޭޖުކުރުމުގައި ހުރި ދަތިތަކާއި އެ މައްސަލަ އެންމެ ބޮޑަށް ކުރިމަތިވެފައިވާ ރަށްތަކާބެހޭ މައުލޫމާތު ކައުންސިލަރުން ރައީސުލްޖުމްހޫރިއްޔާއާ ހިއްސާކުރެއްވިއެވެ.\nމި ބައްދަލުކުރެއްވުމުގައި ކައުންސިލަރުން ވަނީ އަންނަ އަހަރުގެ ދައުލަތުގެ ބަޖެޓުގައި އަތޮޅުގެ ރަށްރަށަށް ބޭނުންވާ ތަރައްގީގެ މުހިންމު މަޝްރޫއުތައް ހިމެނިފައިވާތީ އެކަން ޝުކުރުވެރިކަމާއެކު ފާހަގަކުރައްވާފައެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި އަތޮޅު ކައުންސިލަރުން މަސައްކަތް ކުރައްވަން ވާނީ އަތޮޅުގެ ހުރިހާ ރައްޔިތުންގެ ލާބައާ މަންފާއަށްކަން ހާމަކުރައްވާފައެވެ. އަދި ކައުންސިލަރުން ފާހަގަކުރެއްވި ކަންކަމަށް ދައުލަތުގެ ކަމާބެހޭ އިދާރާތަކާ މަޝްވަރާ ކުރައްވައިގެން ހައްލު ހޯއްދަވައިދެއްވުމަށް މަސައްކަތްޕުޅު ކުރައްވާނެ ކަމުގައި އެމަނިކުފާނު ވިދާޅުވިއެވެ.\nހެލްތު މިނިސްޓްރީއަށް ރައީސް ނަޝީދުގެ ވަރުގަދަ އިލްތިމާސެއް


ފެނާއި ކަރަންޓް ބިލް ދައްކަން ގެސްޓްހައުސްތަކަށް ލުޔެއް\nބަޔެއް ރަށްރަށަށް ޓޫރިސްޓުން ގެންދިއުން ހުއްޓާލައިފި\nގެސްޓްހައުސްތަކުގެ ހާލަތު ބަލަން ސާވޭއެއް ކުރަނީ\nރާއްޖޭގެ ގެސްޓްހައުސްތަކުގެ ހާލަތު ބަލަން ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އިން ސާވޭއެއް ކުރަން ފަށައިފި އެވެ.\nކޮވިޑް-19: ތޮއްޑޫގެ ގެސްޓް ހައުސްތައް ބަންދުކޮށްފި\nރާއްޖެ އިން ވެސް ކޮރޯނާވައިރަސް ޖެހިފައިވާ އަށް މީހަކު ފެނުމާ ގުޅިގެން، އެ ވައިރަސް ފެތުރުން ހުއްޓުވުމަށްޓަކައި، އއ. ތޮއްޑޫގެ ގެސްޓް ހައުސްތަކަށް މި މަސް ނިމެންދެން އިތުރަށް...


ސްޓޮކަށް ބޭނުންވާ ތަކެތި ހޯދުން | ދައުލަތުގެ މާލިއްޔަތުގެ ގަވާއިދު\n11.17 ސްޓޮކަށް ބޭނުންވާ ތަކެތި ހޯދުން\nސްޓޮކަށް ތަކެތި ހޯދަންވާނީ އެ އޮފީހެއްގެ މަސައްކަތަށް ބޭނުންވާ އަދަދަކަށް ބޭނުންވާ މިންވަރަކަށެވެ. މިގޮތަށް ތަކެތި ހޯދުމުގައި އެކި ސެކްޝަންތަކުން އެ ސެކްޝަނެއްގެ މަސައްކަތަށް ކޮންމެހެން އެވަގުތަކަށް ބޭނުންވާ އަދަދަށް ތަކެތި ހޯދުމަށް ސަމާލުކަންދޭންވާނެއެވެ.\nމި މާއްދާގެ (ހ) ގައިވާ ގޮތުގެމަތިން، އެތަނަކަށް ބޭނުންވެގެން ހޯދުމަށް އެދޭ ތަކެއްޗަކީ އެތަނެއްގެ މަސައްކަތް ހިންގުމަށް ނުވަތަ އެ އޮފީހަކުން ހިންގަންޖެހޭ ނުވަތަ އުފައްދަންޖެހޭ އެއްޗަކަށް ބޭނުންވާ ތަކެތިތޯ ބެލުމާއި، ތަކެތި ހޯދުމަށް ހުއްދަދިނުމަކީ އެ ސެކްޝަނެއްގެ އިސްވެރިޔެއްގެ މަސްއޫލިއްޔަތެކެވެ. ތަކެތި ހޯދުމަށް އެދޭނީ " މުދާޚިދުމަތް ލިބިގަތުމަށް އެދޭ ފޯމު" ންނެވެ. ( (MG/PC01\nމުދާ ލިބިގަތުމަށް އެދޭ ފޯމު\nމުދާ ލިބިގަތުމަށް އެދޭ ފޯމަކީ، ޑިޕާޓްމަންޓަކުން ނުވަތަ ސެކްޝަނަކުން ނުވަތަ ވަކި މުވައްޒަފަކު އޮފީހުގައި ކުރާ މަސައްކަތަކަށް ސްޓޮކުން އެ އެއްޗެއް ނެގުމަށްޓަކައި ފުރާ ފޯމެކެވެ. މި ފޯމު އޮންނަންވާނީ އަސްލާއެކު ދެކޮޕީއެވެ.\nސްޓޮކުގައި އާންމުކޮށް ހުންނަ ތަކެތި އެކަށީގެންވާވަރަށްވުރެ މަދުވުމުން އަލުން ހޯދުމަށް އެދެންވާނީ "މުދާ ގަންނަން އެދޭ ފޯމު" ންނެވެ. (MG/PC03)\nމުދާ ގަންނަން އެދޭ ފޯމު\nމި ފޯމަކީ އެކިއެކި ޝެކްޝަންތަކުން ސްޓޮކުން ތަކެތި ނެގުމަށް ނުވަތަ ތަކެތި ހޯދުމަށް އެދުމުން މުދާ ބޭނުންވާވަރަށް ސްޓޮކުގައި ނެތިއްޖެ ހިނދެއްގައި ނުވަތަ މުޅިން އައު އެއްޗެއް ހޯދާނަމަ ލިޔަންޖެހޭ ފޯމެކެވެ. މި ފޯމުގައި ތަކެއްޗަށް އެދި ސޮއިކުރަންވާނީ ސްޓޮކާ ހަވާލުވެ ހުންނަ މުވައްޒަފެކެވެ. މި ފޯމު އޮންނަންވާނީ އަސްލަކާއި ކޮޕީއެކެވެ.\nމި މާއްދާގެ (ނ) ގައިވާ ގޮތުގެމަތިން ސްޓޮކަށް މުދާ ގަތުމަށް އެދޭ ފޯމު ލިބުމުން، އެދޭ ތަކެއްޗަށް ހުއްދަދޭންވާނީ ބޭނުންވާ ތަކެތި ހޯދޭވަރަށް ބަޖެޓުގައި ފައިސާ ހުރިތޯ ބަލައި، ހޯދަން އެދޭ ތަކެތި އެކަށީގެންވާވަރަށްވުރެ ސްޓޮކުގައި މަދުވާނަމަ، ކޮންމެހެން ބޭނުންވާވަރަށެވެ.\nމި މާއްދާގެ (ރ) ގައިވާ ގޮތުގެމަތިން ބެލުމަށްފަހު މުދާ ގަތުމަށް އޯޑަރުކުރަންވާނީ މި ގަވާއިދުގެ 10.59 ވަނަ މާއްދާގެ (ހ) ގައިވާ "މުދަލަށް އޯޑަރުކުރާ ފޯމު" ންނެވެ. MG/PC02))\nސްޓޮކަށް ތަކެތި ހޯދުމަށް ފުރަންޖެހޭ "މުދާ ގަންނަން އެދޭ ފޯމު" ފުރަންވާނީ، އަދި އެ ފޯމުގައި ސޮއިކުރަންވާނީ ސްޓޮކާ ހަވާލުވެ ހުންނަ އިސް މުވައްޒަފެކެވެ. މި ފޯމު ފުރުމަށްފަހު އެ ފޯމުގެ އަސްލު ޕްރޮކިއުމަންޓާބެހޭ ބަޔާ ހަވާލުކުރާނީއެވެ. ސްޓޮކަށް ހޯދާ ތަކެތި ގެނައުމުން ތިރީގައިވާ ކަންތައްތައް ފުރިހަމަކުރަންވާނެއެވެ.\nމުދަލަށް އޯޑަރުކުރާ ފޯމުގައިވަނީ މުދާ ލިބިގަތުމަށް އެދޭ ފޯމުގައިވާ މުދާތޯ ބެލުން.\nލިބިފައިވާ މުދަލަކީ މުދަލަށް އޯޑަރުކުރި ފޯމުގައިވާ މުދާތޯ ބެލުން.\nލިބިފައިވާ މުދަލާއެކު ބިލެއްވާނަމަ، އެ ބިލުގައިވަނީ ލިބިފައިވާ މުދާތޯ ބަލައި ޗެކުކުރުން.\nމި މާއްދާގެ (ޅ) ގެ 1، 2، އަދި3ގައިވާ ކަންތައްތައް ޗެކުކޮށް ބެލިބެލުމުގައި އެއްވެސް މައްސަލައެއް ވާނަމަ، މުދަލަށް އޯޑަރުކުރި ފޯމުގައި ނުވަތަ މުދާ ބަލައިގަތް ނޯޓުގައި އެކަން ބަޔާންކުރުމަށްފަހު ފައިސާއާބެހޭ މަސައްކަތްކުރާ ފަރާތާ ހަވާލުކުރުން.


Thailand In Raajje Ah 10 Ventilator Hadhiyaa Koffi | Hathaavees\nތައިލޭންޑުން ރާއްޖެ އަށް 10 ވެންޓިލޭޓަރު ހަދިޔާކޮށްފި\nތައިލޭންޑުން ރާއްޖެ އަށް ވެންޓިލޭޓަރުތައް ހަދިޔާ ކުރުމަށް ބޭއްވި ރަސްމިއްޔާތުގެ ތެރެއިން --\nތައިލެންޑުން ރާއްޖެ އަށް 10 މިނީ ވެންޓިލޭޓަރު ހަދިޔާކޮށްފިއެވެ.\nތައިލެންޑް ސަރުކާރާއި އެގައުމުގެ ކިންގް މޮންކުންޓްސް އިންސްޓިޓިއުޓް އޮފް ޓެކްނޮލޮޖީ ގުޅިގެން ރާއްޖެ އަށް ހަދިޔާކުރި މި ވެންޓިލޭޓަރުތަކާ ހަވާލުވެވަޑައިގަތީ އެ ގައުމުގައި ހުންނަވާ ރާއްޖޭގެ ސަފީރު މުހައްމަދު ޖިނާހުއެވެ.\nތައިލޭންޑުން 10 ވެންޓިލޭޓަރު ރާއްޖެ އަށް ހަދިޔާކޮށްފައިވާއިރު ދާދިފަހުން އެގައުމުގެ މައިނާ ހޮޓެލްސް ގްރޫޕުން ވަނީ ކޮވިޑް-19 އަށް ޓެސްޓު ކުރުމަށް ބޭނުންކުރާ، ޕީސީއާރް މެޝިނަކާއި 100 ގެލޮންގެ ހޭންޑް ސެނިޓައިޒާ ރާއްޖެ އަށް ހަދިޔާކޮށްފައެވެ.\nކޮވިޑަށް ޓެސްޓު ކުރުމުގެ ކަންކަން ރާއްޖޭގައި މިހާރު ކުރަމުން އަންނަނީ އައިޖީއެމްއެޗާއި ފުލުހުންގެ ލެބުގެ އިތުރުން އޭޑީކޭ ހޮސްޕިޓަލުގައެވެ.\nބޭރުގެ އެކި ގައުމުތަކުން ރާއްޖެ އަށް އެހީވަމުން އަންނައިރު، ދާދިފަހުން ވެލާ ރިސޯޓުގެ އޯނަރުން ކަމަށްވާ ޗެކް ރިޕަޕްލިކަށް ނިސްބަތްވާ ޖިރީ ސްމެކް އާއި ޑެނިއަލް ކްރެޓިންސްކީގެ ފަރާތުން ރާއްޖެއަށް ވަނީ 10،000 ޓެސްޓު ކިޓާއި،5ވެންޓިލޭޓަރާއި، 10،000 ފޭސް މާސްކާއި 200 ރެސްޕިރޭޓަރާއި 500 ޕީޕީޓީ ކިޓް ހަދިޔާކޮށްފައެވެ.\nPrevious ކައުންސިލަރުންގެ ދައުރު ދަންމާލުމަށް ގާނޫނުއަސާސީ އިސްލާހު ކުރުން ބުރާސްފަތި ދުވަހު\nNext ކައުންސިލަރުންގެ ދައުރު ދަންމާލަން ހަސަން ލަތީފު ހުށަހެޅި ބިލު ކޮމެޓީން ފާސްކޮށްފި


އަންނަ ސީޒަނުގައި ހަމޭސް ރެއާލްގައި މަޑުކުރާނެ\nރެއާލް މެޑްރިޑަށް ކުޅެމުން އަންނަ ކޮލަމްބިއާގެ މިޑްފިލްޑަރު ހަމޭސް ރޮޑްރިގޭޒް، އަންނަ ސީޒަނުގައިވެސް ރެއާލްގައި މަޑުކުރާނެ ކަމަށް މީޑިއާ ރިޕޯޓުތައް ބުނެފިއެވެ.\nރިޕޯޓުތައް ބުނާ ގޮތުން އަންނަ ސީޒަނުގައި ރެއާލްގައި މަޑުކުރަން ހަމޭސް މިހާރު ވަނީ އެއްބަސްވެފައެވެ. ހަމޭސް މަޑުކުރުވަން ރެއާލުން ބޭނުންވީ މާލީ ގޮތުން ކްލަބު އަޑިއަޅާލާފައިވުމާއެކު، އިތުރު ކުޅުންތެރިޔަކު މި ޓްރާންސްފާ ބާޒާރުގައި ހޯދުމަށް އުނދަގޫވާނެތީ އާއި، ހަމޭސް ރެއާލްގެ ސްކޮޑުގައި މަޑުކުރުވަން ރެއާލްގެ ކޯޗު ޒިނެދިން ޒިދާން އެދިފައިވާތީއެވެ.\nރެއާލްގެ ފުރަތަމަ އެގާރައިން ޖާގަ ހަމޭސްއަށް ފަހަކަށް އައިސް ނުލިބުމާ ގުޅިގެން އޭނާ ވަނީ އަމިއްލައަށް ސްކޮޑުގައި ނުހިމަނަން އެދިފައެވެ. އަދި ރެއާލްގެ ފަރިތަކުރުންތަކުން ފަހަކަށް އައިސް ހަމޭސް ފެނިފައެއް ނުވެއެވެ. އެކަމަކު ދާދި ފަހުން ހަމޭސް ވަނީ އަލުން ރެއާލްގެ ފަރިތަކުރުންތަކުގައި ބައިވެރިވާން ފަށައިފައެވެ.\nރެއާލްގައި މަޑުކުރަން ހަމޭސް ނިންމިއިރު، އޭނާ ހޯދުމަށް ޔޫރަޕްގެ ބޮޑެތި ކްލަބުތަކުން އަންނަނީ މަސައްކަތް ކުރަމުންނެވެ. އޭގެތެރޭގައި ޔުވެންޓަސް އާއި، ނާޕޮލީގެ އިތުރުން މެންޗެސްޓާ ޔުނައިޓެޑްވެސް ހިމެނެއެވެ.\nމީގެ ކުރިން ޕޯޓޯ އަދި ބެންފީކާއަށްވެސް ކުޅެފައިވާ ހަމޭސް ވަނީ އޭނާ ރެއާލްގައި މިހާތަނަށް ހޭދަކުރި ތިން ސީޒަނުގައި ކުޅުނު 111 މެޗުގައި 36 ލަނޑު ކާމިޔާބުކޮށްފައެވެ. އަދި ވަނީ ރެއާލްއާއެކު ސްޕެނިޝް ލީގާއި، ޔުއެފާ ޗެމްޕިއަންސް ލީގާއި، ޔުއެފާ ސުޕާ ކަޕް އަދި ފީފާ ކްލަބު ވޯލްޑް ކަޕް، މި ކޮންމެ މުބާރާތެއް ދެ ފަހަރު ކާމިޔާބުކޮށްފައެވެ.\nއަރުޝީފަށް ނެގީ 02/08/2020 18:53\nއެންމެފަހުން އަޕްޑޭޓްކުރީ 02/08/2020 18:53\nފާތުމަތު އަނީސާ 16 މިނެޓު ކުރިން


SunOnline: #VAAHAKA - Magnolia - Ep. 9\nއައިޝާ ނަސީމް 04 Jan 2021, 08:37\nމާތްﷲ ސުބުހާނަހޫ ވަތައާލާ ގުރުއާނުގެ ޒުމަރު ސޫރަތުގެ ސާޅީސް އެއްވަނަ އާޔަތުގައި ވަހީ ކުރައްވާފައިވަނީ (إِنَّآ أَنزَلۡنَا عَلَيۡكَ ٱلۡكِتَٰبَ لِلنَّاسِ بِٱلۡحَقِّۖ فَمَنِ ٱهۡتَدَىٰ فَلِنَفۡسِهِۦۖ وَمَن ضَلَّ فَإِنَّمَا يَضِلُّ عَلَيۡهَاۖ ) މާނައަކީ "ހަމަކަށަވަރުން، ތިމަންރަސްކަލާނގެ މީސްތަކުންނަށްޓަކައި حق ތެދާއިގެން ކަލޭގެފާނުގެ މައްޗަށް ފޮތް ބާވައިލެއްވީމެވެ. ފަހެ، ތެދުމަގު ލިބިގެންފިމީހަކު، އެ ތެދުމަގު ލިބިގަންނަނީ އެމީހެއްގެ އަމިއްލަ نفس އަށެވެ. އަދި މަގުފުރެދިއްޖެމީހަކު އެ މަގުފުރެދިގަންނަކަން ކަށަވަރީ، އެމީހެއްގެ އަމިއްލަ نفس ގެ މައްޗަށެވެ."\n"އޯމައިގޯޑް. އޭނަ ލޭ ބޮނީ..ގަޒަލް ބުނީ ހަމަ ތެދެއް. އެއީ އިންސާނެއް ނޫން..." ރެއިނާ ވައި އަޑަކުން ބުނެލިއެވެ. އަދި ފިނިވެ ގަނޑުފެންކޮޅެއްހެން ވެފައިވާ އަތުން ގަޒަލްގެ އަތުގައި ބާރަކަށް ހިފަހައްޓައިލިއެވެ.\n"އަހަރެން ބުނީމެއްނު އެއީ ސުޕަނެޗުރަލް އެއްޗެކޭ. ޖިންނި އެއް ނޫނީ ފުރޭތައެއް. ޔަގީންވާ ކަމަކީ އިންސާނެއް ނޫންކަން. މަންމަމެން ގަބޫލުކުރާނެ ނަމަ..." ރެއިނާ އަވަސް އަވަހަށް ގަޒަލް އިން ގޮނޑި ދުއްވަމުންގޮސް މިލާންއަށް ނުފެންނަ ހިސާބަށް ގޮސްފައި ފުން ނޭވައެއްދޫކޮށްލިއެވެ.\n"ކީއްވެގެންނޯ އޭނަ އެޓިކަށް ލާފައި އެހެރީ. އޭނައާއިމެދު ޝައްކު ކުރެވޭތީނު.." ރެއިނާ ގާފޮޅުމަތީ އިށީދެ ހަށިގަނޑުގައި ދެއަތުން ވަށައިލިއެވެ. ފިނިވައި ޖެހުމުން ހީކަރުވައިގެން ހަލާކުވަނީ އޭނަގެ ފެޓްސެލް ތައް މަދުވީމަކަމުގައި ދެކުނެވެ.\n"އެހެނެއްނޫން. އާންޓްގެ ދަރިފުޅު މީހަކު މަރައިލީ..އެކަހަލަ ޑެވިލްއެއް ވީމަ މީހަކު މަރައިލަން ކެރޭނީ. ސޯ ޑެވިލްވެސް އެކަހަލަ މީހެއް ވިއްޔާ ޕޮސެސްކުރާނެ. އޭނަ ގައިތެރެއަށް ޝައިތޯނާ ވަދެ އެކަންތައް ކުރުވާކަމަށް އަހަރެން ދެކެނީ. މަންމަމެން ހީކޮށްފާނެ މިލާން ސައިކޯއަކަށް ވީމަ ކިލަރ އަކަށް ވީއޯ. އެނީވޭސް އޭނަ ފެނުނަސް ގައިން ހުޅު ރޯވޭ." ގަޒަލްގެ ކޮންމެ ލަފުޒެއްގައި ނަފްރަތުގެ އަސަރެވެ. އޭނަ ގޮނޑީގެ އަތް ގަނޑުގައި ދެއަތުން ތަޅައިގަތެވެ.\n"އެހެންވިއްޔާ ހިތަށް އަރަނީ ގަޒަލް ތި ގޮނޑީގައި އިންކަމީ މިލާންގެ ނަސީބޭ..."\n"ރެއިނާ ނާހާނަންތަ؟ " ގަޒަލްގެ ރީތި ދެލޮލާއި ރެއިނާގެ ބޮޑު ދެލޯ ގުޅުނެވެ.\n"މިލާން މަރައިލީ ކާކުހެއްޔޭ؟ " ގަޒަލް އެހިއެވެ.\n"އަހަން ބޭނުން. އެކަމަކު ގަޒަލް ބުނަންދެން ހަމަ މިހިރީ. އެއީ ކާކުތަ؟ " ރެއިނާއަށް ހިތްވަރު ލިބުނެވެ.\n"އަހަރެންގެ ޓްވިން ގުޒް..... ގުޒްލާން......"\n"ވަ.....ވަޓް؟ " ރެއިނާއަށް ފުންމައިގެން ތެދުވެވުނުގޮތަށް ބޮޑު ދެލޯ ކުރިއަށްވުރެ ބޮޑުކޮށްލެވުނެވެ.\nގަޒަލް މިލާންއަށް އެގޭގެ އެޓިކްއިން ޖާގަ ލިބުނު ގޮތް ބަޔާންކޮށް ދިނުމުން ރެއިނާ ބޯ ހޫރައިލިއެވެ. ނަމަވެސް ގުޒްލާންގެ މަރުގެ ތަފްސީލް ކިޔާދޭނެ ހިތްވަރެއް ނުލިބުނީކަން ނޭގެއެވެ. އެވާހަކަ ދައްކަން ގަޒަލް އުޒުރުވެރިވިއެވެ.\n"އެންމެނަށް ތި ޑިޒިޝަން ނަގަން އުދަގޫވާނެވަރު ފީލްވެއްޖެ. ލޯބިވާ ގާތް މީހެއްގެ ގާތިލަކަށް އެބަޔެއްގެ ހިޔާވަހިކަން ދިނުމަކީ ބުއްދި ގަބޫލުކުރާ ޒާތުގެ ކަމެއްނޫން. އަޖައިބުކުރުވަނިވި ވަސިއްޔަތެއް. ގަޒަލްގެ ބޭބެ ބުނިފަދައިން ކާފަ ނިޔާވިއިރު ބުއްދި އެހާ ރަގަޅުނުވެ ހިނގައިދާނެއެއް ނު. ދުނިޔޭގައި ހުރިއިރު އެފަދަ ވަސިއްޔަތެއްނުކޮށް އެދުވަހު ކުރަން ޖެހުނީ ކީއްވެބާވައޭ ހިތަށް އަރަނީ. ސުބުހާނަﷲ. ހަމަ ސްޕީޗްލެސް..." ރެއިނާ އަނގަޔަށް ގޮތެއް ހެދިއެވެ.\n"ދުނިޔޭގައި ހުރިއިރު ކާފަމެން އޭނަދެކެ ލޯބިވެ ކާފަމެންނަށް ލިބުނުހާ ފައިސާއަކާއި ގެދޮރުވެސް ދިނީ. އެގެވެސް މިލާންއަށް ދިނީ. ރެއިނާއަށް އަހަރެމެން މިއީ މުއްސަދި ބަޔެކޭ ހިތަށް އަރާފާނެ. ގެ ބޮޑުވެފައި ކިތަންމެ އަރާމަސް އަހަރެމެންނަކީ އެހާ މުއްސަދި ބަޔެއްނޫން. މަންމައާއި ބައްޕަ ޖޮބަށްގޮސް ލިބޭ ފައިސާއިން މިހާވަރަށް އުޅެވެނީ. ބޭބެމެން ގެ މުސާރައިން ބައްޕަމެން އަތުނުލާ. އެކަމަކު ބައްޕަ ފަރާތު ފެމިލީއަކީ އެންމެ ބޮޑެތި މަހުޖަނުން. އެމީހުންގެ އެތައް އެސްޓޭޓަކާއި ބިންތަކާއި ކުންފުނިތައް އަދި މިލްކިއްޔާތުގައި ބިލިއަނުން ޑޮލަރު ހުއްޓަސް ބައްޕަ އަށް އެ ނަސީބެއް ނުލިބުނު، ބައްޕައާއި އެ ފެމިލީގެ އޮތް މައްސަލަތައް ބޮޑުވެ ފެމިލީ ދޫކޮށް ބައްޕަ ކެނެޑާއަށް ހިޖުރަ ކުރީ. ދެން ހުރީ މަންމަ ފަރާތު އާއިލާ. އެއީވެސް އެހާ ފޯރުންތެރިކަން ހުރި އާއިލާއެއް ނޫން. ކާފަމެންގެ ގެ މިލާންްއަށް ދިނީމަ އާންޓްވެސް އެކަމާއި ހިތްހަމަނުޖެހިގެން އުޅުނު. އާންޓް ކުޑައިރުއްސުރެ ޕްރިންސެސްއަކަށް ނުވެގެން މުއްސަދި ދިރިއުޅުމެއްގައި ނޫޅެވިގެން އުޅުނީ. ފައިނަލީ އާންޓް ބޭނުންވާފަދަ ލައިފެއް ލިބެން އެބައުޅޭ. އައިމް ހެޕީ ފޯ ހާ...." ގަޒަލް މަޑުމަޑުންގޮސް އާއިލާގެ ވާހަކަތައް ހިއްސާކުރަން ފެށުމުން ރެއިނާގެ ހިތަށް ބުނަން ނޭގޭފަދަ ފިނިކަމެއް ލިބުނެވެ.\nއޭނައަށް ގަޒަލްގެ އެކުވެރިކަން ލިބުނީހެއްޔެވެ؟ އެކުވެރިއެއްކަމަށް ނުދެކޭނަމަ އެހުރިހާ ވާހަކަތައް ހިއްސާކުރާނެއޭ ރެއިނާގެ ހިތެއް ނުބުނެއެވެ.\nއާދައިގެ މަތިން ރޭގަނޑު ކާން ފަށާފައި މިރޭ ސަބީނާ ރެއިނާއަށް ގޮވާ ގެނައެވެ. އެކީ ކާން ދައުވަތު ލިބުމުން ލަދުން މަރުވާވަރުވިއެވެ. ސަބަބަކަށްވީ ކައިޔާންއާއި އެއް މަޖުލީހެއްގައި ކާން ޖެހުމެވެ. ސަބީނާގެ ހެޔޮކަމުން ރެއިނާއަށް އެދިން ޝަރަފު އޭނަ ހިތުން ގަބޫލުކުރިއެވެ. ނޫނެކޭ ނުބުނީ ކޮންމެހެން ޝަރަފު ލިބިގެނެއް ނޫނެވެ. ކައިޔާން ކިތަންމެ ސިއްރު ކުރިޔަސް އޭނަގެ އަންހެނުން ކަމަށް ވާއިރު އެ ހައްގު އޮތްކަމަށް ގަބޫލު ކުރެވުނީއެވެ. ކައިޔާންއާއި ދިމާލަށް ބަލާ ނުލިޔަސް އޭނަ އެތާ އިން ކަމަށްޓަކާ ރެއިނާ "ކްލަމްޒީ"ކަމުން އެންމެންގެ ސަމާލުކަން ލިބުނެވެ. އުލާއި އެއްޗެހި ބޭނުންކޮށް ކެއުމަށް އޭނައަށް ފަސޭހައެއް ނޫނެވެ. ސްޓޭކް ކާން އުޅުމުން އޭތިކޮޅު ވިއްސައިގެންގޮސް ޖެހުނީ ސަބީނާގެ އުނގުގައެވެ. ތަށްޓަށް ސޯސް އަޅާފައި ހެދުނު ގޮތަކުން ބުރަބުރައިގެން ދިޔައެވެ. ޖޫސްތަށި ވެރުނެވެ. ރެއިނާ ލަދުން މަރުވިޔަސް އޭނަ އެހެން މީހުންނާއި ބައިވެގެން ހުނެވެ. ކެއުމަށްފަހު އެ އާއިލާއިން ޓީވީ ބަލާ ގަޑީގައި އެތާ އިންނަންވެސް މިރޭ ގަޒަލް ދައުވަތު ދިނެވެ. މިއީ އާއިލާގެ ކޮންމެ ރެއެއްގެ އާދައެއްކަން ރެއިނާ ދަނެއެވެ. ކައިގެން އެކީ ޓީވީ ބެލުމަށްފަހު ތާސްކުޅުން ނޫނީ ޕަޒްލްފަދަ އެއްޗެއް ހެދުން މަޖާ ނޫނީ ބިރުވެރި ވާހަކަތައް ކިޔުމުގައި ވަގުތު އެކީ ހޭދަކުރުމެވެ. ނޭގި ނަމަވެސް މި އާއިލާގެ ޙާއްސަ ވަގުތެއްގައި ބައިވެރި ކުރެވި އޭނަ ބަލައިގަނެވުނީއެވެ.\n"ކައި ގަބޫލުކުރިޔަސް ނުކުރިޔަސް އަހަންނަކީ ހަމަ މިގޭ ޅީ ދަރިއެއް..ކައިޔާން ހަދާން ނައްތާލިޔަސް އަދިވެސް މިއީ ހަމަ ޔޯ ވައިފް. ކިތަންމެ ނިކަމެތި ވިޔަސް މެއިޑަކަށްވިޔަސް އެ ޝަރަފް ލިބިއްޖެ. ވަރި ކުރަންދެން............." ރެއިނާ އަމިއްލަ ނަފުސަށް ބުނެލިއެވެ. ވަރި އެ ލަފުޒު ހިތަށް އެރުމުން ހިތް ހުއްޓުނުފަދަ ނުބައި އިހުސާސެއް ކުރެވުނެވެ.\nރެއިނާގެ ލޯ ޓީވީ ސްކްރީނަށް ހުއްޓިފައި ވިޔަސް ހިތް އެހެން ދިމާލެއްގައި ބުރު ޖަހަމުން ދިޔައެވެ. ސިއްރުން ކައިޔާންއާއި ދިމާލަށް ބަލައިލެވުނެވެ. އޮރެންޖް ކުލައިގެ ސްވެޓަރަކާއި ނޫ ޖިންސެއްގައި އޭނަ ފެންނަލެއް ހާދަ ސްމާޓެވެ. އިސްތަށިގަނޑު މައްޗަށް ފުނާ އަޅާފައެވެ. ތަނަވަސް ނިތުކުރިއާއި ގަދަ ބުމަ އަދި ދެލޮލުގެ ރީތިކަމުން ރެއިނާގެ ނޭވާވެސް ހުއްޓުނެވެ. ފިލްމުތަކުން ފެންނަ ތަރިއެކޭ ތަފާތެއް ނެތެވެ. ލޮލުން ކަރުނަ ހިލޭގޮތްވީ ކައިޔާން ބުނެލާފައިވާ ބަސްތައް ޓަނެއްގެ ބުރަދަނާއެކު ހިތުގައި ޖެހިގަނެ ތަދުކުރުވަން ފެށީމައެވެ. ދެވަނަ ފަހަރަށް ބަލައިލައިފިއްޔާ ހިތް ފަޅައިގެން ހިގައިދާނެއެވެ. ބެލުން މަނާ އެއްޗަކަށް ބެލުނު ކަހަލަ އިހުސާސެއްވީ އަދި ކައިޔާންގެ ސީރިޔަސް އިންޒާރުގެ ނަޒަރު އޭނައަށް ހުއްޓުނުތަން ފެނިފައެވެ. ފަޅި ސިކުންތުކޮޅެއްވެސް ނުވާނެއެވެ. އެ ހިނދުކޮޅު ބަސްމޮށުމަކާ ނުލާވެސް އޭނައަށް އިންޒާރުކޮށްފިއެވެ. ހިތުގައި ޖެހުނުލެއް ބޮޑުކަމުން އެތަނުން ދުވެ ފިލަން ބޭނުންވިއެވެ. އިސްޖެހުނެވެ.\nރެއިނާ އޭނަގެ މަގާމު ހަދާންކޮށްދީގެން ދުރު ބަލައިލިއެވެ. ދެވަނަ ފަހަރަށް ޓީވީއިން ނަޒަރު ވަކިކޮށެއް ނުލައެވެ.\nޓީވީ ބަލާ ނިމިގެން ޗެސްކުޅުނެވެ. ރެއިނާ ބައިވެރި ކުރާން އުޅުމުންވެސް ނޭގެއޭ ކިޔާފައި އޭނަ މަނާވެގަތެވެ.\nބީރައްޓެހި ކުއްޖެއް ފަދައިން ކަނުގައި ހުރި ސޯފާގައި ހިރިލާން ނުކެރި އާއިލާގެ އެހެން މީހުން އުފާކުރާތަން ދެކެން އިނެވެ.\nހިތުގައި ހަސަދައިގެ ކުޑަ ކަށްޓެއް ހެރިއްޖެއެވެ.\nއެފަދަ އުފަލެއް އޭނައަށް ނުދެއްވަނީ ކީއްވެތޯ ޝަކުވާ ކުރެވުނެވެ. އެފަދަ މައިންބަފައިންނާއި އެއްބަނޑު އެއްބަފާ ބަޔަކު އޭނައަށް މިންވަރު ނުކުރެއްވީ ކީއްވެބާވައެވެ. ގަޒަލް ހާދަ ނަސީބުވެރިއެވެ.\nއެރޭވެސް ސަބީނާ ގަޒަލް ނިދަން ތައްޔާރުކުރުމުން އިއާން ގަޒަލް އެނދަށް ލާ ދިނެވެ. ސަބީނާ ރަޖާ އަޅާދީފައި ރޭގަނޑުގެ ސަލާމްކުރުމަށްފަހު ނުކުތުމުން ވެފައި ހުރު ވަރުބަލިކަމާއެކު ހީފިލުވައިލަން ރަޖާގެ ހިމާޔަތް ހޯދަން ހިތް އެދުނެވެ. ގަޑިއެއްހާއިރުފަހުން ހޭލެވުނީ ގަޒަލްގެ ތޫނު ހަޅޭކުގެ އަޑަށެވެ. ރެއިނާ އަވަހަށް ބޮކި ދިއްލައިލިއިރު އަތުގައި ހުރީ ވަކި އަޅާފައި ހުރި ތަންކޮޅެކެވެ.\n"އޭނަ ވަކި އެޅީ..." ގަޒަލް ބުނެލިއެވެ.\n"ކާކުތަ؟ " ރެއިނާގެ ހިތް ޑަންޑަން ލާފައި ތެޅެނީއެވެ.\n"މިލާން....އެމިލާން ގަނޑު ދޮރު ހުޅުވާލާފައި ވަދެގެން އައީ...." ގަޒަލް ގެ ލޮލުން ކަރުނަ އޮހިގަތެވެ.\nރެއިނާ ޗެކްކުރިއިރު ދޮރު ހުރީ ތަޅުލާފައެވެ.\n"ރެއިނާ. އަހަރެން ރުޅިނާރުވާ... އޭނަ އަތުގައި އޮތް ތަޅުދަނޑިން ތަޅުލާފައި އެދިޔައީ...." ގަޒަލް ރެއިނާއާއި ދިމާލަށް ކަޅިއަޅައިގެންފާ ސައިޑްޓޭބަލް މަތީ އޮތް ފޮތެއްވެސް އޭނައާއި ދިމާލަށް ހޫރުވާލައިފިއެވެ. ގަޒަލް އިސްތަށިގަނޑު ހާވާލައިގެން އެގޮތަށް ރުޅިގަދަވެ ލޯ އަޅައިގެން އިނުމުން ރެއިނާއަށް ހީކުރެވުނީ ގަޒަލްއާވެސް އެ ބުނާ ޝައިތާނަކު އަވަލީކަމަށެވެ. އެވަގުތު ސަބީނާއާއި ސުފްޔާން ދޮރު ހުޅުވާލާފައި ވަދެ ސުވާލުކުރަން ފެށިއެވެ. އެމީހުންނަށް ހަޅޭކުގެ އަޑު އިވިފައި އަރާމު ތަންމަތި ދޫކޮށް ދަރިފުޅުގެ ގާތަށް ވަގުތުން އައީއެވެ. ގަޒަލް މިލާންގެ ނަމެއް ނުބުނެ ބިރުވެރި އެއްޗެއް އަތުގައި ވަކި އަޅައިގަތީކަމުގައި ބުނެ ވައަތް ދައްކާލައިފިއެވެ. ސުފިޔާން ދަރިފުޅުގެ ނިތުގައި ބޮސްދިނެވެ.\n"ރެއިނާ ކޮޓަރިއަށް ނިދަން ދާންވީނު....." ސަބީނާ އެދުނެވެ. އެއާއެކު ގަޒަލްގެ ގައިގާ ބައްދައިލިއެވެ. "މަންމަ މިރޭ މިކޮޓަރީގައި ނިދާނީ. އޭރަށް އެ ޑީމަންއަކަށް ނާދެވޭނެ..."\n"އަހަންނަށް އެނގޭ. މަންމަމެން ޖިންނިން އުޅޭކަމަކަށް ގަބޫލެއް ނުކުރޭ. އެކަމަކު ގޫގުލްކުރިއިރު ސްލީޕް ޕެރެލެސިސްއާއި ބެހޭގޮތުން ދުނިޔޭގެ ހުރިހާ ގައުމެއްގައި ހަމަ ގަބޫލުކުރާ ހަގީގަތެއް ވޭ. އެންމެން އެކި ތަންތާ އެ ޖިންނިއަށް ތަފާތު ނަން ދީފައިވޭ، ސައިންޓިސްޓުން ސްލީޕް ޕެރެލެސިސް ކިޔާ ނަމެއް ހެދިޔަސް މިއީ ހަމަ ރޫހާނީ ކަމެއް. އަޅުގަނޑު އަތުގައި މިހުރީ ވަކި އަޅާފައި. ބައްޕާ. ކިހިނެއް މިކަންތައް އެކްސްޕްލެއިން ކުރާނީ....." ގަޒަލް މަގަތުގައި އިށީދެލައިގެން އިން ބައްޕައަށް އަތް ދައްކައިލީ ދެވަނަ ފަހަރަށެވެ. "މިއީ ހެކި.....އޭތި ވަކި އެޅީ...."\n"ދަރިފުޅު ތިހެން ބުނެފިއްޔާ....." ސުފިޔާން ޖުމްލަ މެދު ކަނޑައިލިއެވެ.\n"ބައްޕަ ހީކުރައްވާނީ ޑްރީމަކުން ކަމަށް. ނައިޓްމެއާއެއް ފެނުނީކަމަށް. ކޮންމެވެސް ތަނެއްގައި ޖެހި އަނިޔާވެފައި ހުރި ތަންކޮޅެއްކަމަށް. އެންމެ ކުރިން އިވުނީ ފިޔަވަޅުތަކުގެ އަޑު. އަޅުގަނޑު ހަމަ ރީތިކޮށް ބަލަން އޮތްވާ ދޮރު ހުޅުވައިލީ. ބައްޕާ. ގަބޫލުކުރައްވާ. މިގޭގައި ރޫހާނީ ކަމެއް އެބައުޅޭ...." ގަޒަލް ކިޔާދިނަސް ބައްޕަމެން އެހާވަރަށް ގަބޫލުނުކުރާނެކަން އޭނައަށް އެނގެއެވެ. ކޮންމެ ކަމެއް ނަފްސާނީ ސަބަބަކާއި ގުޅުވައިލެވެނީއެވެ. ސިކުނޑިއަށް ފެންނަ މަންޒަރުތައް ކަމުގައި ދެކެވެނީއެވެ. އޭތީގެ ގޯނާތައް އެހެން މީހުންނަށް އަމާޒުނުވެ އޭނައާއި ދިމާކޮށްލައިގެން އުޅޭ ސަބަބެއް ނޭގުނެވެ. ނަމަވެސް އޭނައާއި އަޅައިގަނެގެން އުޅޭ މަޚުލޫގަކު ގަޔަށް އަތް ފޯރުކުރާ ހިސާބަށް ހިގައްޖެއެވެ. އަތުގައި މިހިރީ އަނިޔާގެ ނިޝާންތަކެވެ.\nރެއިނާ ހުރީ ކައިޔާންއާއި އެކަނިވެލާނެ ފުރުސަތަކަށް ބަލަބަލައެވެ. ހެދުނު ނާސްތާ ނިމުމުން ތަށިތައް ނަގާފައި ހެދުންތައް ދޮންނަންވެސް އޭނަ އެހީތެރިވިއެވެ. ގޭތެރެ ސާފުކުރުމުގައި އުޅުނެވެ. އޭރު ސުފިޔާން ސަބީނާ އަދި ދެފިރިހެންކުދިން ވަޒީފާތަކަށް ދާން ކާރުގައި ނުކުމެއްޖެއެވެ. ކައިޔާން ކޮޓަރިން ނުކުތުމުން ރެއިނާ ފިނިވިއެވެ. ޗޮކްލެޓްކުލައިގެ ސްވެޓަރެއްފަދަ ބޯ ހެދުމަކާއިއެކު ޖިންސްލައިގެން ކަރުގައި ސްކާފް އޮޅާލައިގެން ހުރުމުން ހާދަ ހިތްގައިމެވެ.\n"ބޭނުން ވާހަކައެއް ބުނެލަން..އެންމެ މިނިޓެއް ދެވިދާނެތަ" ރެއިނާ ކަރުކެހިލިއެވެ.\n"އަހަރެން ބުނީމެއްނު ވާހަކަ ނުދައްކާށޭ. މަށަށް ފެންނަ ހިސާބަށް ނާންނާށޭ." ކައިޔާންގެ ނަޒަރުގައި ހުރި ބީރައްޓެހިކަމުން ރެއިނާގެ ހިތަށް ނުބައި އަސަރެއްކޮށް ފާރަށް ލެނގިލެވިއްޖެއެވެ.\n"ކައިޔާންއަށް އެނގެން ޖެހޭ ވާހަކައެއް ވީމަ ބުނަން އެބަޖެހޭ. ހަޔާތުން އެ ޗެޕްޓާ ފޮހެލަން ބޭނުންވިޔަސް އެ ދުވަސްތަކެއް ނުފޮހެވޭނެ. އެވަރުގެ މެމޮރީއެއް ދޫކޮށްފައި ކައިޔަން ދިޔައީ...." ރެއިނާގެ ލޮލުގައި ކަރުނަތައް ވިދަންފެށުމުން އިސްޖެހުނެވެ. ކައިޔާންގެ ކުރިމަތީގައި ރޮއިގެން އެހިތަށް އަސަރުނުކުރާނެކަން ޔަގީންވެއެވެ. ހަމްދަރުދީއެއް ނުލިބެންޏާ ރުއިމުގެ މާނައެއްވެސް ނެތެވެ. ނަމަވެސް ކަރުނައަށް ބާރު ނުފޯރުނީއެވެ. ކައިޔާންގެ ކުރިމަތީގައި ކަރުނަ އޮއްސަން އޭނަގެ ބަސްނާހާ ހިތް މަޖުބޫރުކުރުވައިފިއެވެ.\nކައިޔާން ރެއިނާގެ ކޮލުގައި ހިފާ ފިތައިލިއެވެ.\n"މި ބުނަނީނު ދެވަނަ ފަހަރަށް އަހަންނާއި ދިމާލަށް ބަލައިގެންވެސް ނުވާނެއޭ. އެއީ ފެނުނު ހުވަފެނެއް...ހަދާން ނައްތާލާ......"\n"ލޯ ހުރެއްޖެއްޔާ ފެންނާނެ. އަހަރެންގެ ދަރިފުޅުގެ ބައްޕައަށް ނުބަލާ ދެން ކާކަށްތަ ބަލަންވީ؟ "


ނޫސްބަޔާން: ވަގު ނޫޓް ގިނަ އަދަދަކަށް ބަހައި ދައުރުކުރުވަމުން ގެންދާ ގެންދިއުމާމެދު އެންޖީއޯތަކުން ނާއި ޖަމިއްޔާ ތަކުން، ކްލަބްތަކުންނާއި ކުޅިވަރުގެ އެކުވެރީން އަދި ޚާއްޞަގޮތެއްގައި ދިވެހި ރައްޔިތުމީހާ ވަރަށް ބޮޑަށް ސަމާލުވުމަށް ގޮވާލުން – Maldivian Democratic Party\nނޫސްބަޔާން: ވަގު ނޫޓް ގިނަ އަދަދަކަށް ބަހައި ދައުރުކުރުވަމުން ގެންދާ ގެންދިއުމާމެދު އެންޖީއޯތަކުން ނާއި ޖަމިއްޔާ ތަކުން، ކްލަބްތަކުންނާއި ކުޅިވަރުގެ އެކުވެރީން އަދި ޚާއްޞަގޮތެއްގައި ދިވެހި ރައްޔިތުމީހާ ވަރަށް ބޮޑަށް ސަމާލުވުމަށް ގޮވާލުން\nތާރީޚް: 10 ޖޫން 2013 (ހޯމަ)\nވަގު ނޫޓް ގިނަ އަދަދަކަށް ބަހައި ދައުރުކުރުވަމުން ގެންދާ ގެންދިއުމާމެދު އެންޖީއޯތަކުން ނާއި ޖަމިއްޔާ ތަކުން، ކްލަބްތަކުންނާއި ކުޅިވަރުގެ އެކުވެރީން އަދި ޚާއްޞަގޮތެއްގައި ދިވެހި ރައްޔިތުމީހާ ވަރަށް ބޮޑަށް ސަމާލުވުމަށް ގޮވާލުން\nދިވެހި ރުފިޔާގެ ވަގު ނޫޓް ގިނަ އަދަދަކަށް ބަހައި ދައުރުކުރުވަމުން އެބަގެންދާ ކަމުގެ ރިޕޯޓް ތައް މިޕާޓީ އަށް ލިބެމުން އެބަދެއެވެ. މިއީ ކޮންބަޔަކުކުރާކަމެއްކަން ނުހޯދި މިކަން ހިނގަމުން އަންނަތާ މިހާރު މަސްތަކެއް ވެދާނެކަމަށް ލަފާކުރެވެނީ މީގެ ހަފްތާތަކެއް ކުރީއްސުރެ 500ރ އާއި 100ރ ބަލައިގަތުމުގައި ރާއްޖޭގައި ހިންގާ ބޭންކްތަކުން ކުރިއަށްވުރެ ބޮޑަށް ސްކްރީން ކުރަމުން ގެންދާތީއެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ވެސް ވަނީ މިފަހަކަށް އައިސް 500ރ އާއި 100ރ ގެ ވަގު ނޫޓްތަކެއް ދައުރުވަމުންއެބަދޭ ކަމަށާއި، ވަގުނޫޓާއިމެދު ސަމާލުވުމަށް 09 ޖޫން 2013 ދުވަހު ކުރެއްވި އިޢުލާނަކުން އަނެއްކާވެސް އިލްތިމާސް ކުރައްވާފައެވެ. ވަގު ނޫޓެއް ކަމަށް ޝައްކު ކުރެވޭ ރުފިޔާ އެމްއެމްއޭ އަށް ގެންގޮސް އެކަން ޔަގީންކޮށްފައި ނޫނީ އެ ނޫޓެއް ބޭނުން ނުކުރުމަށްވެސް އެމްއެމްއޭއިން އަންގަވާފައިވެއެވެ.\nހީލަތްތެރި އަދި ޣައިރުޤާނޫނީ މުޢާމަލާތްތައް ވަގުނޫޓް ދީގެން ހިންގަނީ ކޮންމެބަޔަކު ކަމުގައިވިޔަސް މިރާއްޖޭގައި ވަގުނޫޓް ދައުރުކުރުވުމަކީ ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) އިން ނުހަނު ކަންބޮޑުވާ އަދި އެންމެ މަތީ ދަރަޖައިގާ ކުށްވެރިކުރާ ޢަމަލުތަކެކެވެ. މިކަންކަން ތަހުގީގު ކޮށް ހުއްޓުވުމަށް އަޅުއްވަންޖެހޭ ހުރިހާ ފިޔަވަޅެއް އެޅުއްވުމަށް ކަމާބެހޭ ދައުލަތުގެ މުއައްސަސާ ތަކަށް މިޕާޓީން އިލްތިމާސްކުރަމެވެ.\nދިވެހި ރުފިޔާގެ ވަގު ނޫޓާއި ބައެއްފަހަރު ވަގު ޑޮލަރު ބަހައި ދައުރުކުރުވުމުގެ ހީލަތްތެރި މުޢާމަލާތްތައް ފެންމަތި ވަނީ ސިޔާސީ ވާދަވެރިކަން އިތުރުވާ ދުވަސްވަރު ކަމާއި، މިކަންކަން ހިންގުމުގައި ކުރިއަށް އޮންނަ އިންތިޚާބަކަށް ނުވަތަ އެ ނޫންވެސް ސިޔާސީ ކަންކަމަށް ނާޖާއިޒު ނުފޫޒު ފޯރުމުގައި ވަގުނޫޓް ބޭނުންކުރާކަން ފާހަގަވެއެވެ. 2008 ވަނަ އަހަރު ދެކުނުގެ އަތޮޅަކުން ފެނުނު ވަގުނޫޓްތައް އެއީ އެމްޑީޕީ އާއި ވާދަވެރި ސިޔާސީ ޕާޓީއަކަށް ގޮނޑިމޭޒު ފަދަ ތަކެތި ގަތުމަށާ ކުލަލުމާ ފޮތިދެމުން ފަދަ ޚިދްމަތްތަކަށް އަދާކުރި ފައިސާގައި ހިމެނުނުނު ނޫޓްތަކެއްކަން ވަނީ އެނގިފައެވެ.\nސިޔާސީ ވާދަވެރިކަން އިތުރުވެގެންދިޔަ ދުވަސްވަރެއްގައި 2006 ވަނަ އަހަރު ތެރޭ އޭރުގެ ސަރުކާރުން ހިންގަވަމުންގެންދެވި ގއ. ކޫއްޑޫ މަސްކާރުޚާނާގެ ތިޖޫރީއެއްގެ ތެރެއިން މިލިޔަނަކަށްވުރެ ގިނަ ރުފިޔާގެ ވަގުނޫޓް ފެނުމާއި އޭގައި މުޅިންހެންވެސް ހުރީ 500ރ ގެ ނޫޓްކަމާ އޭގެ ތިން މަސް ކުރިން ވެސް ތިން ލައްކަރުފިޔާގެ ވަގުނޫޓްގެ މައްސަލަ ފުލުހުންނަށް ހުށަހެޅިފައި ވާކަން ފާހަގަވެފައިވެއެވެ.\nތަކެއްޗަށާއި ޚިދުމަތަށާ ހަދިޔާ އަށާ ސަޔަށް ކަމަށްބުނެ އަދާކުރާ ވަގުނޫޓްގެ ގެއްލުންތައް މެދުވެރިވަނީ އެ ލިބެވޭ، އޭގައި ހިފާ ނުވަތަ ރައްދުވާ ފަރާތަށެވެ. ވަގުނޫޓް ގެ ހީލަތްތެރި މުޢާމަލާތްތަކުން ބޮޑެތި ގެއްލުންތަކާ ކުރިމަތިވަނީ އާންމު ރައްޔިތުންގެ ގިނަބަޔަކަށާއި މިރާއްޖޭގެ އިގްތިޞާދަށްވެސްމެއެވެ. ވުމާއެކު، ވަގު ނޫޓް ގިނަ އަދަދަކަށް ބަހައި ދައުރުކުރުވަމުން ގެންދާ ގެންދިއުމާމެދު އެންޖީއޯތަކުން ނާއި ޖަމިއްޔާ ތަކުން، ކްލަބްތަކުންނާއި ކުޅިވަރުގެ އެކުވެރީން އަދި ޚާއްޞަގޮތެއްގައި ދިވެހި ރައްޔިތުމީހާ ވަރަށް ބޮޑަށް ހޭލުންތެރިކަމާ ސަމާލުކަން އިސްކުރެއްވުމަށް މި ޕާޓީން އިލްތިމާސްކުރަމެވެ. ޭ މަގުން އަވަސް ފިޔަވަޅުތަކެއް އެޅުއްވުމަށް ދައުލަތުގެ ރަސްމީ ހުރިހާ މުއައްސަސާއަކަށް މިޕާޓީން ގޮވާލަމެވެ.


ރައީސް ޞޯލިހަކީ ނުކުޅެދޭ ވެރިއެއް – މެންބަރު ސައީދު – DhiDaily\nރައީސް ޞޯލިހަކީ ނުކުޅެދޭ ވެރިއެއް – މެންބަރު ސައީދު\nއިދިކޮޅު ޕީއެންސީގެ ނައިބު ރައީސް އަދި ރައްޔިތުންގެ މަޖިލީހުގެ މާވަށު ދާއިރާގެ މެންބަރު މުޙައްމަދު ސައީދު ވިދާޅުވީ ރާއްޖޭގައި ޙަޤީޤަތުގައި މިއޮތީ އެމްޑީޕީ ހުދުމުހުތާރު ރައްޔިތުންގެ މަޖިލީހުގެ ރައީސް މުޙައްމަދު ނަޝީދުގެ މުށުތެރެއަށް ހުރިހާ ބާރެއް ލެވި މަޖިލިސް ހައިޖެކްވެފައި ވެރިކަމެއްކަމަށް ސައީދު ސިފަ ކުރައްވައިފިއެވެ.\nބަރުލަމާނީ ނިޒާމަށް ރާއްޖޭގެ ވެރިކަމުގެ ނިޒާމު ބަދަލު ކުރުމަށް ރައީސް ނަޝީދު މަސައްކަތް ކުރައްވަމުންގެންދަވާ ކަމަށް ދެކެވޭ ވާހަކަތަކާ ގުޅިގެން މާވަށު ދާއިރާގެ މެންބަރު ސައީދު ކުރެއްވި ޓުވީޓްގައި ވަނީ ރާއްޖޭގެ ވެރިކަން ހިންގުމުގެ ބާރު ޕެރަލައިޒްވެފައިވާ ކަމަށެވެ.\nމި ޤައުމުގެ ރައީސުލްޖުމްޙޫރިއްޔާ އިބްރާޙީމް މުޙައްމަދު ޞާލިހަށް އިޝާރާތް ކުރައްވައި ސައީދު ވިދާޅުވީ އެއީ ނުކުޅެދޭ ވެރިއެއް ކަމަށެވެ.\nބާރުތައް ވަކިވެ ދިމަކުރާތީ އުސޫލުން ދައުލަތް ހިންގޭނެ ގޮތް ޤާނޫނު އަސާސީގައި ބަޔާންކޮށްފައިވާ ކަމަށް ނަމަވެސް މިއަދު ފެނިގެން މިދަނީ އެމްޑީޕީއަށް އެކަންކުރަން ނޭނގި ނުކެޅެދިފައިވާ ތަން ކަމަށާއި ފެންނަމުންދަނީ އެޕާޓީގެ އަޑާއި މަންޒަރު ދިމާނުވާތަން ކަމަށްވެސް ސައީދު ހަމަކުރިއެވެ.


Emme episode akun ves "Huvaa" magbool vejje\nވެބް ސީރީޒް ހުވާ. ފޮޓޯ: ހުވާ ފޭސްބުކް ޕޭޖް\nފާތިމަތު ނަހުލާއޭ ބުނެފި ކަމަށްވާނަމަ އެއީ ދިވެހި ސިނަމާގައި އެންމެ ކާމިޔާބު އެއް ނަމެވެ. އެ ނަން މިފަހަރު ފެނިފައިވަނީ ތަފާތު ޕްލެޓްފޯމަކުން ތަފާތު ގޮތަކަށެވެ. ރާއްޖޭގެ ފުރަތަމަ ވެބް ސީރީޒް، "ހުވާ"ގެ ޑައިރެކްޓަރެވެ. އެ ސީރީޒް ދައްކަނީ ބައިސްކޯފުންނެވެ. ފުރަތަމަ އެޕިސޯޑް ދައްކާފައިވާއިރު ތަރުހީބު އޮހިގެން ވަނީ ގޮސްފަ އެވެ. ފުރަތަމަ އެޕިސޯޑު ބެލުމަށް އެތައް ހާސް މީހުން އެެއްފަހަރާ މަސައްކަތް ކުރިކަމަށް ހުވާގެ ޑައިރެކްޓަރު ފާތިމަތު ނަހުލާ، ނަހޫ ބުންޏެވެ.\nހުވާގެ ދެވަނަ އެޕިސޯޑު މިރޭ ނުވައެއް ޖަހާއިރު ދައްކާނެ އެވެ.\nނަހޫ ބުނީ އެތައް ބަޔަކު ބައިސްކޯފު އެޕްލިކޭޝަންއަށް ވަނުމުން ސާވާއަށް ނުކަތާ ވަރުވި ކަމަށެވެ. އަދި މި ވެބް ސީރިޒްގެ އެޕިސޯޑްތައް ފަހުން ބަލާލެވޭނެކަން އެނގި ތިބެ ވެސް ގިނަ ބަޔަކު ސީދާ އެ ގަޑީގައި ބަލާލަން ބޭނުންވުން މިއީ ދިވެހި ޑްރާމާތައް ބެލުމަށް އަދިވެސް ބޮޑު ތަރުހީބެއް އޮތްކަން އަންގައިދޭ ކަމުގެ ހެއްކެއް ކަމަށެވެ. ފުރަތަމަ އެޕިސޯޑު ބަލަމުންދިޔައިރު ސްޓަކްވެ ލޯޑު ނުވުން ފަދަ މައްސަލަތައް ދިމާވި ނަމަވެސް ދެވަނަ އެޕިސޯޑަށް އެކަންކަން ހައްލުކުރާނެ ކަމަށް ވެސް ނަހޫ ބުންޏެވެ.\nފުރަތަމަ އެޕިސޯޑު ރިލީޒް ކުރާއިރަށް ވަރަށް ގިނަ އަދަދެއްގެ ބަޔަކު އެއްފަހަރާ ބެލޭތޯ މަސައްކަތް ކުރި. 14 ހާހަށްވުރެ ގިނަ މީހުން އެރޭ ވަގުތުން ބަލާލުމަށް ވަދެ ތިބި. އަދި އެހާ ގިނަ ބަަޔަކު ވަންނާނެ ކަމަށް އުއްމީދު ކޮށްގެންނެއްވެސް ނޫން ތިބީ، ނަހޫވެސް އަދި ބައިސްކޯފު ޓީމުންވެސް. އެހެންވެ ސްޓަކްވެ ލޯޑުވުމުގައި ތަންކޮޅެއް ލަސްވި.\nހުވާގެ ޑައިރެކްޓަރު ފާތިމަތު ނަހުލާ\nއެެތައް ބަޔަކު އެއްފަހަރާ އެ އެޕްލިކޭޝަންއަށް ވަނުމުގެ ސަބަބުން ސްޓަކްވެ ޓްރެފިކް މައްސަލަ ޖެހުމުން ބައިސްކޯފު ޓީމުން އެ ރޭ ވަނީ ސްޓޭޓްމަންޓެއް ވެސް ނެރެފަ އެވެ. އަދި ބެލުންްތެރިންގެ ކިބައިން މާފަށް އެދެމުން ވީހާވެސް އަވަހަކަށް އެ މައްސަލަ ހައްލުކުރުމަށް މަސައްކަތް ކުރާނޭ ކަމަށް އެ ސްޓޭޓްމަންޓުގައި ބުނެފައިވެ އެވެ.\nހުވާގެ ފުރަތަމަ އެޕިސޯޑަށް ލިބުނު ތަރުހީބާ ދޭތެރޭ ބައިސްކޯފުން ވެސް ހިތްހަމަޖެހެ އެވެ. ނަހޫ ބުނީ ވެބް ސީރިޒްއަކީ ދިވެހިންނަށް އާ އެއްޗަކަށް ވީ އިރުވެސް ގިނަ ބަޔަކު ބައިސްކޯފު އެޕް އަޅައިގެން ހުވާ ބަލާލަން ބޭނުން ވީތީ އުފާ ކުރާ ކަމަށެވެ. އަދި ދެވަނަ އެޕިސޯޑު މިރޭ ދެއްކުމަށް ހަމަޖެހިފައިވާއިރު ފުރަތަމަ އެޕިސޯޑަށް ލިބުނު ތަރުހީބަށް ބަލާ، މިރެއަށް ތިބީ ތައްޔާރުވެގެން ކަމަށް ނަހޫ ބުނެ އެވެ. ނަހޫގެ އިތުރުން މުހައްމަދު ފައިސަލްއަކީ ވެސް ސީރީޒްގެ ޑައިރެކްޓަރެކެވެ.\nރާއްޖޭގެ ފުރަތަމަ ދިވެހި ވެބް ސީރީޒް "ހުވާ"ގެ ޓްރެއިލާ ލޯންޗުކުރީ ބައިސްކޯފު އެޕްލިކޭޝަން ލޯންޗުކުރި ރަސްމިއްޔާތުގަ އެވެ. ނަހޫ ޑައިރެކްޓުކުރާ ހުވާގެ މުޅިން އާ އެޕިސޯޑެއް ކޮންމެ ބުރާސްފަތި ދުވަހަކު އަދި ހޯމަ ދުވަހެއްގެ ރޭގަނޑު ނުވައެއް ޖަހާއިރު ބައިސްކޯފު އެޕްއަށް އަޕްލޯޑް ކުރާނެ އެވެ.\nނަހުލާގެ "ހުވާ"ގެ ޓްރެއިލާ އާންމުކޮށްފި\nމިރޭ އަނެއްކާވެސް "ބޮސް" އޮލިމްޕަހަށް!


Dho?! Feylin bolaafoshaa elhi maafah edhefi\nފޭލިން ބޮލާފޮށާއެޅި މާފަށް އެދެފި\nބޭރު ގައުމެއްގެ ކުންފުންޏަކުން ރާއްޖޭގެ ސަގާފީ ފޭލީ "ވަގަށް" ނަގައިގެން އުޅުނު މައްސަލަ މިއަދު އޮތީ ވަރަށް ހޫނުވެފަ އެވެ. އެކަމާ ގުޅިގެން އެތައް ބައެއްގެ ނުރުހުން ކުންފުންޏަށް ރައްދުވަމުން ދަނިކޮށް އެންމެ ފަހުން އެ މީހުން ވަނީ އެ ހުރިހާ ކަމަކަށް މާފަށް އެދިފަ އެވެ.\nގްރީސްގެ ފެޝަން ކުންފުންޏެއް ކަމަށްވާ "ބްލުއާ" އިން އެ މީހުންގެ ވެބްސައިޓާއި ސޯޝަލް މީޑިއާގައި ދިވެހި ފޭލި މާކެޓުކޮށްގެން ވިއްކަމުންދާކަން ވަނީ ދާދި ފަހުން ހާމަވެފަ އެވެ. އެކަމު އެ ފަރާތްތަކުން ފޭލި ވިއްކަމުން ދިޔައީ ރާއްޖޭގެ އެއްވެސް ނަމެއް ހިމެނުމެއް ނެތި އަމިއްލަ އުފެއްދުމެއްގެ ގޮތުގަ އެވެ.\nއެ ކުންފުނިން ،ހުދުކުލަ އާއި ކަޅުކުލައިގެ ފޭލި ވިއްކަމުން ދިޔައީ އާދައިގެ "ސެރޯންގް" ކެޓަގަރީގަ އެވެ. އެ މީހުންގެ ވެބްސައިޓްގައި ހުދު ފޭލި މާކެޓުކޮށްފައިވަނީ "އާރިއާ ސެރޯންގް" ގޮތުގަ އެވެ.\nއެކަމާ ގުޅިގެން ދިވެހީންގެ ރުޅިގަނޑު އޮތީ މުޅި ސޯޝަލް މީޑިއާގައި ބަންޑުންކޮށްލާފަ އެވެ. އަދި ބްލުއާ އިން އެކަމުގައި މާފަށް އެދުމަށް އެތައް ބަޔަކު ގޮވައިލި އެވެ.\nއެންމެފަހުން މާފަށް އެދި ކޮށްފައިވާ ޕޯސްޓްގައި އެ ކުންފުނިން ބުނެފައިވަނީ މި މަހުގެ ފުރަތަމަ ދުވަހު ފާހަގަކުރި "އިންޓަނޭޝަނަލް ޗައިލްޑްސް ޑޭ" އެ ކުންފުންޏަށް ވަރަށް ހާއްސަ ކަމަށެވެ. އެކަން ފާހަގަކުރުމުގެ ގޮތުން މާބަނޑު މީހަކާ އެކު ވަރަށް ހާއްސަ ފޮޓޯއެއް ނަގާފައިވާއިރު އެ ފޮޓޯގައި އިން އަންހެން މީހާ އަނދެގެން ހުރި ފޭލީގެ ހާއްސަކަން ވެސް ފާހަގަކޮށްފައިވެ އެވެ.\nBeyru bayaku dhivehinge feyli vagah nagaifi!\nއެ ފޮޓޯ ޕޯސްޓުކުރި އިރު ފޭއްޔާ ގުޅޭ މާބޮޑު މައުލޫމާތެއް ލިބިފައި ނުވާ ކަމަށާއި އޭގެ ފަހުން ރާއްޖޭގެ ނެޝަނަލް ހެންޑިކްރާފް އެސޯސިއޭޝަނުން އެ ކުންފުންޏަށް ފޭލީގެ ވާހަކަ ކިޔައިދީފައިވާ ކަމަށް ބުންޏެވެ.\n"ދިވެހި ފޭއްޔަކީ ރާއްޖޭގެ ސަގާފަތުގެ ތެރޭގައި ވަރަށް ގިނަ ދުވަސްވަންދެއް ބޭނުންކޮށްފައިވާ އެއްޗެއް ކަމަށް މައުލޫމާތު ލިބުނު. އަދި ގާތްގަނޑަކަށް 1340ގެ އަހަރުތަކާ ހަމައަށް އޭގެ ތާރީހު ދެމިގެންދާ ކަމަށް ވެސް މައުލޫމާތު ލިބުނު. ފޭއްޔަކީ އަންހެނުންގެ އިތުރުން ފިރިހެނުން ވެސް އަންނަ އެއްޗެއްކަން މިހާރު އެނގޭ،" އެ ކުންފުނިން ކުރި ޕޯސްޓުގައި ބުންޏެވެ.\nއެހެންވެ ފޭއްޔަކީ އަމިއްލަ އެއްޗެއްގެ ގޮތުގައި މާކެޓް ކުރެވުމަކީ ގޯހެއް ކަމަށާއި އެހެންވެ އެކަމާ މާފަށް އެދޭ ކަމަށް ބުނެ މިހާރު ވަނީ އެ މީހުންގެ ވެބްސައިޓުން ފޭލިތައް ވެސް ނަގައިފަ އެވެ.\nސަގާފަތް ގްރީސް އާދަކާދަ


12 މާރިޗު 2022 . ހޮނިހިރު.\nމިއަހަރުގެ ތެރޭގައި އަޅުގަނޑުމެން އަޑުއެހީ، އަޅުގަނޑުމެންގެ ތެރެއިން ގިނަ ބަޔަކު ލޯބިވާ، ގިނަ ބައެއްގެ ލޯބި ހޯއްދަވާފައިވާ ބަޔަކު، ކުއްލި ގޮތަކަށް ނިޔާވި ޚަބަރުތަކެކެވެ. ބައެއް މީހުން ނިޔާވީ، ބަލިވެ އުޅުމަށްފަހުއެވެ. އަނެއްބަޔަކު، އެކަހަލަ އެއްވެސް ބައްޔަކާ ނުލައެވެ. މީގެ ތެރޭގައި، ގަވާއިދުން ދުވަންދާތީ، މަގުމަތިން ބައްދަލުވާ މީހަކުވެސް ހިމެނެއެވެ.\nމިޚަބަރާއެކު ދެން ފެނުނީ، އެމީހުންގެ މަރުގެ ސަބަބު ހޯދުމަށް މީހުން ސުވާލުކުރާން ފެށިތަނެވެ. މިސުވާލަކީ، ހަމަ ކޮންމެ މީހެއްގެ ހިތަށްވެސް އެރުން އެކަށީގެންވާ ސުވާލެކެވެ. ބައެއްފަހަރު ޖަވާބުވެސް ލިބެއެވެ. އަނެއްބައި ފަހަރު ޖަވާބު ނުލިބެއެވެ. ޙަޤީޤީ ސުވާލަކީ، އެސުވާލުގެ ޖަވާބު ލިބުމުން ތަފާތުވަނީ ވަކި ކޮން ކަމެއްތޯއެވެ. އިންސާނީ ހޯދާ ބެލުމުގެ ފިޠުރަތަށް ތަސައްލީއެއް ހޯދައިދިނުން ފިޔަވައި، އެސުވާލުގެ ޖަވާބުން ލިބެނީ ވަކި ކޮން ފައިދާއެއްތޯއެވެ.\nހަމަ ކޮންމެ ނަފްސަކުވެސް މަރުގެ ރަހަ ދެކޭނެކަމަށާއި، އެއަށްފަހު އެނބުރި ﷲ ޙަޟުރަތަށް ރުޖޫޢަވާނެކަމަށް، ޢަންކަބޫތު ސޫރަތުގެ 56 ވަނަ އާޔަތުގައި އޮވެއެވެ. އަޅުގަނޑުމެން މުސްލިމުން ޤަބޫލުކުރާ އެންމެ އަސާސީ އެއް ކަމަކީ މަރުވާނެކަމާއި، އޭގެ ފަހުން ދިރުއްވޭނެކަމާއި ޤިޔާމަތްދުވަހެއް ވާނެކަމާއި، އެދުވަހުން އަޅުގަނޑުމެން ކުޅަ ޢަމަލުތަކާބެހޭ ގޮތުން ސުވާލު ކުރެއްވޭނެކަމެވެ. އެއަށްފަހު، އެމީހެއް ކުޅަ ކަންތައްތަކެއްގެ ނަތީޖާއާ ކުރިމަތިލާންޖެހޭނެކަމެވެ. ސުވަރުގެއާއި ނަރަކައެވެ.\nޤުރުއާނުގައި، ހަނގުރާމައިގެ ވާހަކައަކާ ޖެހިގެން އޮތް އާޔަތުގައި އޮތީ، "އުސްވެގެންވާ ގަދަގަދަ ކިއްލާތަކެއްގެ ތެރޭގައި ތިބިކަމުގައިވިޔަސް، ތިޔަބައިމީހުން ތިބި ކޮންމެ ތަނަކުން މަރު، ތިޔަބައިމީހުން އަތުލާނެތެވެ. ... ކަލޭގެފާނު ވިދާޅުވާށެވެ! ކޮންމެ ކަމަކީވެސް، ﷲގެ ޙަޟްރަތުން އަންނަ ކަމެކެވެ." (ނިސާ ސޫރަތުގެ 78 ވަނަ އާޔަތް).\nއިންސާނުންނަށް ފުރާނަ ދެއްވައި، ފުރާނަ ހިއްޕަވަނީ މާތްﷲއެވެ. އެކަން ކުރައްވަން އެކަލާނގެ ވަކި ސަބަބެއް އެއްވެސް މީހަކަށް ދޭކަށް ނުޖެހެއެވެ. ފެންނަން އޮންނަ ސަބަބަކާ ލައިގެންވެސް، ސަބަބަކާ ނުލައިވެސް، މަރު ހިއްޕެވުމަކީ އެކަލާގެ ޚާލިޞް ބާރުތަކުގެ ތެރޭގައި ހިމެނޭ ކަމެކެވެ.\nވަކި މީހަކު ނިޔާވުމުން، އެމީހާ ނިޔާވީ ހާދަ އަވަހަށޭ ނުވަތަ ހާދަ ކުއްލިއަކަށޭ ހިތަށް އެރުމަކީ، ވަކި ޢުމުރަކަށް ނުވަތަ ވަކި ގޮތަކަށް މީހަކު މަރުވާންޖެހޭނެކަމަށް ތިމާއަށް ޤަބޫލުކުރެވިފައި އޮތްކަން ދޭހަކޮށްދޭ ކަމެކެވެ. މަރުވާނެ ގޮތާބެހޭ ނުވަތަ ޢުމުރާބެހޭ އެކްސްޕެކްޓޭޝަނެއް އޮތްކަން ދޭހަކޮށްދޭ ކަމެކެވެ. ފަލްސަފީ ގޮތުން ބަލާއިރު، އެއީ ހަމަޖެހޭ އެކްސްޕެކްޓޭޝަނެއް ނޫނެވެ. މަރުވާނެ އިރެއް، މަރުވާނެ ގޮތެއް އެއްވެސް މީހަކަށް ނޭނގޭނެއެވެ.\nޣައިބުގައިވާ ކަންތައްތަކުގެ ތެރެއިން، ހަމައެކަނި މާތްﷲ ދެނެވޮޑިގެންވާ ޚާއްޞަ5ކަމެއްގެ ވާހަކަ ޤުރުއާނުގައި އެބަ އޮތެވެ. އެކަމާބެހޭގޮތުން އޮތް އާޔަތުގައި އޮތީ، "ހަމަކަށަވަރުން، ޤިޔާމަތްވުމުގެ ވަގުތު ދެނެވޮޑިގަތުން ވަނީ، ﷲ ޙަޟްރަތުގައެވެ. އަދި އެކަލާނގެ ވާރޭ ވެއްސަވަތެވެ. އަދި ރަޙިމުތަކުގައިވާ ތަކެތި އެކަލާނގެ ދެނެވޮޑިގެންވެތެވެ. އަދި އެއްވެސް ނަފްސަކަށް، އެ ނަފުސެއް މާދަމާ ހޯދައިގަންނާނީ ކޮން ކަމެއްކަމެއް ނޭނގޭނެތެވެ. އަދި އެއްވެސް ނަފްސަކަށް އެނަފުސެއް މަރުވާނީ ކޮން ބިމެއްގައި ކަމެއް ނޭނގޭނެތެވެ. ހަމަކަށަވަރުން ﷲ އީ، މޮޅަށް ދެނެވޮޑިގެންވާ، ޚަބީރުވަންތައް ރަސްކަލާނގެއެވެ" – (ލުޤްމާން ސޫރަތުގެ 34 ވަނަ އާޔަތް).\nމިއާޔަތުގައި އޮތް މަރުގެ ވާހަކައިގައި، މަރުވާނެ ތަނެއް ނޭނގޭނެކަމަށް އޮތުމުން، އޭގެ މާނައަކީ، ފަތަން ނޭނގޭ މީހާ ކަނޑަށް ފުއްމާލާށެކޭ ނޫނެވެ. ހަނގުރާމައަކަށް، ތައްޔާރުނުވެ ނުކުންނާށެކޭވެސް ނޫނެވެ. ބަލިވީމާ ބޭސްނުކުރާށެކޭވެސް ނޫނެވެ. އަމިއްލައަށް މަރުވާން މަސައްކަތް ކުރާށެކޭވެސް ނޫނެވެ. އަމިއްލައަށް މަރުވާން އުޅޭ އެތައް ބަޔަކު، މަރުނުވެ ސަލާމަތްވެސް އެބަވޭ ނޫންތޯއެވެ.\nމިޙަޤީޤަތް އަޅުގަނޑުމެން ޤަބޫލުކުރާތީ، ކޮންމެ ދުވަހަކީވެސް ދުނިޔޭގައި ހުންނާނެ އެންމެ ފަހު ދުވަސްކަމުގައި ދެކެންޖެހެއެވެ. އެދުވަހު ކުރާ ކަމަކީ، ފަހުން ސުވާލެއް ކުރެވުނަސް ޖަވާބުދާރީވެވޭނެ ކަމަކަށް ވާންޖެހެއެވެ. ތިމާ ކުރާ އަޅުކަމާއި ވަޒީފާގެ ކަންކަމުގައި އިޚްލާޞްތެރިވާނީ މިއަދެވެ. ޢާއިލާއާއި ގާތް މީހުންނާއެކު ވަގުތު ހޭދަކުރާނީވެސް މިއަދެވެ. ފަހަށް ރައްކާކުރަން ފައިސާ އެއްކުރާނީވެސް މިއަދެވެ. ދުޅަހެޔޮ ޞިއްޙަތެއްގައި ހުރުމަށް މަސައްކަތްކުރާން ފަށާނީ މިއަދެވެ. މީހުންނަށް ހެޔޮކޮށް ހިތައި، އޯގާތެރިވެ، ލޯބިދީ ހަދާނީވެސް މިއަދެވެ. މިވަގުތެވެ. މިވަގުތުން ފެށިގެންނެވެ.\nމީހަކު މަރުވި ވާހަކަ އަޑުއިވުމުން، އެ ހަނދާން ކޮށްދެނީ ތިމާގެ އަމިއްލަ މަރުގެ މަތިންނެވެ. އެމީހާ މަރުވި ސަބަބު ހޯދުމަކީ ކިއުރިއޯސިޓީއަށް ތަސައްލީ ލިބޭ ކަމެއްކަމަކު، އެކަމުން އެމީހަކަށް ފައިދާއެއް ނުކުރެއެވެ. މަރުވި މީހާއަށް ފައިދާ ކުރަނީ، އޭނާގެ މައްޗަށް ކުރާ ހެޔޮ ދުޢާއިންނެވެ. ތިމާއަށް އޮތް ޢިބުރަތަކީ މަރަށް ތައްޔާރުވުމެވެ.\nމުސްލިމުންގެ އެންމެ ބާރުގަދަ ހަތިޔާރަކީ، އަބަދުމެ މަރަށް ތައްޔާރުވެގެން ތިބުމެވެ. ދާދިފަހުން ނިޔާވި އަޅުގަނޑުމެންގެ ލޯބިވާ އަޚުން ތިއްބެވީ އެގޮތަށް ތައްޔާރުވެގެންނެވެ. އެމީހުން، މީހުންނާމެދު ބެހެއްޓި ގާތްކަމާއި ލޯބި، އަޅުގަނޑުމެންގެ ކުރިމަތިން މިއޮތީ ފެންނާށެވެ. އަޅުގަނޑުގެ ދުޢާއަކީ، އަޅުގަނޑުމެންނާ މިވަގުތަށް ވަކިވެދިޔަ އަޚުންނަށް އާޚިރުގެ ހެޔޮ ދަރުމައާއި ސަވާބު މިންވަރު ކުރައްވައި، ސުވަރުގޭގެ ދާއިމީ ނިޢުމަތް ދެއްވުމެވެ. އާމީން!